
Αριστερές Κριτικές του ΑΚΕΛ: Μια Πρόχειρη 
Συλλογή 


Ιούνης, 2021 








Η συλλογή έχει ως στόχο να μαζέψει (γρήγορα και πρόχειρα) τα διάφορα διάσπαρτα κείµενα που 
έχουν γραφτεί τα τελευταία 10 χρόνια, που άσκησαν κριτική στο ΑΚΕΛ από τα αριστερά. Πέρα 
από αυτή την βασική θεµατική, η συλλογή δεν προσπαθεί να προωθήσει κάποια συγκεκριμένη 
ιδεολογική θέση. Έχουν συμπεριληφθεί κείµενα γραμμένα από διαφορετικές ιδεολογικές ή/και 
θεωρητικές προσεγγίσεις, τα οποία πιθανόν να βρίσκονται σε αντίφαση μεταξύ τους. 


-Γ6|ἱΓΙμΠη 

Ογρίις Μονοεπιεηῖς ΑΓςῃίνεα 

ΚΙΡΓΙ5 505γ8Ι Ηαγοκοῖ ΑΓςινί 

Η "Αριστερή" µας Δήμαρχος και το Όραμα 
τῆς για την Λευκωσία (Φυλλάδιο) 


Ιστορικό σημείωμα 
Αυτό το φυλλάδιο δημοσιεύτηκε τον Σεµπτέµβρη του 2009, από τις Φάλιες στην Λευκωσία. 
Περιεχόμενο 


Η “Αριστερή” µας Δήμαρχος και το Όραμα της για την Λευκωσία 


Η αριστερή µας δήμαρχος ανήκει στην τάση εκείνη του ΑΚΕΛ η οποία εµφανίζεται πιο ανοιχτή από το 
επίσημο µονολιθικό της κόμμα. Κράτησε, ας πούμε, ανοιχτές τις πόρτες µε τους “ναινέκους” στο 
δημοψήφισμα, σύχναζε σε εκδηλώσεις στο ΚΙΣΑ, αλλά και ως δήμαρχος έκανε δηµοτικές συνελεύσεις 
γειτονιών, οργάνωσε δημοψήφισμα για το ΓΣΠ κλπ. Το όραµα της, όµως, για την πόλη µας δεν 
φαίνεται τελικά να ξεφεύγει από αυτό της νεοφιλελεύθερης αντίληψης για την πόλη. Και αυτό 
γίνεται, όσο περνά ο καιρός, όλο και περισσότερο εμφανές: Έργα βιτρίνας (π.χ. Πλατεία Ελευθερίας) 
από τα οποία επωφελούνται µόνο οι µεγαλοεργολάβοι, διαπλατύνσεις δρόµων σε βάρος του πρασίνου 
(Διαγόρου), διευκολύνσεις σε µεγαλοεπιχειρηµατίες της βιομηχανίας διασκέδασης να επεκταθούν 
στην εντός των τειχών πόλη µε μαγαζιά που, εκτός του ότι αλλοιώνουν τον χαρακτήρα της περιοχής 
(π.χ. περιοχή Παλιού δηµαρχείου), προκαλούν κυκλοφοριακό χάος και απίστευτη οχληρία. 


Η επιμονή, επίσης, να κτισθεί το νέο δημαρχείο στην καρδιά της μεσαιωνικής πόλης, παρά το ότι 
είναι φανερό πως θα επιβαρύνει (και άλλο!) το κυκλοφοριακό, καθιστά την κυρία Μαύρου άξια 
συνεχιστή των αππωµένων προκατόχων της. Και, ενώ η εντός των τειχών πόλη μετατρέπεται µέρα 
µε την ηµέρα σε µια πόλη κόλαση για τους κατοίκους της, η κυρία δήμαρχος αποφάσισε να τα βάλει 
µε το πιο αδύναμο κομμάτι των κατοίκων της, τους μετανάστες. Θυμήθηκε,ξαφνικά, ότι οι 
μετανάστες δημιούργησαν γκέτο στην εντός των τειχών πόλη και ότι οι πολίτες (οι κυπραίοι) 
νιώθουν ανασφάλεια. Απαιτεί, λέει, περισσότερη αστυνομική παρουσία. Απαιτεί, επίσης, να αυξηθούν 
οι επιχειρήσεις σκούπα της αστυνομίας και να κτιστούν κρατητήρια για να χωράνε όλοι οι 
λαθρομετανάστες. 


Όλα τα πιο πάνω και σε αντιδιαστολή µε το ότι δεν κατάφερε να λύσει προβλήματα καθημερινότητας 
των κατοίκων της πόλης, όπως η συλλογή σκουπιδιών (1), µας κάνει να πιστεύουμε ότι η δήμαρχος 
προσπαθεί να µας ρίξει στάχτη στα µάτια. Τι έκανε λοιπόν την κυρία Μαύρου να αλλάξει ξαφνικά 
γνώμη για τους µετανάστες και την παρουσία τους στην πόλη σε σχέση µε µε αυτά που η ίδια έλεγε 
πριν από λίγο καιρό; 


Οι ανησυχίες µας δεν είναι αβάσιµες: Η κυρία Μαύρου παραδόθηκε οριστικά στα συμφέροντα 
τα οποία βλέπουν την εντός των τειχών πόλη ως χώρο προς εκμετάλλευση. Και για να 
μπορέσουν να πετύχουν μεγιστοποίηση των αυριανών κερδών τους θέλουν να μετατρέψουν την εντός 
των τειχών πόλη σε µια τεράστια βιτρίνα των επενδύσεων τους. 


Αυτό δεν είναι δυνατόν να συμβεί, βέβαια, αν κατηφορίζοντας την Τρικούπη µε το ακριβό 
φρεσκοπλυµένο αυτοκίνητο τους, οι υποψήφιοι πελάτες συναντούν τα µικροµάγαζα και τα 
καταστήματα των μεταναστών. Και το χειρότερο, δεν μπορούν να συναντούν τους ίδιους τους 

μετανάστες να σουλατσάρουν καταλαμβάνοντας υποψήφια πεζοδρόμια για παρκάρισµα(!) και 
χαλώντας, µε την παρουσία τους, το λάιφ στάιλ της επιδιωκόµενης ανάπλασης. 


Εμείς, που ζούμε εργαζόµαστε ή και συχνάζουµε στην παλιά πόλη, δεν χάφτουµε τις 
ψευτοσυνελεύσεις κατοίκων και τα άλλα φτηνά διαφηµιστικά κόλπα της κυρίας δημάρχου. 


Πιστεύουμε ότι η πραγματική απειλή για την εντός των τειχών πόλη είναι ο κίνδυνος οριστικής 
μετατροπής της σε ένα ορεη ΠΊΔΙ| µε κέντρα διασκέδασης, αλυσίδες καταστημάτων, ακριβά 
εστιατόρια, πιιςῖ εκκλησίες για γάµους και δήθεν πολιτιστικά κέντρα (τα οποία λειτουργούν 
περισσότερο ὡς κράχτες µιας ελίτ πελατείας παρά ως πολιτιστικά φυτώρια). Η αλήθεια είναι ότι 
οι μετανάστες έδωσαν ξανά ζωή στην πόλη µας µετά από δεκαετίες εγκατάλειψης. 
Ζωντάνεψαν τα σχολεία και τις γειτονιές της. 


Αναγκάζονται, είναι γεγονός, να ζουν σε δύσκολες συνθήκες, συχνά στριµωγμένοι πολλοί µαζί σε 
µικρά διαμερίσματα. Αυτό συμβαίνει, κυρίως, γιατί είναι θύματα οικονοµικής εκμετάλλευσης. Είναι 
αυτός όµως λόγος να τεθούν υπό διωγµό; Ξεχάσαμε ότι πολλοί από µας ζήσαμε σπιλακοµένοι στα 
διαμερίσματα των προσφυγικών συνοικισμών για πολλά χρόνια; Μήπως οι παππούδες µας στα χωριά, 
αλλά και στις πόλεις είχαν περισσότερα από δύο δωμάτια για να ζήσουν αυτοί και οι πολυπληθείς 
οικογένειες τους; 


Και εν πάση περιπτώσει, αν είναι απαράδεκτο στην εποχή µας να ζεις σε τέτοιες συνθήκες, ποιες 
πολιτικές ανέπτυξε η αριστερή κυρία Μαύρου προς όφελος των χαμηλά αμειβομένων συμπολιτών µας 
ώστε να μπορέσουν να ζουν καλύτερα; Διότι η λογική “ζουν σε κακές συνθήκες άρα να φύγουν” δεν 
είναι λογική. Τουλάχιστον όχι αριστερή. 


Η αστυνοµοκρατία που επιχειρείται δεν θα κρύψει τα πραγματικά προβλήµατα ούτε θα 
αμβλύνει τις αντιθέσεις που οξύνονται λόγο της κρίσης. Η υιοθέτηση μοντέλων κοινωνικού 
ελέγχου ανάλογων µε αυτά που εφαρμόζονται και στις άλλες δυτικές πόλεις µε συστήµατα 
παρακολούθησης, καταστολής και κοινωνικού αποκλεισμού των ασθενεστέρων, φανερώνουν τις 
πραγματικές προθέσεις των κρατούντων. Θα µας βρουν απέναντι. 


Απαίτηση µας είναι ζήσουμε σε µια πόλη ανθρώπινη και όχι σε ένα ακριβό σούπερμαρκετ. 
νννννν.[8ἱἱ6ς53.ννοΓγαρΓεςς.«ΟΠΙ 
ΦΑΛΙΕΣ ΕΝΑΛΛΑΚΤΙΚΑΠΙΕΡΙΑ 


Χρειάζεται Αγγλική Μετάφραση, Χρειάζεται Τούρκικη Μετάφραση, Φυλλάδια, Φάλιες, Ελευθεριακό 
Δίκτυο στην Πόλη (Ομάδα), Δημόσιοι Χώροι, Δεκαετία 2000-2009, 2009, Λευκωσία (νότια), Λευκωσία 

Οι ήττες µας τα τελευταία τεσσεράµισι 
χρόνια (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Νοέμβρη του 2012 στο Ρίοα νεκατώµματα. 
Αναδημοσιεύτηκε επίσης στο αηαΓκἰςπιο.Παῖ, µε την συγκεκριµένη εκδοχή να κυκλοφορεί μετέπειτα 
ηλεκτρονικά και ως αρχείο ΡΡΕ (άγνωστης προέλευσης). 


Περιεχόμενο 


Οι ήττες µας τα τελευταία τεσσεράµισι χρόνια 


Η εκλογή Χριστόφια το 2008 παρά το ότι δεν ήταν αποτέλεσµα κάποιας ουσιαστικά αριστερής 
στροφής στην ε/Κ κοινότητα, ανάλογης πχ µε αυτή στην τ/κ κοινότητα το 2003, αναμφίβολα µάς 
δημιούργησε προσδοκίες και αναπτέρωσε τις ελπίδες µας για διάφορα ζητήματα. Δεν είχαµε βέβαια 
καµιά ψευδαίσθηση καθότι γνωρίζαμε καλά τα όρια και της αστικής δημοκρατίας και του 
προοδευτισμού του ΑΚΕΛ. Αλλά ταυτόχρονα και παρόλα αυτά ξέραμε ότι μπορούσαμε πλέον να 
διεξάγουµε τους αγώνες µας σε ένα ευνοϊκότερο πλαίσιο και νιώσαµε αρχικά αλλά και κατά καιρούς 
ένα φρέσκο πολιτικό αέρα, έστω απλώς στο επίπεδο της δηµόσιας ρητορικής και του συμβολισμού. 
Τεσσεράµισι χρόνια µετά, µετά από απανωτές ήττες σε διάφορα επίπεδα και θέµατα, µε τη χώρα όχι 
απλά πιο διχοτοµηµένη και πιο συντηρητική από πριν, αλλά πλέον και στο παραπέντε της 
φτωχοποίησης και της υποτέλειας, οφείλουμε τουλάχιστον µια ανασκόπηση. 


Η πρώτη µάχη την οποία δώσαμε µε όλες µας τις δυνάµεις µε συμμάχους αρκετούς ΑΚΕΛικούς, 
φιλελεύθερους και εκσυγχρονιστές και µε πολλές αξιώσεις ήταν αυτή της εκπαιδευτικής 
μεταρρύθμισης. Στο κάτω κάτω δεν ζητούσαμε και το φεγγάρι - µια ανθρωποκεντρική και κοσμική 
παιδεία στα πρότυπα του ευρωπαϊκού διαφωτισμού διεκδικούσαµε µακριά από τον υφιστάμενο 
εθνοκεντρικό σκοταδισµό. Οι εθνικιστές όµως, σε συμμαχία µε την εκκλησία και αξιοποιώντας τον 
βαθύ συντηρητισµό της ελληνοκυπριακής κοινωνίας, κατάφεραν να εξουδετερώσουν την προσπάθεια 
εν τη γενέσει της. Με σηµαία τον κίνδυνο του “αφελληνισμού” οδήγησαν τα κόµµατα της δεξιάς και 
της κεντροδεξιάς και τα συνδικάτα των εκπαιδευτικών σε ένα αγώνα “εθνικής ταυτότητας” και 
“εθνικής ιστορίας” περιθωριοποιώντας τις δυναμικές, φιλελεύθερες και εκσυγχρονιστικές φωνές. 
Στην αριστερή όχθη οι ριζοσπάστες ήμασταν λίγοι και µε λιγοστή πρόσβαση στη δηµόσια σφαίρα -οι 
ΑΚΕΛΙΚΟοί είχαν προτεραιότητα την συναίνεση και πολύ γρήγορα υποχώρησαν και παραιτήθηκαν από 
την όποια διεκδίκηση φιλοσοφικού επαναπροσανατολισμού, αρκούµενοι σε κάποιες επί µέρους 
τεχνικές αλλαγές. 


Η αποτυχία στην εκπαιδευτική μεταρρύθμιση ήταν πλήρης - και ήταν ήδη φανερό από το τέλος του 
2009 ότι ούτε η επανένωση της χώρας θα μπορούσε να προχωρήσει γιατί αυτή εξ ορισμού έπρεπε να 
βασιστεί σε µια επιτυχή ρήξη µε τον εθνικισμό, ο οποίος φαινόταν ήδη να αναβιώνει πατώντας και 
πάνω στη νίκη του στη µάχη της παιδείας, ενώ εξόφθαλµη ήταν πλέον και η απουσία ενός, 
αποφασισµένου να αγωνιστεί και έτοιµου να συγκρουστεί, μαζικού φορέα. Το ΑΚΕΛ στο κυπριακό 
φάνηκε ανεπαρκές, αδύνατο και απρόθυµο να διορθώσει το έγκληµα που διέπραξε το 2003-2008, 
παρά το ότι σε επίπεδο συνομιλιών αλλά και κυβερνητικής ρητορικής σημειώθηκε σηµαντική 

πρόοδος. Το άνοιγµα της Λήδρας, η γενική ευφορία του 2008 και η στήριξη σημαντικής µερίδας των 
φιλελευθέρων-εκσυγχρονιστών µέχρι και τις αρχές του 2010 αντί να αποτελέσουν εφαλτήριο για µια 
τεράστια εκστρατεία ανατροπής της διχοτοµικής συνείδησης που εµπεδωνόταν τότε στην ε/κ 
κοινότητα και προετοιμασίας της κοινής γνώμης για την επανένωση µέσα από την δηµιουργία 
Κλίµατος λύσης παράλληλα µε τις συνομιλίες, το ΑΚΕΛ άφησε περίπου τα πράµατα να πάρουν το 
δρόµο τους και τους απορριπτικούς να επιβληθούν κατά κράτος στη δηµόσια σφαίρα. Επικοινωνιακά 
πάντα στην άµυνα - η ομοσπονδία οδυνηρή υποχώρηση, η παραμονή κάποιων εποίκων και η εκ 
περιτροπής προεδρία κληρονομιά προηγούμενων προέδρων κλπ - και αυτή η άμυνα 
αναποτελεσµατική μάλιστα. Ούτε καν τη σηµαντική συμφωνία Χριστόφια - Ταλάτ στο συνταγματικό 
µε τη διασταυρούµενη ψήφο το 2009 δεν κατόρθωσε να υπερασπιστεί το ΑΚΕΛ, ενώ το διαφαινόµενο 
αδιέξοδο εξανέµισε όχι µόνο την ελπίδα αλλά και όσους κεντροδεξιούς πίστεψαν ότι θα μπορούσε να 
προχωρήσει η επανένωση. Μείναµε µερικές εκατοντάδες ριζοσπάστες αριστεροί και εναλλακτικοί να 
φωνάζουµε για την επανένωση ὡς άµεσα πραγµατοποιήσιµο στόχο και όχι ως ένα τυπικό ευχολόγιο 
σε στηµένες φιέστες, µέχρι που και εµείς ήδη από το 2011 φαινόµασταν τραγικά ονειροπαρµένοι. 
Ακόμα και τα µεγάλα συλλαλητήρια των τ/κ στις αρχές του 2011, η τελευταία κραυγή µιας 
κοινότητας υπό αφομοίωση και το τελευταίο παράθυρο της προοπτικής για ομοσπονδιακή επανένωση 
που κράτησαν ανοιχτό οι τ/κ, έκλεισε αδιάφορα από τον αέρα... 


Και πριν προλάβουμε καν να αναλογιστούμε το θάψΨιµο της ομοσπονδιακής λύσης του κυπριακού, µε 
αυξημένη ταχύτητα επιδεινώνεται η οικονομική κατάσταση και αυξάνεται η συχνότητα και η ένταση 
των ρατσιστικών υστεριών. Καπάκι οι µεγαλοϊδεάτικες φαντασιώσεις µε το φυσικό αέριο και τη 
συμμαχία µε το Ισραήλ και πριν προλάβουμε να προβληματιστούµε ενδεχομένως και για τον πιθανό 
ρόλο των αναθυµιάσεων του φυσικού αερίου στο ΟΧΙ της πλειοψηφίας της ε/κ πολιτικής ελίτ και τους 
υπολογισμούς της το 2008, έρχεται το Μαρί. Όπου αναδύεται σε όλη της τη μεγαλοπρέπεια η 
µικροαστική αθλιότητα που τελετουργικά ενώνει ολόκληρο το πολιτικό φάσμα από την άκρα δεξιά 
µέχρι τους προοδευτικούς φιλελεύθερους και τους απολιτίκ σε ένα αντι-αριστερό ντελίριο. Από την 
άμυνα στο πεδίο των πολιτικών θέσεων περάσαμε πλέον σε µια άµυνα για την ταυτότητά µας και τα 
αυτονόητα. ταν δύσκολοι οι µήνες του καλοκαιριού του 2011 - καθώς φάνηκαν από τη µια οι 
αδυναμίες µας και από την άλλη οι εφεδρείες της δεξιάς. Που µπορεί να µην κατάφεραν να 
συντρίψουν την αριστερά συνολικά, αλλά κατάφεραν να οδηγήσουν το ΑΚΕΛ σε µια νέα και πιο 
ουσιαστική υποχώρηση από όλες τις προηγούμενες και να βάλουν το πλαίσιο για τα ζητήματα της 
οικονοµίας. 


Ώδη από το τέλος του 2011 εισήλθαµε στην περίοδο της λιτότητας και της πτώσης του βιοτικού 
επιπέδου. Ο Δεκέμβρης του 2011 ήταν ουσιαστικά µια εικόνα από το µέλλον - πολλαπλά 
αποκαλυπτικός τουλάχιστον σε όσους είχαν τα µάτια τους ανοιχτά και μπορούσαν να αναγνώσουν τα 
δεδοµένα και να αντιληφθούν τις προεκτάσεις τους. Πρώτα πρώτα φάνηκε η επικοινωνιακή δύναμη 
του κεφαλαίου µέσα από το βαθµό στον οποίο κατάφερνε να ελέγχει και να διαμορφώνει την κοινή 
γνώμη. Η συγκάλυψη του τραπεζικού σκανδάλου και η εστίαση στο δήθεν σπάταλο κράτος και τη 
στοχοποίηση των μισθωτών του δηµοσίου είχε σχεδόν απόλυτη επιτυχία. Έπειτα φάνηκαν τα όρια και 
των συνδικάτων αλλά και του ΑΚΕΛ - έλειπε το σχέδιο, η αποφασιστικότητα, η ανάλυση, η διάθεση 
για ουσιαστική αντίσταση. Πίσω από τις συνδικαλιστικές ρητορικές υπεράσπισης των κεκτηµένων, 
τις προειδοποιήσεις για δήθεν εργατική αναταραχή, η απροθυµία των συνδικάτων να διεξάγουν 
αγώνα και η γενικότερη αδυναμία τους ήταν πλέον εµφανέστατη στην κοινωνία και φυσικά στο 
κεφάλαιο και τους εκπροσώπους του στη βουλή. Το ΑΚΕΛ ανέστειλε την πολιτική καθυστέρησης της 
λιτότητας και µε αιχµή του δόρατος τον σοσιαλδηµοκράτη Καζαμία έδειξε ότι όταν χρειαζόταν, δεν 
είχε τίποτα να ζηλέψει από τα κεντρώα και κεντροαριστερά κόµµατα της Ευρώπης, ούτε ως προς 
την εξυπηρέτηση της αστικής τάξης ούτε ως προς την διαχείριση της δυσαρέσκειας στην κοινωνία 
αλλά και εντός του. Η ριζοσπαστική αριστερά φάνηκε και πάλι µικρή, ανοργάνωτη και ανέτοιµη να 
παρέμβει σε µια σηµαντική συγκυρία. 

Έτσι φτάσαμε στο 2012 µε τους συσχετισμούς απόλυτα αρνητικούς σχεδόν σε όλα τα επίπεδα. Το 
ΑΚΕΛ βέβαια προσπάθησε να συνεχίσει την πολιτική καθυστέρησης της λιτότητας, τα συνδικάτα 
έκαναν μερικές απεργίες (που το τελευταίο διάστηµα είναι βασικά διεκδικήσεις δεδουλευµένων) και 
η ριζοσπαστική αριστερά κάποια οργανωτικά βήματα για να µπορέσει να παρεμβαίνει πιο 
αποφασιστικά, τουλάχιστο στη δηµόσια σφαίρα. Οι ευθύνες των τραπεζών βγήκαν πλέον στη φόρα 
και ο Ορφανίδης είναι πλέον στη συνείδηση της πλειοψηφίας ένοχος. Αλλά δεν υπήρξε καμιά 
αναστροφή του κλίματος και δεν φάνηκε καµιά πιθανότητα ανατροπής. Εν τω μεταξύ η σφαγή στον 
ιδιωτικό τοµέα προχωρά ακάθεκτη µε τις απολύσεις να πολλαπλασιάζονται, τους μισθούς να 
ψΨαλιδίζονται, τα κεκτημένα ὠφελήματα όπως πχ οι εργοδοτικές συνεισφορές στα ταμεία πρόνοιας, 
το ταμείο ευηµερίας, οι 13οι κλπ να κόβονται. Τα συνδικάτα είναι πλέον σε οριακό σηµείο καθώς 
βρίσκονται συνεχώς προ τετελεσμένων και προσπαθούν στην καλύτερη περίπτωση να περισώσουν 
ένα µικρό µέρος από αυτά που χάνονται, στη χειρότερη απλά παρηγορούν τους εργαζόµενους και 
τους συμβουλεύουν να κάνουν οικονομίες. Χωρίς τη βούληση και χωρίς τη δυνατότητα να 
αντιδράσουν απλά θρηνούν το τέλος της εποχής του “κοινωνικού διαλόγου” και ζητούν από τους 
εργοδότες να “επιδείξουν αυτοσυγκράτηση”. 


Το Μνημόνιο λιτότητας και υποτέλειας που θα υπογραφεί προσεχώς και η εφαρµογή του που θα 
ακολουθήσει, σηματοδοτεί βέβαια το πέρασμα σε µια άλλη εποχή - οι συνέπειες του θα είναι 
µεσοπρόθεσµα αν όχι άµεσα, συντριπτικές για την κοινωνία και το βιοτικό επίπεδο των κατοίκων της 
Κύπρου. Το µεγάλο ψαλίδισµα στους μισθούς των δηµοσίων υπαλλήλων, µε το οποίο ξεκινά ο νέος 
κύκλος υποτίµησης της εργασίας και η µοιρολατρική αδράνεια µε την οποία η κοινωνία το 
αποδέχεται φοβισμένη, είναι µόνο η αρχή. Κάποιοι θα πουν ότι µπροστά στις τόσο δραματικές 
εξελίξεις που θα ακολουθήσουν, τα ζητήματα των προηγούμενων χρόνων που αναφέρω εδώ σε λίγο 
θα φαίνονται ασήμαντα. Και κάποιοι θα πουν ότι τα µεγέθη και η παγκοσμιότητα τα καθιστούν 
λεπτομέρειες. Σύμφωνοι - όµως στο βαθµό που εµπλεκόµαστε ως δρώντες της ιστορίας µας, οι 
χτεσινές µας ήττες διαμορφώνουν τις συνθήκες που βρίσκουμε µπροστά µας σήµερα και ορίζουν το 
γήπεδο στο οποίο θα παίξουμε αύριο. 


Χρειάζεται Τούρκικη Μετάφραση, Χρειάζεται Αγγλική Μετάφραση, νεκατώµατα (Ιστοσελίδα), 
Ηλεκτρονικά Άρθρα, Δεκαετία 2010-2019, 2012, Απροσδιόριστη Τοποθεσία, ΑΚΕΛ, Διακυβέρνηση 
ΑΚΕΛ 2008-2013, μνημόνιο λιτότητας 2012-2013 

Ο δρόμος για τη συσπείρωση της 
ριζοσπαστικής αριστεράς (Ηλεκτρονικό 
Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Νοέμβρη του 2011 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


Δευτέρα, 7 Νοεμβρίου 2011 
Ο δρόµος για τη συσπείρωση της ριζοσπαστικής αριστεράς 


|. Η πολιτική αναγκαιότητα συντονισµένης οργάνωσης και δράσης της πέραν του ΑΚΕΛ αριστεράς 





Η κυπριακή αριστερά βρίσκεται σήµερα εγκλωβισµένη σε κόµµατα που δεν μπορούν να 
αντεπεξέλθουν στις ανάγκες του κινήματος. Η ΕΔΕΚ έχει εκφυλιστεί σε ένα σωβινιστικό σχήµα µε 
φραστικη µόνο σύνδεση µε το σοσιαλισμό και µια ηγεσία που αντιλαμβάνεται την πολιτική σαν 
παιγνίδι εξουσίας για προσωπική ανέλιξη. Το ΑΚΕΛ δεν έχει ούτε τη διάθεση ούτε την ικανότητα να 
συγκρουστεί µε την επικρατούσα ιδεολογία του νεοφιλελευθερισμού και της εθνικής προσέγγισης 
στο κυπριακό µε αποτέλεσµα να προσπαθεί να εφαρμόσει τις πολιτικές που επιβάλλει το γενικότερο 
Κλίμα σε συνθήκες παγκόσμιας οικονοµικής κρίσης. 


Η αδυναμία του καπιταλισμού, ιδιαίτερα µετα το 2008, να προσφέρει ευημερία στους πολίτες-του και 
η έλλειψη ορατης προοπτικής βελτίωσης για το µέλλον έχει ανοίξει µια νέα περίοδο προβληµατισµου 
και αναταραχής σε παγκόσμιο επίπεδο. Η Αραβική Άνοιξη, οι κινητοποιήσεις στη Ευρώπη, τις ΗΠΑ και 
σε όλο τον κόσµο είναι προποµποί κοσµογονικών γεγονότων που θα χαρακτηρίσουν την επόµενη 
περίοδο. Για την ώρα αυτο το ξύπνημα των μαζών παραμένει αστόχευτο και περιστασιακό µε 
αβέβαιο µέλλον. Η πορεία που θα ακολουθήσει θα εξαρτηθεί από την ικανότητα της αριστεράς να 
δώσει προοπτικές και να το αποσπάσει από τα επικίνδυνα στοιχεία αντίδρασης που περιέχει. 


Η οικονομική κρίση επιταχύνει την οικολογική καταστροφή. Ενώ το φαινόμενο του θερμοκηπίου 
γίνεται όλο και πιο απειλητικό, οι κανόνες περιβαλλοντικής προστασίας γίνονται πιο χαλαροί ή 
παρακάµπτονται λόγω άλλων κυβερνητικών προτεραιοτήτων. Η διαχείριση του περιβάλλοντος 
σήµερα επιβάλλει µια ριζική αλλαγή της σχέσης δηµόσιου και ιδιωτικού, τοπικού και εθνικού, εθνικού 
και παγκόσμιου. Η διαχείριση του περιβάλλοντος για µια βιώσιμη οικονομική παγκόσμια ανάπτυξη 
είναι πλέον µια τόσο σηµαντική συνιστώσα µιας αριστερής πολιτικής, όσο και η υπεράσπιση του 
κοινωνικού και δημοκρατικού κεκτηµένου. 


Ιδεολογήµατα και πλέγματα εξουσίας του παρελθόντος όπως η πατριαρχία και ο ρατσισμός όχι µόνο 
δεν φαίνεται να υποχωρούν αλλά μεταμορφώνονται και ενισχύονται. Οι γυναίκες συνεχίζουν να 
υφίστανται µισθολογικές και άλλες διακρίσεις στην εργασία µε µεγάλες πλειοψηφίες να σπρώχνονται 
Κυπριακό Κινηματικό Αρχείο 

σε “γυναικεία επαγγέλματα” χαμηλότερου στάτους και απολαβών αναπαράγοντας έτσι τους 
έµφυλους διαχωρισμούς και ανισότητες στις οποίες υπόκεινται και στον ιδιωτικό οικογενειακό χώρο 
και γενικότερα στην δηµόσια ζωή. 


Οι μετανάστες τυγχάνουν ακόµα μεγαλύτερης οικονοµικής εκμετάλλευσης σε εργασιακό επίπεδο 
συχνά αποδεχόµενοι εξευτελιστικούς μισθούς, αλλά και αυταρχικές συμπεριφορές ενώ βιώνουν 
παράλληλα πολλές φορές θεσμικό και κοινωνικό ρατσισμό καθώς και τον πολιτικό αποκλεισμό από 
την ζωή της χώρας στην οποία ζουν και εργάζονται. 


Η βαθειά κρίση στην Ελλάδα έχει ασφαλώς αίτια στην τυχάρπαστη πολιτική και οικονομική 
συμπεριφορά του ελληνικού κατεστημένου. Δεν πρέπει ωστόσο να ξεχνούµε πως είναι κύρια απόρροια 
της παγκόσμιας οικονοµικής ύφεσης και είναι γελοίο να περιμένει κανείς πως η οικονομία της 
Ελλάδας θα σωθεί µε τις περικοπές στους μισθούς και τις συντάξεις. Ούτε και είναι η Ελλάδα η 
μοναδική χώρα µε σοβαρό πρόβλημα. Απλά αποτελεί ίσως τον πιο αδύναμο κρίκο στην αλυσίδα των 
καπιταλιστικών κρατών που είναι θύματα της παγκόσμιας κατάστασης. Η Ιρλανδία, η Πορτογαλία, η 
Ισπανία και η Ιταλία αποτελούν χώρες µε άµεσο πρόβλημα ενώ ακόµα και οι Ηνωμένες Πολιτείες δεν 
φαίνεται να είναι απόλυτα ασφαλείς. 


Στην Κύπρο η κρίση δεν είναι σε ελληνικά επίπεδα και το µικρο μέγεθος της οικονοµίας ίσως 
αποδειχτεί σωτήριο για κάποιο διάστηµα. Μικρά σχετικά µεγέθη, όπως η αύξηση του τουρισμού λόγω 
της αστάθειας σε γειτονικές χώρες ή δάνεια από τη Ρωσία, μπορούν να δώσουν ανάσα στην κυπριακή 
οικονομία, κάτι που δεν είναι εφικτό για μεγαλύτερες οικονομίες. Ωστόσο το µικρο μέγεθος µπορεί 
να λειτουργήσει και αντίστροφα, όπως η έκρηξη στο Μαρι ή µια πιθανή ένταση µε επίκεντρο την 
έρευνα για εξόρυξη φυσικού αερίου στη θάλασσα. Είναι γι’ αυτό που προβλέψεις για την πορεία της 
κυπριακής οικονοµίας πρέπει πάντα να παίρνουν υπόψη αστάθµητους και απρόβλεπτους παράγοντες. 


Η διακυβέρνηση της Κύπρου από τον Χριστόφια είχε δυο βασικά καθήκοντα: την επιδίωξη λύσης στο 
κυπριακό και τη διαχείριση του κυπριακού καπιταλισμού. Δεδομένης της φιλοσοφίας και της 
πολιτικής προσέγγισης του ΑΚΕΛ, θα ήταν αδύνατο να περιμένει κανείς πως θα μπορούσε να 
διαχειριστεί την καπιταλιστική οικονομία µε πολύ διαφορετικό τρόπο από τη δεξιά. Ιδιαίτερα σε 
συνθήκες οικονοµικής κρίσης, θα ήταν αδύνατο να µην μετατραπεί σε εργαλείο επιβολής της 
τρέχουσας νεοφιλελεύθερης φιλοσοφίας περικοπών και λιτότητας. Στις προσπάθειές-της να 
προτείνει µέτρα προς την κατεύθυνση της φορολόγησης του πλούτου (196 αύξηση στον εταιρικό 
φόρο, φορολόγηση της μεγάλης ακίνητης ιδιοκτησίας) έµεινε απελπιστικά µόνη. Επίσης το ΑΚΕΛ 
έµεινε µόνο-του στη στήριξη θεµελιακών κεκτηµένων όπως είναι η ΑΤΑ και το όριο αφυπηρέτησης. 


Ο Δημήτρης Χριστόφιας ανήλθε στην εξουσία αναλαμβάνοντας την ευθύνη να λύσει το Κυπριακό. Η 
εκλογή του δημιούργησε ένα κλίµα ευφορίας και στις δύο κοινότητες ενισχυμένης από το γεγονός ότι 
στην ηγεσία των Τουρκοκυπρίων βρισκόταν ο Μεχμέτ Αλή Ταλάτ του Ρεπουμπλικανικού Κόμματος. Ο 
λαός και ο διεθνής παράγοντας ευνοούσαν µια γρήγορη λύση ενώ οι απορριπτικοί και των δύο 
πλευρών βρέθηκαν στη γωνία. Δυστυχώς οι δύο Αριστεροί ηγέτες όσο βρίσκονταν ταυτόχρονα στην 
εξουσία δεν επιτάχυναν επαρκώς την πορεία επίλυσης του Κυπριακού παρά τα θετικά βήματα που 
έγιναν στο πολιτειακό. Σοβαρό ανασταλτικό ρόλο διαδραμάτισε η συμμαχία του ΑΚΕΛ µε το ΔΗΚΟ 
και την ΕΔΕΚ. 


Το σκηνικό άρχισε να αλλάζει µε την αλλαγή στην τουρκοκυπριακή ηγεσία και την αντικατάσταση 
του Ταλάτ απο τον Έρογλου. Οι ελπίδες για λύση είχαν πια εξανεµιστεί και µέσα στο νέο κλίµα 
απαισιοδοξίας οι εθνικιστές άρχισαν να αναθαρρεύουν Και να γίνονται πιο επιθετικοί. Ο 
Αναστασιάδης που είχε ήδη εγκαταλείψει την στάση ανοχής πέρασε σε µια άγρια εθνικιστική 
αντεπίθεση. Το ΕΛΑΜ άρχισε να γίνεται πιο ορατό και οι θέσεις του, µε αιχμή την 
αντιµεταναστευτική του υστερία, να περνούν ολοένα και περισσότερο στο κύριο ρεύμα του 
κυπριακού πολιτικού λόγου. Ο αρχιεπίσκοπος ξανάρχισε τη δράση-του σαν η εν δυνάµει κινητήρια 

δύναμη της εθνικιστικής αντιπολίτευσης στο παρασκήνιο. Η κρίση κορυφώθηκε µε την εκλογή 
προέδρου της βουλής και την έκρηξη στο Μαρί. 


Η απομόνωση του ΑΚΕΛ έχει πια ολοκληρωθεί. Παρα τη συσπείρωση των οπαδών του, βρίσκεται µόνο 
απέναντι σε µια συντονισμένη επίθεση της δεξιάς. Η ηγεσία του ΑΚΕΛ απέτυχε να συσπειρώσει γύρω 
της οποιεσδήποτε σοβαρές δυνάµεις πέρα από το χώρο του κόµµατος και αποξένωσε πολλούς 
πιθανούς συµµάχους της. Η στάση της απέναντι σε µικρές αριστερές δυνάµεις και ριζοσπαστικές 
οργανώσεις ήταν πάντα αμφίσηµη. Από τη µια δεχόταν τη στήριξή τους σε κρίσιµες στιγμές 
(εκλογές, κινητοποιήσεις κλπ.) ενώ από την άλλη τις κρατούσε πάντοτε µακρυά από οποιεσδήποτε 
διεργασίες και έβλεπε µε καχυποψία ή ακόµα υπονόµευε οποιαδήποτε δράση τους. 


Οι οργανώσεις και προσωπικότητες της πέραν του ΑΚΕΛ αριστεράς μπόρεσαν κατά διαστήματα να 
επιδείξουν σηµαντική δραστηριότητα, πότε µαζί και πότε ξεχωριστά. Παραδείγματα αυτής της 
δράσης είναι η καμπάνια για το άνοιγµα της Λήδρας και των άλλων οδοφραγµάτων, η στήριξη των 
μεταναστών και η αντιφασιστική κινητοποίηση. Ωστόσο απέτυχαν να αρθρώσουν αποτελεσματικό 
πολιτικό λόγο και να έχουν ουσιαστική συµµετοχή στη διαµόρφωση πολιτικής. Το γεγονός αυτό, 
πρόσθετα µε την ανικανότητα του ΑΚΕΛ να αντιμετωπίσει την αποθρασυµένη δεξιά, οδηγεί σε 
ανάπτυξη φασιστικών φαινομένων που περικλείουν κινδύνους για ανώµαλες εξελίξεις. 


Είναι καιρός να ξεπεράσουμε τον κατακερµατισµό των δυνάµεων της αριστεράς και να 
αποπειραθούµε την ενοποίησή τους σε µια κοινή προσπάθεια αντιμετώπισης των σημερινών 
καταστάσεων. Είναι καιρός να αποπειραθούµε τη δηµιουργία ενός κοινού χώρου συζήτησης και 
δράσης όπου θα γεννηθούν οι ιδέες, τα οργανωτικά σχήµατα και οι δράσεις που θα µπορέσουν να 
αντιστρέψουν το καταθλιπτικό κλίµα του σήµερα και να οδηγήσουν σε σοβαρή διεκδίκηση της 
πρωτοπορίας του κινήµατος. 


ΙΙ. Οργανωτικές αρχές για το ξεκίνημα της συσπείρωσης της αριστεράς 


1. Μπορούμε να κατατάξουµε την κυπριακή αριστερά για σκοπούς ανάλυσης στις πιο κάτω 
κατηγορίες: 


« Τα κόµµατα της αριστεράς (ΑΚΕΛ και ΕΔΕΚ) 

ο Τα συνδικάτα (ΠΕΟ, συντεχνίες ηµικρατικών κλπ, παρατάξεις συντεχνιών) 

Τις εξωκοινοβουλευτικές πολιτικές οργανώσεις (Αριστερή Πτέρυγα, Εργατική Δημοκρατία 
κλπ.) 

ο Διάφορες µη-κυβερνητικές οργανώσεις µε αριστερές καταβολές και απόψεις 

ο Διάφορες προσωπικότητες της αριστεράς 


2. Η ΕΔΕΚ, για την ώρα τουλάχιστον, έχει περάσει στο χώρο του άκρατου εθνικισμού και έχει 
εγκαταλείψει κάθε προσποίηση για το σοσιαλισμό. Αν και µέσα στο κόµµα υπάρχουν ακόµα 
σοσιαλιστές που δεν έχουν εγκαταλείψει το όραμα µιας σοσιαλιστικής κοινωνίας, η πολιτική και η 
συμπεριφορά της ηγεσίας δεν αφήνουν πολλά περιθώρια εµπλοκής ΕΔΕΚιτών σε µια συσπείρωση της 
αριστεράς. Ωστόσο, δεν θα πρέπει να αποκλειστεί συμμετοχή ατόμων από την ΕΔΕΚ σ' αυτη την 
προσπάθεια. 


3. Το ΑΚΕΛ παρουσιάζει σήµερα µια μοναδική συσπείρωση γύρω από την κυβέρνηση Χριστόφια. Αυτή 
η συσπείρωση είναι αμυντικού χαρακτήρα και οδηγεί σε εσωστρεφείς και αυτο-απομονωτικές τάσεις. 
Την ίδια στιγµή, υπάρχει έντονη ανασφάλεια και προβληματισμός για την κατάσταση, κάτι που 
µπορεί να οδηγήσει πολλά µέλη του κόµµατος σε συµµετοχή σε µια ευρύτερη προσπάθεια 
συσπείρωσης της αριστεράς. 

4. Το ίδιο φαινόμενο παρατηρείται ακόµα πιο έντονα µέσα στον ελεγχόμενο απο το ΑΚΕΛ συντεχνιακό 
χώρο. Τόσο µέσα στο χώρο της ΠΕΟ και τα παρακλάδια-της όσο και µέσα σε αριστερές συντεχνιακές 
παρατάξεις στην εκπαίδευση και αλλού ο προβληματισμός για την πολιτική λιτότητας που προσπαθεί 
να επιβάλει η κυβέρνηση Χριστόφια µπορεί να αποτελέσει τη βάση για συµµετοχή σε πιο 
ριζοσπαστικές δράσεις. 


5. Οι εξωκοινοβουλευτικές οργανώσεις της αριστερές παρά τον ριζοσπαστικό τους λόγο, απέτυχαν 
σε µεγάλο βαθµό να μαζικοποιηθούν και να αποτελέσουν καθοριστικό παράγοντα στις πολιτικές 
εξελίξεις. Κατά καιρούς, µερικές από αυτές κατάφεραν να έχουν κάποιες µικρές επιτυχίες και να 
κερδίσουν ευρύτερη συμπάθεια και επιρροή. Χαρακτηριστικό αυτών των οργανώσεων είναι η 
δυσκολία τους να συνεννοηθούν μεταξύ τους και να συμφωνήσουν σε κοινές δράσεις. Εµπόδιο σ' αυτή 
την προοπτική αποτελούν οι λεπτοµερειακές και έντονες τοποθετήσεις τους σε ευρύ φάσμα θεμάτων 
και η έλλειψη ανοχής σε διαφορετικές απόψεις και αναλύσεις. Υπάρχει ακόµα έντονη δυσπιστία 
ανάμεσά τους και έλλειψη εμπιστοσύνης για τις προθέσεις τους. 


6. Το τελευταίο διάστηµα έχουν δημιουργηθεί διάφορες µη-κυβερνητικές οργανώσεις για 
εξειδικευμένα θέµατα. Πολλές από αυτές έχουν σαφή αριστερή τοποθέτηση και µπορούν να 
προσφέρουν σηµαντικά σε συγκεκριμένους τοµείς. Η δυνατότητα εµπλοκής τους όµως σε ευρύτερη 
πολιτική δουλειά είναι αντικειµενικά περιορισμένη. 


7. Τέλος, υπάρχουν πολλές προσωπικότητες της αριστεράς που για τον ένα ή τον άλλο λόγο δεν είναι 
ενταγµένοι σε κάποια οµάδα ή η ένταξή τους δεν μεταφράζεται σε δράση. 


8. Οποιαδήποτε προσπάθεια συσπείρωσης της αριστεράς πρέπει να στοχεύει προοπτικά στη 
µεγαλύτερη δυνατά ενότητα του χώρου. Είναι φυσικά ανέφικτο να δημιουργηθεί άµεσα ενιαίο κίνηµα, 
αλλά πρέπει οποιαδήποτε δράση να στοχεύει στην ενότητα και να µη δημιουργεί εντάσεις µε θέσεις 
που προκαλούν. Πρέπει να υπάρχει ανοιχτό κάλεσμα συµµετοχής σε όλους και να υπάρχουν 
διαδικασίες συµµετοχής που να επιτρέπουν την ελεύθερη λειτουργία όσων επιθυμούν να το κάµουν. 


Ο, Η προσπάθεια συσπείρωσης µπορεί να αρχίσει µε την υιοθέτηση ενός βασικού αρχικού κειµένου και 
το άνοιγμα της συζήτησης πάνω σε διάφορα θέµατα που θέλουν οι συμμετέχοντες. Η συµµετοχή 
µπορεί να ξεκινήσει από ένα µικρό αριθµό επιλεγμένων ατόμων που θα διαμορφώσουν και θα 
αποδεχτούν το βασικό κείµενο. Από κει και πέρα, η συμμετοχή θα είναι ελεύθερη για όσους 
συμφωνούν µε το κείµενο. 


10. Η συζήτηση µπορεί να γίνεται διαδικτυακά και οι αποφάσεις μπορούν να παίρνονται µε απλές 
διαδικασίες χωρίς κατανάγκην να δεσμεύουν κανένα. Αυτές οι διαδικασίες μπορούν να παίρνουν 


διάφορες µορφές: 


« Τοποθετήσεις στο διαδίκτυο που δεν αμφισβητούνται μπορούν να ισχύουν µέχρι να 
αμφισβητηθούν 

« Μια συντονιστική επιτροπή µπορεί να διαμορφώνει τελικά κείµενα αφού πάρει υπόψη τις 
διάφορες απόψεις που εκφράζονται 

» Ψηφοφορίες στο διαδίκτυο όπου υπάρχουν ασυµβίβαστες απόψεις 

ο Συνελεύσεις µελών που να αποφασίζουν σε πιο σοβαρά θέµατα. 


11. Η αρχή της µη-δέσµευσης µπορεί φαινομενικά να δυσκολεύει τη δράση αλλά δημιουργεί τις 
συνθήκες για ανάπτυξη της εμπιστοσύνης ανάµεσα στους συμμετέχοντες και δίνει τη δυνατότητα 
δράσης ακόµα και όταν δεν υπάρχει ομοφωνία. Όσο αναπτύσσεται η συζήτηση, όσο συγκλίνουν οι 
απόψεις των συμμετεχόντων τόσο πιο αποτελεσματική θα γίνεται και η δράση τους. Αν αυτό δεν 
γίνει δυνατόν, δεν µπορεί να επιβιώσει οποιαδήποτε προσπάθεια. 

ΙΙ. Εισηγήσεις για τα πρώτα βήματα 





1. Επιλογή αντιπροσωπευτικής καθοδηγητικής επιτροπής. Η επιτροπή µπορεί να αποτελείται από 
µικρο αριθµό µελών και θα µπορεί να εμπλουτίζεται µε περισσότερα άτοµα όταν κρίνεται σκόπιμο 
για την καλύτερη λειτουργία-της 


2. Ορισµός επιτροπής διαδικτύου. Η επιτροπή θα είναι µικρή, ένα ως τρία µέλη, και θα διαχειρίζεται 
τη διαδικτυακή παρουσία της προσπάθειας. 


3. Επιλογή της ιδρυτικής ομάδας µελών. Ο αριθµός των αρχικών µελών µπορεί να είναι μικρός ή 
μεγάλος ανάλογα µε τη δυνατότητα να πλησιαστούν και να πειστούν να συμμετέχουν σηµαντικά 
στελέχη του αριστερού χώρου. Στόχος δεν πρέπει να είναι οι µεγάλοι αριθµοί, αλλά η όσο καλύτερη 
αντιπροσωπευτικότητα της προσπάθειας. 


4. Δημιουργία ταμείου και ορισμός οικονοµικής συνδρομής. Ορισµός ταµία και καθορισµός µεθόδων 
χρηµατοδότησης της προσπάθειας. 


5. Προγραμματισμός µιας πρώτης συνέλευσης σε ένα µήνα. 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), Ηλεκτρονικά 
Άρθρα, ΑΚΕΛ, Δεκαετία 2010-2019, 2011, Απροσδιόριστη Τοποθεσία 

Το ΑΚΕΛ µπροστά στο Μνημόνιο: µια 
αριστερή διακυβέρνηση σε πορεία 
υποχωρήσεων, απογοητεύσεων και δακρύων. 
(Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Δεκέμβρη του 2012 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


14 Δεκ 2012 


Το ΑΚΕΛ µπροστά στο Μνημόνιο: µια αριστερή διακυβέρνηση σε πορεία υποχωρήσεων, 
απογοητεύσεων και δακρύων. Του Χρήστου Τσέλιου 


Η τελική συμφωνία κυβέρνησης - τρόικας σχετικά µε τους όρους δανεισμού της κυπριακής 
δημοκρατίας για την κάλυψη των αναγκών ανακεφαλαιοποίησης των κυπριακών τραπεζών και του 
δημοσιονομικού ελλείμματος της κυβέρνησης, σήμανε και τους τίτλους τέλους ενός συνεχιζόµενου 
δράµατος εβδομάδων για την επιτυχή ή µη κατάληξη των διαπραγματεύσεων. 


Σε συνθήκες κορύφωσης της πολιτικής πίεσης από το σύνολο του υπόλοιπου πολιτικού φάσματος 
προς το ΑΚΕΛ και µια ενορχηστρωµένη από τα ΜΜΕ και την ντόπια οικονομική ολιγαρχία καλλιέργεια 
ενός ασφυκτικού κλίµατος µιας αιωρούµενης απειλής άτακτης και γενικευµένης χρεοκοπίας του 
κυπριακού κράτους, η κυβέρνηση Χριστόφια ακολουθεί και αυτή µε τη σειρά της ένα γνώριμο, αν και 
καταστροφικό για την κοινωνία δρόµο. 


Όπως και όλες οι υπόλοιπες κυβερνήσεις του ευρωπαϊκού νότου, η κυβέρνηση Χριστόφια καλείται να 
απαντήσει στο πρόβλημα διαχείρισης της παγκόσμιας οικονοµικής κρίσης -όπως αυτή εξελίσσεται τα 
τελευταία 4 χρόνια ,αλλά και ξεδιπλώνεται πάνω στις επιµέρους ιδιαιτερότητες της οικονοµίας κάθε 
χώρας- ακολουθώντας πιστά το δόγµα µιας οικουµενικά κυρίαρχης νεοφιλελεύθερης διακυβέρνησης 
που προστάζει τη µεταφορά του βάρους της κρίσης στην κοινωνία και πρωτίστως στον κόσµο της 
µισθωτής εργασίας. 


Το τι θα επακολουθήσει είναι λίγο πολύ αναμενόμενο. Η αναχρηµατοδότηση των τραπεζών µε 
χρήματα των φορολογουµένων θα εξαὔλωθεί αυτομάτως ως λογιστικό υπόλοιπο. Διοχέτευση 
ρευστού από τις τράπεζες προς την αγορά ασφαλώς και δεν θα υπάρξει (αυτά είναι παραμύθια για 
µικρά παιδιά ..), ενώ απεναντίας η εφαρµογή του µνηµονίου µαζί µε την περιστολή δημόσιων 
επενδύσεων και κοινωνικών δαπανών θα σημάνει τον εγκλωβισμό της κυπριακής οικονοµίας σε ένα 
καθοδικό σπιράλ ύφεσης όπου η αναμενόμενη νέα κάµψη της οικονοµικής δραστηριότητας θα 
διευρύνει τα δηµόσια ελλείμματα θα εντείνει τον οικονομικό ανταγωνισμό και την συγκεντροποίηση 
κεφαλαίων, ενώ παράλληλα θα επιταχύνει την απόσυρση κεφαλαίων από παραγωγικές επενδύσεις 
προς το σταθερό χρηματοπιστωτικό περιβάλλον άλλων φορολογικών παραδείσων. Τι θα µείνει πίσω 

λοιπόν; 


Πολύ πριν από την τελική νομοθετική ρύθμιση της συμφωνίας της κυβέρνησης µε την τρόικα από την 
πρώτη κιόλας στιγµή που έγινε αντιληπτή η έκθεση της κυπριακής οικονοµίας στην παγκόσμια 
χρηματιστηριακή κρίση, είδαµε τους “αόρατους” μηχανισμούς αυτορύθµισης της ελεύθερης αγοράς 
να λειτουργούν µέσα στο νέο οικονομικό περιβάλλον του νησιού. Η διεύρυνση της ανεργίας, η ολοένα 
και µεγαλύτερη πίεση στους εργαζόµενους και τις εργαζόµενες για μειώσεις µισθών, απλήρωτη 
υπερωριακή εργασία, κατάργηση του 13ου και της ΑΤΑ, περιστολή εργατικών δικαιωμάτων και των 
ευρύτερων συλλογικών ρυθµίσεων έλαβε χώρα για την τεράστια πλειοψηφία των μισθωτών 
εργαζόμενων (που απασχολούνται στον ιδιωτικό τοµέα) πολύ πριν από οποιαδήποτε συμφωνία της 
κυβέρνησης µε την τρόικα Οι διαπραγματεύσεις που ακολούθησαν μεταξύ των λεγόμενων 
κοινωνικών εταίρων, και ιδίως μεταξύ των συντεχνιών και του κράτους για την τελική διαµόρφωση 
των αποδοχών των δημοσίων υπαλλήλων, ήρθαν για να επικυρώσουν την έκταση των αλλαγών που 
είχαν ήδη λάβει χώρα µέσα στην κυπριακή αγορά εργασίας, δίνοντας µε ένα συμβολικό τρόπο το 
µήνυµα ενός νέου συσχετισμού κοινωνικών δυνάµεων που μόλις είχε διαμορφωθεί. 


Και όλα αυτά, κυριολεκτικά κάτω από τη μύτη µιας αριστερής κυβέρνησης που µε κάθε ευκαιρία 
διακηρύσσει τη στοχοπροσήλωσή της στα συμφέροντα του εργαζόμενου λαού, ως ειδοποιό διαφορά 
του δικού της πολιτικού προσανατολισμού έναντι όλων των υπόλοιπων κομμάτων. 


Είναι όµως έτσι τα πράγµατα ή µήπως και µεις παρασυρθήκαµε για µια στιγµή από την 
επικοινωνιακή πολιτική του ΑΚΕΛ; Για να απολογίσουµε τη στάση του ΑΚΕΛ µπροστά σε αυτήν την 
οικονομική κρίση θα ήταν ίσως καλύτερα εάν φέρναμε στο νου µας µια δύο χαρακτηριστικές 
αποκρίσεις του κόµµατος µέσα σε αυτήν περίοδο. 


Να θυµίσουµε καταρχήν πως για µια µεγάλη περίοδο από τη στιγµή που άρχισε να γίνεται λόγος για 
την έκθεση των κυπριακών τραπεζών στο ελληνικό χρέος, το ΑΚΕΛ, από τη θέση της κυβέρνησης, 
δεν φρόντιζε για τίποτα άλλο παρά για να καθησυχάζει τον εργαζόµενο κόσµο της Κύπρου για την 
θωράκιση της κυπριακής οικονοµίας, τη δυνατότητα του κράτους να εγγυηθεί την 
επανασταθεροποίηση του τραπεζικού συστήµατος, την ιδιομορφία της περίπτωσης της Κύπρου από 
την περίπτωση της Ελλάδος (και επομένως την αποσύνδεση του κυπριακού προβλήματος από την 
παγκόσμια καπιταλιστική κρίση) και την αισιοδοξία του για το αποτέλεσµα των κυοφορούµενων 
ευρωπαϊκών διαπραγματεύσεων που θα ρύθμιζαν συνολικά την κρίση χρέους. 


Αυτό που θα έπρεπε να προβληματίζει κάθε αριστερό και αριστερή συντρόφισσα, εντός και εκτός 
ΑΚΕΛ, στις τοποθετήσεις του ΑΚΕΛ εκείνη την εποχή, δεν ήταν µόνο µια µονοδιάστατη και 
επικοινωνιακού τύπου διαχείριση της κρίσης (δηλώσεις για τον καθησυχασµό δήθεν των διεθνών 
αγορών, την τόνωση της αυτοπεποίθησης της εγχώριας αγοράς και άλλα τέτοια φαιδρά), όσο η 
απουσία µιας οποιασδήποτε σύνδεσης της ασκούµενης κυβερνητικής πολιτικής µε την προσπάθεια 
θωράκισης των εργατικών και κοινωνικών κατακτήσεων του κυπριακού λαού µπροστά στα άγρια 
ταξικά ένστικτα της κυπριακής ολιγαρχίας, που από την µεριά της προετοίµαζε ήδη για λογαριασμό 
της, τους όρους έπιβολής ενός νέου κοινωνικού συμβολαίου στην κυπριακή κοινωνία. 


Το ΑΚΕΛ αντί να υπερασπιστεί την εργατική τάξη και τα ευρύτερα λαϊκά στρώματα που βρέθηκαν εξ’ 
αρχής στο στόχαστρο του κεφαλαίου (µε τη δύναμη της οργάνωσής του και τη µαζικότητά του, τη 
δικτύωση των μαζικών οργανώσεών του µέσα στην κοινωνία, τη δράση της ΠΕΟ ως της 
μεγαλύτερης συντεχνίας εργαζομένων της Κύπρου, τη σύγκρουση της κυβέρνησης µε την εργοδοσία, 
το κυνηγητό της φοροδιαφυγής, των φοροαπαλλαγών, της μαύρης και ανασφάλιστης εργασίας κτλ 
κτλ) προτίµησε αντ’ αυτού να κυνηγάει ρώσικα δάνεια στη θάλασσα του εφησυχασμού. 


Επέτρεψε για τον εαυτό του την ευκολία µιας τόσο χυδαία απλουστευτικής όσο και λανθασµένης 


Κυπριακό Κινηματικό Αρχείο 
Ογργας Μονεπιεηῖς ΑγεΠἰνθ 

θεώρησης της κυπριακής κρίσης. Η κρίση χρέους της χώρας παρουσιάστηκε ως λογιστική άσκηση 
εύρεσης του κατάλληλου δανειστή στη διαπλοκή της µε ένα προεκλογικό παιχνίδι εντυπώσεων για 
τον ευρύτερο γεωπολιτικό προσανατολισμό της κυβέρνησης του ΑΚΕΛ έναντι των ανθυποψηφίων 
του. 


Αντί να κατανοήσει την κρίση χρέους ως ένα μηχανισμό διεύρυνσης των περιφερειακών ανισοτήτων 
που γεννά ο ίδιος ο χαρακτήρας µιας ανισομερούς και συνδυασµένης ανάπτυξης των ανεπτυγµένων 
δυτικοευρωπαικών οικονομιών στο πλαίσιο της ευρωπαϊκής ολοκλήρωσης, το ΑΚΕΛ προτίµησε απλώς 
να στοιχηµατίσει σε µια τρίπλα που φαντάστηκε πως θα μπορούσε να κάνει στην Ευρωπαϊκή Ένωση. 


Στο τέλος βέβαια -είτε η ηγεσία του κόµµατος το καταλάβαινε εξ’ αρχής και σκοπίμως 
παραπλανούσε την κυπριακή κοινή γνώµη, είτε πράγματι το αγνοούσε- η Κύπρος (παρά τη µικρή της 
συνεισφορά στο ευρωπαϊκό ΑΕΠ), δεν θα μπορούσε να αποτελέσει εξαίρεση στο χάρτη µιας νέας 
παγκόσμιας οικονοµικής αρχιτεκτονικής που θα διαμόρφωσαν οι παγκόσμιες οικονομικές ελίτ ως 
απάντηση στην δομική κρίση του καπιταλισμού. Η δική της µοίρα βρέθηκε σε µεγάλο βαθµό 
επικαθορισµένη από τους συσχετισμούς δύναμης που διαμορφώνονταν εντός της ΕΕ και το πολιτικό 
σχέδιο εξόδου από την κρίση που σε συντονισμό οι άρχουσες τάξης της Ευρώπης θα υιοθετούσαν υπό 
την ηγεμονία των πιο δυναμικών τµηµάτων του ευρωπαϊκού κεφαλαίου (συμπεριλαμβανομένου 
βεβαίως µερίδας του ελληνοκυπριακού κεφαλαίου). Μέσα σε αυτήν την νέα αναδιάταξη παγκόσμιων 
δυνάµεων, Ρωσία και ΕΕ συνέχισαν να στέκονταν από την ίδια µεριά. 


Όταν λοιπόν τα µεγάλα παιχνίδια της γεωπολιτικής µάς τέλειωσαν, σειρά τότε πήρε ο πρώην 
τραπεζίτης, ΑΘ. Ορφανίδης, που ως απο μηχανής θεός, βρέθηκε στο διασταύρωµα των 
αντιπολιτευτικών πυρών μεταξύ ΑΚΕΛ και ΔΗΣΥ/ΔΗΚΟ για να χρεωθεί, λίγο πολύ, αυτός την κρίση 
της κυπριακής οικονοµίας. 


Το ΑΚΕΛ, προκειµένου να αποσιωπήσει της δικές του ευθύνες για το γεγονός πως το ίδιο παραδίδει 
τον κυπριακό λαό στην κόλαση των µνηµονίων, θα υπερασπιστεί µια ερμηνεία της κρίσης σύµφωνα 
µε το οποία υπεύθυνος για τον κλονισμό του οικοδοµήµατος επί του οποίου στηρίχθηκε η 
μεταπολεμική οικονομική ανάκαμψη της Κύπρου ήταν κυρίαρχα ο πρώην διοικητής της κεντρικής 
τράπεζας, που επιδεικνύοντας, σύµφωνα µε την κυβέρνηση, µια πρωτοφανώς αυτοκαταστροφική 
συμπεριφορά, απείλησε µε τις παραλήψεις και τα λάθη του, τη βιωσιμότητα του χρηματοπιστωτικού 
συστήµατος της Κύπρου. 


Με αυτόν τον τρόπο η ηγεσία του κόµµατος θα επιχειρήσει να διαχωρίσει την περίπτωση της Κύπρου 
από την κρίση χρέους όλου του υπόλοιπου ευρωπαϊκού νότου και ακολούθως να χρεώσει τις εξελίξεις 
που θα ακολουθήσουν στις προσωπικές ευθύνες ενός “κακού” και “αντιεπαγγελματία” τραπεζίτη. 
Σύµφωνα µε αυτήν την συλλογιστική, η κυπριακή κρίση είναι µάλλον το αποτέλεσµα µιας 
λανθασµένης και ηθικά καταδικαστέας µεν, ατυχούς παρόλα αυτά, πολιτικής των κυπριακών 
τραπεζών. Επακόλουθο µιας δίχως σύνεσης δίψας εγχώριων χρηματιστηριακών κύκλων για το κυνήγι 
υπεραποδόσεων τραπεζικών προϊόντων που πρόσφερε η διεθνής αγορά. 


Με αυτό το τρόπο θεμελιώδεις επιλογές του ελληνοκυπριακού χρηματιστηριακού κεφαλαίου σχετικά 
µε τη στρατηγική της οικονοµικής του επέκτασης µια ολόκληρη προηγούµενη περίοδο θα 
αποσιωπηθούν. Το μοντέλο της οικονοµικής ανάπτυξης των τελευταίων 30 χρόνων στην Κύπρο θα 
αποσυνδεθεί από τις κυρίαρχες παγκόσμια, µετά την διεθνή οικονομική κρίση του 74-75, τάσεις 
επαναθέρµανσης ενός νέου κύκλου επέκτασης της κερδοφορίας του κεφαλαίου βασισµένου σε µια 
απεριόριστη πιστωτική επέκταση και µια ολοένα και µεγαλύτερη χρηματιστικοποίηση κάθε πτυχής 
της οικονοµίας που µε την σειρά τους θα µας οδηγήσουν σε µια πρωταφανούς έκτασης 
χρηματιστηριακή κερδοσκοπία -όπως εμφανίστηκε στην φούσκα της αγοράς ακινήτων και των 
υπεραποδόσεων ενός χαοτικού μµωσαικού χρηματιστηριακών προϊόντων. Αλήθεια και αυτά ο 
Ορφανίδης τα έκανε; 

Εάν µάλιστα πάρει κανείς στα σοβαρά τις τοποθετήσεις στελεχών του κόµµατος που σποραδικά και 
σκόρπια έφταναν στο φώς της δημοσιότητας για το δομικό και συστηµικό χαρακτήρα αυτής της 
κρίσης, την βαθιά και δοµική κρίση αναπαραγωγής αυτού του κοινωνικού µοντέλου οργάνωσης της 
κοινωνίας που αναπότρεπτα και νοµοτελειακά γεννά περιοδικές κρίσης ύφεσης κάτω από το βάρος 
των δικών του εσωτερικών αντιφάσεων, τότε θα πρέπει κανείς να προβληµατιστεί πολύ σοβαρά για 
τον τρόπο µε τον οποίο το ΑΚΕΛ πολιτεύεται επιχειρώντας να ισορροπήσει την πολιτική και 
ιδεολογική του ταυτότητα µε µια κυνικά ρεαλιστική διάθεση προσαρμογής εντός του συστήµατος. 


Η αντίφαση αυτή µπορεί να ερμηνευτεί µόνο εάν κανείς αναγνωρίσει τις συνέπειες που φέρνει για το 
κόµµα η διαχρονικά διακηρυγµένη στρατηγική της ηγεσίας του να προσανατολιστεί συμφιλιωτικά µε 
το αστικό πολιτικό σύστηµα, αποζητώντας την ευρύτερη δυνατή συναίνεση στο εσωτερικό µέτωπο 
και τελικώς µια θέση στη µοιρασιά της εξουσίας όπου αυτή συγκεντρώνεται, σε κάθε βαθµίδα 
οργάνωσης της οικονοµικής Και πολιτικής ζωής του τόπου. 


Είναι αυτός ο προσανατολισμός του ΑΚΕΛ για την εξουσία -καθόλου πρωτότυπος βέβαια µέσα στην 
αριστερά ήδη από την εποχή του Έντουαρντ Μπέρνσταϊν και της γερμανικής σοσιαλδηµοκρατίας του 
περασμένου αιώνα- που σταδιακά αποξένωσε το µεγαλύτερο κόµµα της εργατικής τάξης της Κύπρου 
από κάθε στρατηγική για την αλλαγή της κοινωνίας, ενώ την ίδια στιγµή περιθωριοποίησε το ειδικό 
πολιτικό βάρος της οργανωμένης εργατικής τάξης στο εσωτερικό του και το γενικό πολιτικό 
προσανατολισμό του κόµµατος. 


Απο κόµµα οργάνωσης της εκμεταλλευόµενης από το κεφάλαιο εργατικής τάξης, κόµµα ιστορικά και 
προγραμµατικά προσανατολισμένο στο αγώνα για την απαλλοτρίωση του κεφαλαίου και της αστικής 
τάξης, μεταμορφώθηκε σιγά σιγά σε ένα κόµµα εξουσίας, κόµµα μεταξύ άλλων και των 
επιχειρηματιών, που επέλεξε να διαμορφώσει εκ νέου την στρατηγική του πάνω σε µια ασταθή και 
παροδικά µόνο διευρυμένη κοινωνική συναίνεση, που διαμόρφωσε µια προηγούµενη ιστορική περίοδο 
η ίδια η καπιταλιστική κυριαρχία. Είναι µε αυτό το τρόπο που κανείς µπορεί να αναγνωρίσει το 
συμβιβασμό του ΑΚΕΛ µε την ελληνοκυπριακή αστική τάξη, την κτηµατοµεσιτική κερδοσκοπία, τους 
ἄθναίορε[ς και τα {68 θσίαἴθ, και βέβαια τους τραπεζίτες - αναντικατάστατους στο ρόλο τους για 
το κλείσιμο ενός οικονομικού “κυκλώματος” υπεραποδόσεων σε βάρος της πλειοψηφίας όλης της 
υπόλοιπης κοινωνίας. 


Σε αυτές λοιπόν τις συνθήκες, όπως διαμορφώνονται παγκόσμια και τοπικά, και µέσα σε µια από τις 
μεγαλύτερες κρίσεις που δοκίµασε ο σύγχρονος ανεπτυγμένος καπιταλισμός είναι όπου καταρρέουν 
εκκωφαντικά διαφόρων λογής µύθευμµα για το τέλος δήθεν της ιστορίας και της πάλης των τάξεων, 
τις δυνατότητες τάχα αυτορύθµισης της ελεύθερης αγοράς, την συμφιλίωση της εργατικής τάξης 
µε τους δυνάστες και εκµεταλλευτές της και τις δυνατότητες ενός αριστερού κόµµατος να 
διαχειριστεί αρμονικά και πρός όφελος όλης της κοινωνίας το τιμόνι µιας καπιταλιστικής 
οικονοµίας. Και είναι σήµερα που η αναγκαιότητα συγκρότησης των μεγαλύτερων δυνατών 
αντιστάσεων της Κοινωνίας γίνεται όλο και επιτακτικότερη. Για να µην πληρώσει την κρίση ο λαός 
και να υπερασπιστεί αποφασιστικά και ενωτικά τις κοινωνικές κατακτήσεις που κέρδισε µέχρι 
σήµερα µε την οργάνωσήτου. 


Για την επιτυχή όµως έκβαση αυτού του αγώνα σήµερα, περισσότερο από ποτέ άλλοτε, είναι επίσης 
αποφασιστική η αναγκαιότητα επανεπεξεργασίας ενός συλλογικού οράµατος απελευθέρωσης της 
κοινωνίας από την δικτατορία των αγορών και του κεφαλαίου. Ενός αγώνα που θα εμπνεύσει ξανά 
την Κοινωνία στο αγώνα για την χειραφέτησή της. 


Όσοι και όσες αντιλαμβάνονται µέσα στην κυπριακή κοινωνία την επικαιρότητα αυτού του αγώνα, 
όσοι και όσες δεν καθησυχάζονται από τους δακρύβρεχτους λόγους συµπόνοιας και αλληλεγγύης του 
Χριστόφια προς τους εργαζόµενους και τις απατηλές υποσχέσεις για επανόρθωση των κοινωνικών 
Κυπριακό Κινηματικό Αρχείο 

αδικιών που διαχειρίστηκε η κυβερνώσα αριστερά του ΑΚΕΛ, θα κληθούν να διαδραµατίσουν 
αντικειμενικά ένα πρωτοπόρο ρόλο. 


Σε αυτήν την πορεία η ΕΡΑΣ φιλοδοξεί να συναντηθεί και να συνδιαµορφώσει µαζί µε όσους και όσες 
αναζητούν µια σύγχρονη αντικαπιταλιστική αριστερά. 


Χρήστος Τσέλιος 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), Ηλεκτρονικά 
Άρθρα, ΑΚΕΛ, Διακυβέρνηση ΑΚΕΛ 2008-2013, μνημόνιο λιτότητας 2012-2013, Δεκαετία 2010-2019, 
2012, Απροσδιόριστη Τοποθεσία 

Η τοποθέτηση της ΕΡΑΣ για τις επερχόμενες 
προεδρικές εκλογές (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Δεκέμβρη του 2012 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


4 Δεκ 2012 
Η τοποθέτηση της ΕΡΑΣ για τις επερχόμενες προεδρικές εκλογές 


Οι προεδρικές εκλογές του επόµενου Φεβρουαρίου διεξάγονται µέσα σ ένα εντελώς νέο κοινωνικό 
και πολιτικό πλαίσιο που χαρακτηρίζεται από την αποδοχή του µνημονίου. 


Με το μνημόνιο η τραπεζική κρίση μετατρέπεται σε Κρίση του δηµόσιου χρέους. Τα ελλείμματα που 
δημιούργησαν οι τράπεζες, οι οποίες χρησιμοποίησαν τις καταθέσεις κυπρίων και ξένων για 
κερδοσκοπικούς σκοπούς, καλείται τώρα να πληρώσει ο φορολογούµενος πολίτης. Με το μνημόνιο, 
το δηµόσιο χρέος στην Κύπρο, το οποίο µέχρι πρόσφατα ήταν κατά πολύ χαμηλότερο από το µέσο 
δηµόσιο χρέος στην ευρωζώνη, υπολογίζεται να φθάσει στο 13096, ένα ποσοστό που είναι αμφίβολο 
αν είναι βιώσιµο. 


Οι όροι του µνημονίου είναι ιδιαίτερα επαχθείς για τους εργαζόµενους. Το εργατικό και κοινωνικό 
κεκτημένο των τελευταίων δεκαετιών εξανεµίζεται και η κοινωνία οπισθοδροµεί στις συνθήκες που 
ακολούθησαν την εισβολή του 1974. Το μνημόνιο ουσιαστικά καταργεί την ΑΤΑ, μειώνει δραστικά 
μισθούς και συντάξεις, επιμηκύνει τα όρια συνταξιοδότησης και ανοίγει το δρόµο για ξεπούλημα 
κερδοφόρων ηµικρατικών οργανισμών - αν όχι άµεσα, τουλάχιστον µεσοπρόθεσµα. 


Συντεταγµένα, η τρόικα και η οικονομική ολιγαρχία στην Κύπρο επιβάλλουν πολιτικές που 
αποφεύγουν την αντιμετώπιση των δομικών προβλημάτων της κυπριακής οικονοµίας (υπερτροφικό 
χρηματοπιστωτικό σύστημα, φορολογικός παράδεισος για τα κέρδη και το συσσωρευµένο πλούτο, 
τουριστική βιομηχανία που καταστρέφει το περιβάλλον και ως εκ τούτου το ίδιο της το προϊόν 
Κκ.λπ.). Αυτές οι πολιτικές, όπως και στην υπόλοιπη Νότια Ευρώπη, οδηγούν σε ένα φαύλο κύκλο 
ύφεσης, δηµόσιου χρέους/εξυπηρέτησης των συµφερόντων των δανειστών και εν τέλει στον 
ενταφιασµό κάθε έννοιας κοινωνικού κράτους και κοινωνικής δικαιοσύνης. 


Σύσσωμες οι πολιτικές δυνάµεις της Δεξιάς κραύγαζαν υπέρ της αναγκαιότητας συνοµολόγησης του 
µνημονίου, κριτικάροντας «από τα δεξιά» το ΑΚΕΛ για αργοπορία και απροθυµία στη λήψη µέτρων. Η 
υπογραφή του µνηµονίου ανοίγει το δρόµο στον Αναστασιάδη, ο οποίος φαντασιώνεται πως θα 
εφαρμόσει ανενόχλητος τα νεοφιλελεύθερα σχέδια του έχοντας και την νομιμοποίηση της πολιτικής 
του ήδη έτοιµη. 


Η ΕΔΕΚ κινήθηκε στο ίδιος µήκος κύματος µε τη δεξιά, όπως και ο υποψήφιος που στηρίζει, Γ. 

Λιλλήκας.. Η όψιµη μετακίνηση του τελευταίου, που επιδίδεται τώρα σε αντιµνηµονιακές δηλώσεις, 
διαπνέεται από Κκαιροσκοπισµό και δηµαγωγικό πνεύμα. Άλλωστε, ο συγκεκριμένος υποψήφιος, όπως 
φαίνεται και από το παρελθόν του, επιδεικνύει έφεση στις οβιδιακές μεταμορφώσεις. 


Η κυβέρνηση Χριστόφια βρέθηκε εγκλωβισμένη στην πολιτική διαχείριση της κρίσης και επέλεξε καθ’ 
όλη τη διάρκεια της πενταετίας να αποφύγει τις οδυνηρές συνέπειες µέχρι τη λήξη της θητείας της. 
Τα ισοδύναμα µέτρα που αντιπρότεινε είναι σε αντιλαϊκή κατεύθυνση. Οι «κόκκινες γραµµές» που 
είχε θέσει στη διαπραγμάτευση µε την τρόικα ήταν συχνά αυτές της εργοδοσίας (π.χ. ο εταιρικός 
φόρος). Η κυβέρνηση δεν τόλμησε να συγκρουστεί µε αυτούς που προκάλεσαν την κρίση και 
συσσώρευσαν τεράστια κέρδη το προηγούμενο διάστηµα. 


Ο Μαλάς είναι µια επιλογή συνθηκολόγησης µε τη Δεξιά και την εργοδοσία. Αποδυναμώνει συνολικά 
την αριστερά, εγκλωβίζει σε αδράνεια τη βάση του ΑΚΕΛ και της ΠΕΟ, δεν εγγυάται µε κανέναν 
τρόπο την υπεράσπιση των συµφερόντων του λαού και της εργατικής τάξης και σπέρνει αυταπάτες 
ότι είναι δυνατό στις συνθήκες αυτής της κρίσης να διασφαλιστεί το κοινωνικό κεκτημένο χωρίς 
ρήξη µε τις κεντρικές επιλογές της αστικής τάξης. 


Είναι µέσα σε αυτές τις συνθήκες που η ΕΡΑΣ καλείται να πάρει θέση για τις προεδρικές εκλογές. 
Χωρίς αμφιβολία, στην παρούσα συγκυρία οφείλαµε να έχουµε δικό µας υποψήφιο/υποψήφια για να 
εκφράσει δυναμικά τις ιδέες και τις δυνάµεις της ευρύτερης ριζοσπαστικής αριστεράς . Δεδομένου 
όµως ότι η ΕΡΑΣ είναι µια νεοσύστατη Επιτροπή κρίναµε ότι δεν έχουµε αυτήν την στιγµή την 
οργανωτική δυνατότητα και τους πόρους για να πραγµατοποιήσουµε µιαν προεκλογική εκστρατεία. 


Το θέµα της στάσης της ΕΡΑΣ στις προεδρικές εκλογές συζητήθηκε σε πρόσφατη γενική συνέλευση. 
Με δεδομένο ότι η ΕΡΑΣ αποτελεί µια συλλογικότητα οµάδων και ατόμων που δεν λειτουργεί στη 
βάση του δημοκρατικού συγκεντρωτισμού όταν η οµοφωνία δεν είναι εφικτή, αλλά και του σεβασμού 
στην άποψη της μειοψηφίας ακόµα σε συνθήκες ενισχυμένης πλειοψηφίας, αποφασίστηκε όπως 
καταγραφούν οι θέσεις που εκφράστηκαν: 


Σύµφωνα µε την άποψη της πλειοψηφίας, η υποψηφιότητα Μαλά δε συνιστά αριστερή πρόταση, το 
ΑΚΕΛ πασχίζει να πείσει τους ψηφοφόρους του ότι εκπροσωπεί επάξια βασικές αρχές του κόµµατος, 
ενώ ο ίδιος ο Μαλάς φρόντισε µε δεξιές τοποθετήσεις του να δώσει το στίγµα της πολιτικής του 
ατζέντας. Η κριτική στήριξη στο Μαλά δεν µπορεί να λειτουργήσει σαν τακτική ενίσχυσης -γενικά 
και αόριστα- κάποιας αριστερής καταγραφής, µόνο και µόνο επειδή στηρίζεται από το ΑΚΕΛ. Αυτό θα 
ίσχυε µοναχά εάν η πολιτική του πρόταση προετοίµαζε στοιχειωδώς το έδαφος της ταξικής 
αντιπαράθεσης στις µνημονιακές πολιτικές. Υπό αυτές τις περιστάσεις, για την πλεοψηφία δεν 
δικαιολογείται η στήριξη κανενός υποψηφίου. 


Η άποψη που µειοψήφησε υποστηρίζει πως η εκλογική μετατόπιση στην Κύπρο γίνεται προς τα δεξιά 
και η εξασθένιση του ΑΚΕΛ δεν βελτιώνει τους όρους της ταξικής πάλης που εντείνεται και θα 
ενταθεί πολύ περισσότερο µε την εφαρµογή του µνηµονίου. Με αυτά τα δεδοµένα, η καταψήφιση της 
δεξιάς και η κριτική στήριξη στον Μαλά είναι η σωστή επιλογή, παρά τις διαφωνίες µε τις πολιτικές 
του κατευθύνσεις. Αυτό βέβαια δεν σηµαίνει ότι υποστηρίζεται µε οποιοδήποτε τρόπο η αναστολή 
της δράσης της ΕΡΑΣ για τη συγκρότηση ενός μετώπου κοινωνικής αντίστασης ενάντια στις 
πρόνοιες του µνηµονίου. 


Σε κάθε περίπτωση, η ΕΡΑΣ θα συνεχίσει την προσπάθεια της για να οργανωθεί µε τους µαζικότερους 
δυνατούς όρους η αντίσταση στο μνημόνιο. Είναι επιτακτική ανάγκη να συγκροτήσουµε ένα ευρύ, 
κοινωνικό µέτωπο αντίστασης. Απευθυνόµμαστε σε κάθε αριστερό αγωνιστή και αγωνίστρια, σε κάθε 
μαχητικό συνδικαλιστή και συνδικαλίστρια, σε κάθε άτοµο που θίγεται από τις πολιτικές λιτότητας 
και την Κοινωνική αδικία να συνταχθεί και να παλέψει µαζί µας. 

Μια απάντηση στοσσ. Ν.Τριμικλινιώτη. Νέα 
εποχή, νέα προοπτική, νέα Αριστερά 
(Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Γενάρη του 2013 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


5 ἰαν 2013 
Μια απάντηση στο σσ. Ν.Τριμικλινιώτη. Νέα εποχή, νέα προοπτική, νέα Αριστερά 
του Μάριου Θρασυβούλου 


«Πρόεδρε, ξανασκέψου πριν υπογράψεις», έγραφε ο σ. Τριμικλινιώτης σε ένα καλό του κείµενο ένα 
µήνα πριν, θέλοντας να δείξει τις ολέθριες συνέπειες από την υπογραφή του µνηµονίου. Φυσικά, ο 
Πρόεδρος, όχι µόνο δεν το ξανασκέφτηκε, αλλά συνέβαλε αποφασιστικά στην αποδοχή του. Ο 
Πρόεδρος, δεν σκέφτηκε ούτε την αγωνία του συντρόφου, ούτε την αγωνία πολλών άλλων αριστερών 
και πολύ περισσότερο, την αγωνία τού κάθε εργαζόµενου και νέου µπροστά στη φτωχοποίηση. 


Φυσικά και το διαπραγματεύτηκε, φυσικά και θα ήταν χειρότερα τα πράγµατα αν στη θέση του 
Χριστόφια ήταν ο Αναστασιάδης ή ο Λιλλήκας. Δεν αρκεί όµως αυτό. Η ουσία είναι ότι συµβιβάστηκε 
µε τις µνημονιακές λογικές και τα συμφέροντα του ντόπιου κατεστημένου και έβαλε σε δεύτερη 
µοίρα τα συμφέροντα του λαού. Ως πότε στο απυρόβλητο η συντηρητική πολιτική της ηγεσίας του 
ΑΚΕΛ; 


Καλεί ο σ. Τριμικλινιώτης την υποστήριξή µας στην υποψηφιότητα Μαλά και προσπαθεί να 
επιχειρηµατολογήσει για τούτο. Είναι αλήθεια ότι αρκετοί τίµιοι και ανιδιοτελείς αριστεροί (στο 
ΑΚΕΛ, στην ΕΡΑΣ και αλλού) θα στηρίξουν κριτικά τον Μαλά, ὡς µια επιλογή του μοναδικού 
αριστερού κόµµατος και άρα να δώσουν ένα είδους στήριγµα και αλληλεγγύης στον κόσµο και στην 
προοπτική της Αριστεράς, µπροστά μάλιστα, στους κινδύνους από την εκλογή ενός από τους άλλους 
δυο υποψήφιους. Αυτή η στάση προς την «κριτική στήριξη» έχει φυσικά αδυνατίσει σε αυτές τις 
εκλογές και ο λόγος είναι ότι αυξήθηκε η απαξίωση και η καχυποψία προς την ηγεσία του ΑΚΕΛ, µετά 
και την πενταετή διακυβέρνηση. 


Σεβαστή η στάση όλων αυτών των συντρόφων. Σεβαστή και η θέση του σ.Τριμικλινιώτη φυσικά, 
όπως και η προσπάθειά του να «νουθετήσει» τα µέλη της ΕΡΑΣ. Κάπου όµως υπερβάλλει και εν τέλει 
αδυνατίζει την επιχειρηµατολογία του. Αν συζητούµε σήµερα την πιθανότητα να µην περάσει στο β’ 
γύρο ο Μαλάς ή αν περάσει, να κυμανθούν τα ποσοστά του πολύ πιο κάτω από την εκλογική δύναμη 
του ΑΚΕΛ, τότε τι σηµαίνει; Φταίει η ΕΡΑΣ και οι άλλοι αριστεροί που δεν θα στηρίξουν αυτή την 
επιλογή ή σηµαίνει ότι κάτι άλλαξε, κάπου έσπασαν οι γραµµές του κόµµατος; Γι΄ αυτό οι νουθεσίες, 
είναι καλά να στραφούν επιτέλους µε αποφασιστικότητα και προς τα µέσα, εκεί στα ανώτερα 

δώματα του κόµµατος. 
Πάμε λίγο στα σηµεία που θέτει ο σ. Τριμικλινιώτης. 


α) Σωστά ο σύντροφος µιλά για τη µεγαλύτερη κρίση του καπιταλισμού µετά το 1930. Μα αυτό θα 
πρέπει να το πει, µε όλο το σέβας και την εκτίµηση, στον Χριστόφια και στην ηγεσία του ΑΚΕΛ. Με τη 
µεγαλειώδη στήριξη που τους έδωσε ο κόσμος µετά τα γεγονότα στο Μαρί , περιμέναμε µια νέα 
αρχή, µια επανεκκίνηση από τον Χριστόφια και το ΑΚΕΛ. Όχι απλά να προστατεύσουν την αξιοπρέπεια 
της πρώτης αριστερής διακυβέρνησης, αλλά και όλης της Αριστεράς. Την αξιοπιστία της Αριστεράς 
ότι µπορεί να κυβερνήσει καλύτερα, ότι είναι διατεθειµένη να διαφοροποιήσει το λόγο τῆς, ότι είναι 
αποφασισμένη να ριζοσπαστικοποιήσει την πολιτική της. Περιµέναμε να καλέσουν, Χριστόφιας και 
ΑΚΕΛ, σε συστράτευση όλους τους αριστερούς και δημοκρατικούς ανθρώπους, σε µια κοινή 
προσπάθεια για αντιμετώπιση της επερχόµενης λαίλαπας των µνηµονίων. Περιµέναμε να κατέβουν 
στην κοινωνία, να κερδίσουν την Κοινωνία πάνω σε ένα αριστερό ριζοσπαστικό πρόγραµµα. Αντί 
αυτού, κάνουν πίσω, αναδιπλώνονται. Προφανώς προτιμούν τον σίγουρο (και βολικό)ρόλο, αυτόν της 
αντιπολίτευσης, παρά να βγουν µπροστά και να ηγηθούν µιας νέας πορείας. Η επιλογή Μαλά είναι η 
παραδοχή τους ότι δεν μπορούν και ούτε θέλουν να πρωτοπορήσουν σε µια δύσκολη εποχή. 


β) Είµαστε στις απαρχές µιας ταξικής και κοινωνικής αντιπαράθεσης που όσο περνά ο καιρός θα 
οξύνεται. Το ΑΚΕΛ δεν είναι όµως ο εκφραστής των λαϊκών στρωμάτων στην πάλη αυτή σήµερα. Δεν 
θέλησε να πάρει αυτόν το ρόλο και για αυτό απαξιώνεται η Αριστερά και για αυτό κέρδισαν την 
ανοχή της κοινωνίας οι δεξιές µνηµονιακές δυνάµεις , που αύριο θα κυβερνήσουν. Οι εργαζόµενοι 
είναι διασπαρµένοι παντού και θα δώσουν τις µάχες τους, όχι κάτω από µια κομματική ομπρέλα, 
αλλά το πιο πιθανόν ανεξάρτητα και αυτόνομα. Το ΑΚΕΛ έχει την ιστορία και την παράδοση 
υπεράσπισης των εργατικών αγώνων. Και αυτό δεν ξεγράφεται και σίγουρα το διαφοροποιεί από τα 
άλλα κόμματα. Αυτήν την ιστορία και την παράδοση όµως, η ίδια η ηγεσία του την παραμέρισε, 
κανείς άλλος! Με την επιλογή Μαλά δεν εκφράζεται καµιά κοινωνική αντίσταση. Εκφράζεται µόνο η 
δειλία της Αριστεράς, η αναξιοπιστία, η έλλειψη οράµατος. Με τον Μαλά εκφράζεται η αντίληψη 
ενός «υποφερτού µνηµονίου», εκφράζεται η επιστροφή στον Μακάριο και στις µακαριακές δυνάµεις, 
εκφράζεται η άκριτη αποδοχή της δεξιάς ιστορικής αφήγησης( εξύµνηση του αγώνα της ΕΟΚΑ από 
τον Μαλά), εκφράζεται ο συντηρητισµός σε µια σειρά κοινωνικών ζητημάτων (σύμφωνο συμβίωσης 
ομοφυλοφίλων κλπ). Με τον Μαλά, εκφράζεται το πισωγύρισµα της Αριστεράς. 


Λέει ο σ. Τριμικλινιώτης ότι είναι ηττοπαθής η θέση για αποχή. Η θέση για αποχή, δεν κάνει τίποτε 
άλλο, παρά τονίζει τα όρια της ηγεσίας του ΑΚΕΛ, ανοίγει τη συζήτηση για το ποια Αριστερά 
θέλουµε , ποια θα µπορεί να υπερασπίσει τα συμφέροντα των εργαζομένων, αλλά και την ίδια τη 
δημοκρατία ακόµα. Θέτει κάτω µια ατζέντα προβληματισμού. Αν μιλάμε για ηττοπάθεια, τότε αυτή 
έχει όνοµα και επίθετο: επιλογή Σταύρου Μαλά. 


Λέει ακόµα ο σύντροφος για πολυδιάσπαση της Αριστεράς. Μα πότε η ηγεσία του ΑΚΕΛ έλαβε υπόψη 
τους εξωακελικούς, και πολύ περισσότερο, πότε πάλεψε για την ενότητα της Αριστεράς; Το βλέμμα 
της µόνιµα στρέφεται προς τα δεξιά. Ακόμα και σήµερα, µπροστά στις εκλογές, η ηγεσία του ΑΚΕΛ 

δεν απευθύνθηκε ούτε στιγµή στις υπόλοιπες αριστερές δυνάμεις! 


γ) Κανένας µας δεν θέλει να τιμωρήσει το ΑΚΕΛ. Κανένας δεν θέλει πολυδιάσπαση της Αριστεράς. Η 
ίδια η ηγεσία του, ο έµµισθος μηχανισμός του και οἱ µόνιμοι απολογητές τής λανθασµένης του 
πολιτικής (και σε αυτούς δεν είναι σίγουρα ο Τριμικλινιώτης), σπρώχνουν το ΑΚΕΛ προς τα πίσω, 
απογοητεύουν τα πιο ταξικά και συνειδητοποιηµένα στοιχεία του, αδυνατίζουν το αριστερό όραμα. 


Όποιοι άνθρωποι της ΕΡΑΣ και όποιοι άλλοι αριστεροί έξω από το ΑΚΕΛ ή ακόµα και µέσα στο ΑΚΕΛ, 
αποφάσισαν κάτι διαφορετικό από τη θέση της κριτικής υποστήριξης στον Μαλά, δεν θα καθορίσουν 

το αποτέλεσµα του Φεβράρη. Δεν έχουν εξάλλου τη δύναμη για κάτι τέτοιο. Το αποτέλεσµα 
καθορίστηκε από τις ίδιες τις επιλογές της ηγεσίας του ΑΚΕΛ. 


Παρουσιάζει, ο σύντροφος, την άρνηση ταύτισης µιας σημαντικής μερίδας αριστερών µε τις 
επιλογές της ηγεσίας του ΑΚΕΛ, λίγο πολύ σαν έγκληµα! Επαναλαμβάνεται φορτικά µια εκβιαστική 
λογική που λέει ότι αν δεν ταυτιστείς µαζί µε αυτές τις επιλογές, κάνεις ζημιά στον ...αγώνα. Ποιον 
αγώνα, µε ποιον εκφραστή, µε ποιες θέσεις, µεποια προοπτική; 


Εξάλλου, ας είµαστε ειλικρινείς. Στην παγκόσμια πρωτοτυπία, όπου τον 219 αιώνα, σε ένα κράτος, 
υπάρχει µόνο ένα αριστερό κόµµα που ηγεμονεύει όλο το χώρο, δεν μπορούμε και δεν δικαιούµαστε 
άραγε να μιλήσουμε και για κάτι άλλο πέραν του ΑΚΕΛ; Δεν είναι προφανές ότι η απουσία 
εναλλακτικών αριστερών επιλογών τόσα χρόνια, µε την έλλειψη παράλληλα «πίεσης» από τα 
αριστερά, άφησε το ΑΚΕΛ έρµαιο της δεξιάς πολιτικής της ηγεσίας του, σπρώχνοντάς το στο 
συντηρητισµό και επακόλουθα, µαζί μ’ αυτό, όλο το πολιτικό οικοδόµηµα; 


δ) Να πούμε ξανά το αυτονόητο: δεν είναι το ίδιο πράγµα ο Μαλάς µε τους άλλους δυο υποψήφιους 
για το λόγο ότι στηρίζεται από το κόµµα της Αριστεράς, µε ότι αυτό συνεπάγεται. Δεν µπορεί όµως 
ο Μαλάς να αποτελεί «ανάχωμα» αυτή τη στιγµή µπροστά στις νεοφιλελεύθερες πιέσεις. Τόσο ο 
ίδιος, όσο και η ηγεσία του ΑΚΕΛ, φρόντισαν µε τη στάση τους να το επιβεβαιώσουν. Ανάχωµα θα 
είναι αύριο οι αγώνες στους δρόµους, στους τόπους δουλειάς, τα Κοινωνικά κινήµατα αντίστασης 
που θα ξεπροβάλουν. Το πιο µεγάλο ανάχωμα όµως θα αποτελέσει η ίδια η συνειδητοποίηση των 
αριστερών, µέσα και έξω από το ΑΚΕΛ, ότι επιβάλλεται να χαραχτεί ένας νέος δρόµος, τολμηρός, 
µακριά από συμβιβασμούς µε το κατεστημένο. Ας ξεκινήσει τώρα µια συζήτηση µέσα στο ΑΚΕΛ για 
µια νέα πορεία. Ας ενωθεί αυτός ο προβληματισμός µε τον δικό µας και πολλών άλλων αριστερών 
έξω από το ΑΚΕΛ.. Τότε θα μιλάμε για ενότητα της Αριστεράς! Το να γίνουμε απολογητές της 
ηγεσίας του ΑΚΕΛ βρέξει χιονίσει, δεν µας οδηγεί πουθενά. 


ε) Παρουσιάζεται από τον σ. Τριμικλινιώτη και άλλους, η τωρινή προεκλογική περίοδος και η ίδια η 
εκλογική αναμέτρηση, σαν µια µάχη Αριστεράς- Δεξιάς. Αυτό δεν είναι σωστό, αλλά ούτε απόλυτα 
λάθος. Εξηγούμαι: 


Τα γεγονότα του καλοκαιριού τού 2011 µετά το Μαρί, πυροδότησαν «εκρήξεις» µε ένα ιδεολογικό 
και ταξικό περιεχόµενο που αναπόφευκτα οδήγησαν την πολιτική ζωή σε µια αντιπαράθεση 
Αριστεράς- Δεξιάς. Η κυβέρνηση, ο Χριστόφιας και το ΑΚΕΛ δεν επεδίωξαν φυσικά αυτή την 
αντιπαράθεση. Αντίθετα κρύφτηκαν. Η αντιπαράθεση προκλήθηκε από µια πρωτοφανή σε ένταση 
επίθεση της ολότητας της Δεξιάς ενάντια στην πρώτη αριστερή κυβέρνηση ,που βρήκε αφορµή την 
τραγωδία στο Μαρί. Οι επερχόμενες προεδρικές εκλογές, η πάλη για την εξουσία και τα συμφέροντα, 
η νέα εποχή των οικονοµικών κρίσεων και άρα των κρίσιμων αποφάσεων, το συσσωρευµένο µίσος 
πολιτικών και πολιτών για την Αριστερά που «τόλμησε» να κυβερνήσει, η Εκκλησία, τα ΜΜΕ, η 
ειλικρινής ακόµα αγανάκτηση του κόσµου (στα αρχικά στάδια) για την ανεπάρκεια του κρατικού 
μηχανισμού , των θεσμών και την ατιμωρησία , όλα αυτά οδήγησαν σε µια ιδεολογική αντιπαράθεση. 
Η αλαζονεία και η επιθετικότητα της Δεξιάς την προκάλεσε. Για µήνες βλέπαμε έξω από το 
προεδρικό, στους δρόμους, στα σπίτια, στις γειτονιές, στους τόπους δουλειάς, µια µανία, µια 
απαξίωση, ένα χλευασμό για την κυβέρνηση και τον Χριστόφια, αλλά µέσω αυτών, για την ίδια την 
Αριστερά. Όποιος είχε ιδεολογική και ταξική συνείδηση μπορούσε εύκολα να διακρίνει αυτόν τον 
ιδεολογικό πόλεμο. Υπερασπιζόµενος την κυβέρνηση, υπεράσπιζες, όχι τον Χριστόφια ,αλλά την ίδια 
την Αριστερά και την προοπτική της. Και φυσικά, δηλώσαμε όλοι παρόντες σε εκείνο τον πόλεμο. 
Απόδειξη, οι κινητοποιήσεις όλων εµάς, τα φυλλάδια, η αρθρογραφία, οι εκδηλώσεις. Απόδειξη της 
ιδεολογικής αντιπαράθεσης, το αίσθηµα και η συνειδητοποίηση τού κάθε αριστερού (και κυρίως του 
προχωρηµένου, του κριτικού και ανοιχτόμυαλου), ότι κάπου διακυβεύεται κάτι σοβαρό, κάπου 
διακυβεύεται η τάξη µας, η ιδεολογία µας, το µέλλον µας. Τρεις φορές γέµισε ο κόσμος της 
Αριστεράς, στάδια και προεδρικό, σε µια µαζική άµυνα ενάντια στον παροξυσµό και στην 

αμπαλατοσύνη της καθυστερηµένης κυπριακής Δεξιάς. 


Υπάρχει κανένας που πιστεύει στα σοβαρά ότι η σηµερινή συγκυρία των Προεδρικών έχει έστω και 
ένα από τα στοιχεία της περιόδου του καλοκαιριού τού 2011; Ποιο, αλήθεια;Η επίκληση µιας 
αόριστης «ιδεολογικής µάχης» δεν πείθει ούτε τους χειροκροτητές του κόµµατος. Ακόμα και αυτοί 
θα ψηφίσουν Μαλά γιατί έτσι έµαθαν, από κομματικό πατριωτισμό πιο πολύ. Και πολλοί άλλοι, που 
νιώθουν σαν καθήκον τους να υποστηρίξουν την επιλογή του κόµµατός τους. Πολλοί θα στραφούν 
στον Λιλλήκα µέσα στην απογοήτευσή τους για τη θητεία Χριστόφια, αλλά και µέσα στην έλλειψη 
διαπαιδαγώγησης από το κόµµα τους. Δεν έχουν µάθει να σκέφτονται µε όρους ιδεολογικούς και 
ταξικούς, πιθανόν να κουβαλούν εθνικισμό και ρατσισμό, άρα προς τι η έκπληξη; Πολλοί νέοι, 
μορφωμένοι, ιδεολόγοι ακελικοί, δεν βρίσκουν τίποτε που να τους εμπνέει σε αυτή τη µάχη. Θα 
κάτσουν σπίτι τους. Νιώθουν ότι η µάχη χάθηκε και έρχεται αναπόφευκτα η ήττα . Νιώθουν ότι η 
πρώτη αριστερή κυβέρνηση και το ΑΚΕΛ δεν τόλµησαν να εμποδίσουν το αναπόφευκτο, τόσο µε τη 
διακυβέρνησή τους, όσο και µε την επιλογή ήττας που έκαναν µε τον Μαλά. Γιατί είναι χαμηλά τα 
ποσοστά του Μαλά; Δεν είναι φανερό ότι δεν υπάρχει ενθουσιασµός , αλλά και ούτε η δυνατότητα να 
γίνει κάτι; Γιατί δεν γεμίζει τους δρόµους και τα στάδια ο κόσμος του ΑΚΕΛ, γιατί δεν νιώθει τόσο 
την ανάγκη να υπερασπίσει το κόµµα του; Γιατί λείπει η συνειδητοποίηση όπως το 2011; 


Ο Χριστόφιας και η ηγεσία του ΑΚΕΛ έχασαν την αξιοπιστία τους όταν «παραδόθηκαν στην 
ειμαρμµένη» και δήλωσαν απρόθυµοι να ξαναδιεκδικήσουν τη διακυβέρνηση µε τόλμη και µε 
διαφορετικό προσανατολισμό. Αυτός ο συντηρητισµός τους έφερε τον Μαλά στην επιφάνεια. Η 
υποψηφιότητα Μαλά όµως, δεν θα μπορούσε παρά να συνεχίσει στο ίδιο συντηρητικό τέµπο και στην 
ηττοπαθή νοοτροπία του κόµµατος που τον στηρίζει. Αυτή η χλιαρή πολιτική και η επουσιώδης 
διαφοροποίησή του από τους ανθυποψηφίους του δεν έχει πέραση πια. Άλλο 1988 µε Βασιλείου(µετά 
από δεκαετή διακυβέρνηση Κυπριανού), άλλο ακόµα 2003 µε Τάσοίµετά από δεκαετή διακυβέρνηση 
Κληρίδη). Τώρα, άλλη εποχή, πιο πιεστική, µε τη µεγάλη οικονομική κρίση και τον κίνδυνο 
φτωχοποίησης σημαντικής µερίδας του λαού, πιο απαιτητική, πιο πολύπλοκη και πιο αντιφατική. 
Πώς µπορεί να εμπνεύσει µια τέτοια υποψηφιότητα που δεν τόλµησε να αρθρώσει έστω και µια 
ριζοσπαστική κουβέντα; Που ο λόγος της δεν έχει τίποτε το ιδεολογικό και το ταξικό; Πώς µπορεί να 
ιδωθεί θετικά η απόφαση ενός κόµµατος, που ενώ κυβέρνησε και είχε ακόµα και πέρσι την ευκαιρία 
να απευθυνθεί ξανά στην κοινωνία, να τα παρατά και να προβάλλει ένα κεντροαριστερό 
(κεντροδεξιό;) υποψήφιο; 


Θα πουν κάποιοι ότι, «ούτε το καλοκαίρι του 2011 εκφράστηκε η κυβέρνηση και Χριστόφιας µε ένα 
θαρραλέο λόγο, αλλά τότε έτρεξαν οι ιδεολόγοι αριστεροί και οι φίλοι του κόµµατος να αμυνθούν. 
Γιατί όχι τώρα;» Απλούστατα γιατί τότε, ναι µεν δεν είχαµε σωστή πολιτική και τακτικούς 
χειρισμούς που θα ενέπνεαν, από µέρους Χριστόφια και ΑΚΕΛ, είχαµε όµως µια ολοµέτωπη ιδεολογική 
επίθεση από παντού. Και αυτό ήταν φανερό, ήταν διάχυτο στην καθημερινότητα, στην ατμόσφαιρα. 


Τώρα, δεν έχουµε ολοµέτωπο ιδεολογικό πόλεμο και αυτό πρώτα και κύρια το νιώθουν οι ίδιοι οι 
φίλοι του ΑΚΕΛ και µετά όλοι οι άλλοι. Η Δεξιά είναι διασπασµένη στους δυο υποψήφιούς της και 
πολιτεύεται µε την ένταση και το πάθος που χαρακτηρίζουν την κάθε εκλογική αναμέτρηση. Φυσικά 
και το κεφάλαιο προτιµά τον Αναστασιάδη, την ίδια ώρα που Εκκλησία και ΜΜΕ είναι διχασµένοι 
ανάµεσα στους δυο. Φυσικά και δέχεται πόλεμο ο Χριστόφιας, το ΑΚΕΛ και ο υποψήφιός τους. Αλλά 
αυτός ο πόλεμος είναι ένας συνήθης προεκλογικός πόλεμος και ας µην υπερβάλλουμµε. Σίγουρα 
υπάρχουν στοιχεία ιδεολογικής χροιάς, αλλά δεν είναι τα κυρίαρχα, όπως το 2011. Ούτε ο υποψήφιος 
του ΑΚΕΛ προσπάθησε να δώσει µια ιδεολογική χροιά στη µάχη, αλλά ούτε η Δεξιά έχει ανάγκη να 
«κινητοποιήσει» όλες τις δυνάµεις και τα ιδεολογικά όπλα της όπως τότε. Οι δυνάµεις και τα όπλα 
της συγκρούονται μεταξύ τους για το ποιος από τους «δικούς» της (Αναστασιάδης ή Λιλλήκας) θα 
κυριαρχήσει, σε µια µάχη εξουσίας , συµφερόντων, κομματικών ταχτικισµών. Η ιδεολογική µάχη 

χάθηκε από καιρό και ας αναζητηθούν οι αίτιοι εκεί που πρέπει. 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), ΑΚΕΛ, Ηλεκτρονικά 
Άρθρα, Δεκαετία 2010-2019, 2013, Απροσδιόριστη Τοποθεσία 

Απάντηση µέλους της ΕΡΑΣ προς το Νίκο 
Τριμικλινιώτη (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Γενάρη του 2013 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


6 [αν 2013 

Απάντηση µέλους της ΕΡΑΣ προς το Νίκο Τριμικλινιώτη 
Το κείµενο του Νίκου Τριμικλινιώτη βρίσκεται δημοσιευμένο εδώ. 
Αγαπητέ Νίκο, 


Διάβασα και ξαναδιάβασα την «ανοικτή επιστολή σου προς τους φίλους της ΕΡΑΣ». Παρότι νιώθω να 
είµαι ένας από τους πολλούς φίλους σου στην ΕΡΑΣ, καθώς συμμετέχω στον κύκλο συλλογικών 
διαδικασιών, συζητήσεων και δράσεων του συγκεκριμένου πολιτικού χώρου, οφείλω εξαρχής να 
διευκρινίσω ότι µέσω της παρούσας απαντητικής επιστολής εκφράζω τις προσωπικές µου Και µόνο 
απόψεις, όχι τις επίσηµες θέσεις της ΕΡΑΣ. Και η απάντηση µου αυτή, δίνεται στο πλαίσιο µίας 
διαλεκτικής προσέγγισης και προπάντων φιλικής σχέσης. Σ’ αυτό ακριβώς το πλαίσιο, επέτρεψε µου 
µερικές παρατηρήσεις, διευκρινίσεις και εισηγήσεις στα όσα αναφέρεις στην ανοικτή επιστολή σου 
προς όλους εµάς, τους φίλους σου (και βεβαίως τις φίλες σου) στην ΕΡΑΣ: 


1. Αδιαµφισβήτητα, έχουµε εισέλθει σε ένα νέο στάδιο της ιστορίας και της πορείας του τόπου µας. 
Σε µία βαθιά κρίση, που όπως ορθά επισηµαίνεις, γεννά διάφορα παντελώς ανορθολογικά και άκρως 
επικίνδυνα φαινόμενα. Σε µια κρίση που, πράγματι, φαίνεται να εκτρέφει περισσότερο την απόγνωση, 
την υστερία, τον φόβο, την ανασφάλεια και την αβεβαιότητα, παρά την ελπίδα της διεκδικητικής 
πολιτικής, την κριτική της ριζοσπαστικής αριστεράς, την αισιοδοξία της κοινωνικής αντίστασης, 
την ασφάλεια των συλλογικών δικαιωμάτων και την βεβαιότητα του οποιουδήποτε αξιακού 
προτάγµατος - για ελευθερία, ισότητα, ειρήνη, δικαιοσύνη, αλληλεγγύη και αξιοπρέπεια. Γι’ αυτόν 
ακριβώς το λόγο, το έδαφος είναι γόνιμο για τους σπόρους της καταστροφής: τον 
νεοφιλελευθερισµό, την ακροδεξιά, το νεοφασισµό, τον λαϊκισμό, αλλά και τόσα άλλα δεινά: τον 
εθνικισμό, τον ρατσισμό, τον µιλιταρισµό, τον τεχνοκεντρισµό, την ανεξέλεγκτη εκμετάλλευση των 
φυσικών πόρων και δυστυχώς την γεωπολιτική εξάρτηση της ενεργειακής βιομηχανίας, για να 
αναφέρω µερικά και µόνο επιπλέον κακά, µε τη σειρά µου. Και σίγουρα, αυτή είναι η µεγαλύτερη 
κρίση που γνώρισε ο παγκόσμιος καπιταλισμός µετά την οικονομική κατάρρευση του 1930. Το σηµείο 
όµως όπου συμφωνώ περισσότερο µαζί σου συνδέεται µε το ότι ούτε και εγώ ξέρω τι θα έρθει µετά, 
καθώς οι νοµοτέλειες πράγματι διαψεύδονται. Και ενώ όλα φαίνεται να είναι αποτέλεσµα πάλης, 
όπως ήταν πάντοτε όµως στην ιστορία των αγώνων για ανθρώπινη και κοινωνική απελευθέρωση, η 
πάλη αυτή δυστυχώς φαίνεται να συρρικνώνεται στην ελάχιστη δυνατή προοπτική της. Αυτήν της 
εξωκοινοβουλευτικής και µη-θεσμµοποιηµένης, συγκρουσιακής και διεκδικητικής αριστεράς, µε 
ΚυπριακόΚιηματικόΑρεέίο ος. 

διάφορες ιδεολογικές κατευθύνσεις και χωρίς οποιαδήποτε κομματικά στεγανά. Χωρίς την οποία, 
πολλοί από εµάς, και κυρίως όσοι και όσες συνεχίζουμε να πιστεύουμε στην αναγκαιότητα της 
ανθρώπινης και κοινωνικής απελευθέρωσης, θα νιώθαμµε - και βεβαίως θα ήµασταν - ακόµη πιο 
µόνοι. Μέχρι εδώ, λοιπόν, όλα καλά. Από εδώ και πέρα, όµως, αρχίζουν τα προβλήµατα. 


2. Γράφεις ότι «υπό τις παρούσες συνθήκες είναι λανθασμένη και εξωπραγµατική η θέση της 
πλειοψηφίας της ΕΡΑΣ, η οποία αδυνατεί να κάνει µία ορθή στοιχειώδη ανάγνωση της πολιτικής 
συγκυρίας». Ε λοιπόν, αγαπητέ µου φίλε Νίκο, επέτρεψε µου να πάρω το µέρος των πολιτικά 
αδικηµένων και άρα εκλογικά ατίθασων. Η συγκεκριμένη θέση όχι µόνο δεν είναι λανθασμένη και 
εξωπραγµατική. Απεναντίας, στη δική µου οπτική, είναι ορθή γιατί στηρίζεται στην πολιτική 
αξιοπρέπεια της και όχι σε οποιαδήποτε εκλογική δουλοπρέπεια. Και δεν θα μπορούσε να είναι 
περισσότερο πραγματική στη βάση της αναγκαιότητας της. Γιατί, πολύ απλά, η ουτοπία της 
αμφισβήτησης δεν θα μπορούσε να είναι πιο επίκαιρη στην εποχή της αμφισβήτησης της ουτοπίας. Η 
εν δυνάµει προοπτική µίας τέτοιας θέσης δεν θα μπορούσε εξάλλου να στηρίζεται αποκλειστικά και 
µόνο σε µία εκλογική πραγματικότητα, αλλά απεναντίας µπορεί και πρέπει να εκφράσει πρωτίστως 
µία ιστορική αναγκαιότητα. Και αυτή η αναγκαιότητα δεν µπορεί παρά να συνδέεται άµεσα µε την 
δυνατότητα ενός οράµατος - προγράµµατος για... Κάτι άλλο, κάτι διαφορετικό, κάτι πέραν των 
νόµων της ελεύθερης αγοράς και των μνημµονίων του οικονομικού νεοφιλελευθερισμού. Κάτι πέρα 
από τις «γενεσιουργές αιτίες της καταστροφής», που όπως ορθά µας επισημαίνει και ο Κ8ΓΙ ΡοΙ8ηγΙ, 
δεν είναι άλλες από την «ουτοπική απόπειρα του οικονομικού φιλελευθερισμού να εγκαθιδρύσει µία 
αυτορρυθµιζόµενη αγορά». Έτσι, για να επιστρέψω και πάλι στον ιστορικό παραλληλισμό µεταξύ της 
σημερινής κρίσης και της κρίσης του 1930. Και µπροστά στο αδίστακτο καθεστώς της ελεύθερης 
χρηµατοπιστωτικής αγοράς και του οικονομικού νεοφιλελευθερισμού, της λιτότητας και της 
ανεργίας, της φτώχειας και της εξαθλίωσης, του ρατσιστικού µίσους και της οικολογικής 
καταστροφής, αναγκαιότητα δεν αποτελούν η υποχώρηση και η συναίνεση, αλλά η διεκδίκηση και η 
σύγκρουση. Γράψεις, επίσης, ότι η θέση αυτή είναι εξαιρετικά προβληματική, αλλά η κριτική σου 
φαίνεται να πηγάζει περισσότερο από µία κομματική ταύτιση, παρότι από µια πολιτική και 
κοινωνιολογική ανάλυση. Γιατί ὡς πολιτικός κοινωνιολόγος, είµαι σίγουρος ότι γνωρίζεις τις τρεις 
πιθανές επιλογές ενός ψηφοφόρου σε µία εκλογική αναμέτρηση: «αποχώρηση, διαφωνία ή αφοσίωση» 
(“οχίῖ, νοἰςθ ΟΙ ΙΟΥΒΙΙΥ”), όπως τις έθεσε εύστοχα ο Αἱρεηί ΗἰΓςζῄπΊ8η, σχεδόν µισό αιώνα 
προηγουμένως. Και λέω σκόπιµα κομματική και όχι πολιτική ταύτιση, όχι µόνο γιατί είµαι σίγουρος 
ότι αντιλαµβάνεσαι πως απευθύνεσαι σε πολιτικούς συντρόφους και συντρόφισσες σου, που 
προέρχονται από τον χώρο της ριζοσπαστικής αριστεράς, αλλά κυρίως γιατί αντιλαμβάνεσαι ότι 
έχουν τους δικούς τους λόγους για να αποχωρούν ή να διαφωνούν µε παραδοσιακές για αυτούς και 
αυτές εκλογικές επιλογές. Όσον αφορά το αν θα έχει ή όχι απήχηση µία τέτοια επιλογή, αυτό µένει 
να φανεί στην πράξη. Επιπλέον, διαφωνώ µαζί σου ως προς το ότι οι άλλοι υποψήφιοι είναι όλοι δεξιοί 
της συντηρητικής / νεοφιλελεύθερης παράδοσης. Δυστυχώς, ο Γιώργος Λιλλήκας ανδρώθηκε 
πολιτικά και µεσουράνησε κομματικά µέσα από το χώρο της αριστεράς και συγκεκριµένα του ΑΚΕΛ. 
Και οι θέσεις που εκφράζει (προφανώς επιδερµικά και όχι ουσιαστικά) δεν ηχούν ευχάριστα µόνο στα 
αυτιά δεξιών ψηφοφόρων, αλλά δυστυχώς και παραδοσιακών αριστερών που απογοητεύτηκαν από τη 
διακυβέρνηση του ΑΚΕΛ και τις δεσμεύσεις του Μαλά. Παράλληλα, ακόµη κι αν η πρόταση της ΕΡΑΣ 
για αποχή ειδωθεί ως µία «θέση ηττοπάθειας», µην ξεχνάς ότι η επιλογή ήττας είναι πρωτίστως 
επιλογή του ΑΚΕΛ, όπως ορθά επισήμανε εδώ και καιρό η ΕΡΑΣ. Όσον αφορά την πολυδιάσπαση της 
αριστεράς (της παραδοσιακής και θεσµικής αριστεράς θα έλεγα εγώ), εδώ αγαπητέ Νίκο, η βάρκα 
όχι µόνο τρύπησε και µπάζει νερά, αλλά πολύ φοβάμαι ότι αποτελεί ήδη τεχνητό ύφαλο στο βυθό της 
ιστορικής συνέχειας της αριστεράς στον τόπο µας. Θεωρώ αναγωγισµό εκ µέρους σου να 
υποστηρίζεις ότι η πολυδιάσπαση είναι αποτέλεσµα µίας μεμονωμένης προεκλογικής επιλογής της 
ΕΡΑΣ και όχι αποτέλεσµα µίας σωρείας κυβερνητικών επιλογών του ΑΚΕΛ: οικονοµικών, κοινωνικών, 
πολιτισμικών, οικολογικών, στρατιωτικών και άλλων. Πράγματι, η επιλογή της αποχής δεν είναι και 
η πιο «μάχιμη» (διεκδικητική θα έλεγα εγώ για να αποφύγω την µιλιταριστική ορολογία), αλλά, 
αλήθεια, που έγκειται η µαχητικότητα στις κυβερνητικές επιλογές του ΑΚΕΛ και στις προεκλογικές 

δεσμεύσεις του Μαλά; Και γιατί, αλήθεια, τόσοι νέοι και νέες κυρίως (όπως ορθά επισηµαίνεις) 
αριστερής προέλευσης, προερχόμενοι και προερχόμενες µάλιστα από την πρώτη γραµµή των 
κοινωνικών και πολιτικών αγώνων της αριστεράς, είναι τόσο απογοητευµένοι και απογοητευµένες; 
Αυτό είναι το πραγµατικό ερώτημα, αγαπητέ µου φίλε Νίκο, και όχι το κατά πόσον κάποιοι και 
κάποιες παραπλανήθηκαν πολιτικά. Λες και κάποιοι τους πλάσαραν νοθευµένη ιδεολογία και τους 
εξαπάτησαν. Με όλο το σεβασμό, αλλά θεωρώ ότι µε αυτό σου το επιχείρηµα, απλά εκµηδενίζεις την 
κρίση τους και απαξιώνεις την κριτική τους! 


3. Και πάλι, εδώ δεν πρόκειται για οποιαδήποτε επιλογή «τιμωρίας» και κυρίως για µία επιλογή 
τιμωρίας µε θρησκευτικό χαρακτήρα και ανορθολογικό περιεχόµενο. Αλλά για µία επιλογή 
αξιοπρέπειας, τόσο προσωπικής, όσο και συλλογικής, αλλά ταυτόχρονα πρωτίστως και αμιγώς 
πολιτικής. Την οποία κανείς δεν έχει δικαίωµα να αναιρέσει µε µία απλουστευτική ανάλυση, 
παραγνωρίζοντας τη βαθύτερη λογική της. Μία λογική συνεκτικής και κριτικής ανάλυσης και όχι 
απαξιωτικού ή προσωποκεντρικού χαρακτήρα, ιδεολογικής στράτευσης και όχι αποστέωσης, 
πολιτικής διεκδίκησης και όχι απονεύρωσης. Σε αυτό το πλαίσιο, όχι µόνο δεν είναι άκαιρη και 
άστοχη, αλλά αποτελεί µία σαφέστατη ένδειξη των προθέσεων κάποιων συντρόφων µας να σταθούν 
στο ύψος των περιστάσεων και να πουν «Όχι πια άλλες υποχωρήσεις! Ώρθε η ώρα για νέες 
διεκδικήσεις!» Το γεγονός ότι αυτές οι διεκδικήσεις δεν εκφράζονται µέσω ενός στενού 
προεκλογικού προγράµµατος και ενός θεσµοποιηµένου κομματικού σχηματισμού, µάλλον προσδίδει 
θετικό παρά αρνητικό πρόσηµο στη συγκεκριμένη επιλογή. Και αυτό, γιατί οι σύντροφοι και οι 
συντρόφισσες µας έχουν αντιληφθεί ότι είναι προτιμότερο να ανοίγεις νέους δρόµους, παρά να 
εγκλωβίζεσαι στα ίδια αδιέξοδα. Προφανώς, η συγκεκριμένη επιλογή δεν αποτελεί επαναστατική 
πράξη. Κανείς δεν είναι τόσο αφελής για να υποστηρίζει, πόσο µάλλον να πιστεύει κάτι τέτοιο. Αλλά, 
σίγουρα ριζοσπαστική τοµή, πόσο µάλλον επαναστατική πράξη, δεν αποτελεί η διάσωση των 
τραπεζών και η θυσία µίας ολόκληρης γενιάς στο βωμό της απρόσκοπτης ανάπτυξης του 
χρηματοπιστωτικού κεφαλαίου. Αυτή είναι η πολιτική διάσπαση και η κοινωνική διάλυση, όχι η 
προγραμματική κριτική και η εκλογική χειραφέτηση. Όσον αφορά την εισαγωγή οποιονδήποτε 
μοντέλων, έχεις απόλυτο δίκαιο. Αλλά και πάλι, µου φαίνεται ότι παραγνωρίζεις την άλλη όψη του 
νοµίσµατος. Αυτήν της παραγνώρισης των απόψεων της βάσης της αριστεράς και την προσπάθεια 
συγκάλυψης λαθών και παραλείψεων, εις χάριν ενός προεκλογικού αγώνα, η έκβαση του οποίου, 
δυστυχώς, κρίνεται από εξαιρετικά απαισιόδοξη έως ανησυχητικά προβλέψιµη. Και αν η ιστορία της 
αριστεράς διδάσκει κάτι σε οποιονδήποτε πολιτικά σκεπτόµενο άνθρωπο είναι ακριβώς η 
δηµοκρατικότητα της παράταξης στην οποία επιλέξαμε να ανήκουµε. Μία δηµοκρατικότητα που 
χάνεται - και µαζί της η οποιαδήποτε δυναμική - όταν η κριτική µετατίθεται στα «Εισερχόμενα» ή 
Καλύτερα στα «Υπόψη», Μετά Τις Εκλογές. Η εκπλήρωση του οποιουδήποτε απελευθερωτικού 
οράµατος - προγράµµατος και η δηµιουργία της οποιασδήποτε ίσης και δίκαιης κοινωνίας δεν ήταν 
ποτέ αποτέλεσµα υποχώρησης και συναίνεσης, αλλά διεκδίκησης και σύγκρουσης, µε όλες εκείνες τις 
αντιδραστικές, συντηρητικές και φιλελεύθερες δυνάµεις και συμφέροντα που στην καλύτερη 
περίπτωση πρότασσαν και συνεχίζουν να προτάσσουν µία «ρεαλιστική μεταρρύθμιση», µία 
μεταρρύθμιση µε όρια και όρους. Μία νέα γενιά ανθρώπων, προερχόμενη από τον αστερισμό µίας 
ευρύτερης διεκδικητικής και συγκρουσιακής, ακτιβιστικής και κινηµατικής αριστεράς φαίνεται να 
λέει «Όχι άλλα όρια και όροι» που καθιστούν µία κοινωνική αναγκαιότητα, άλλη µία απόµακρη 
ουτοπία. 


4. Κανείς δεν είπε «νίπτω τας χείρας µου». Κανείς δεν είπε «κλείνομαι στον γυάλινο πύργο µου». 
Απεναντίας, σε µία κοινωνία που χαρακτηρίζεται από την προχωρημένη σήψη του ατομικισμού, οι 
φίλοι και οι φίλες σου στην ΕΡΑΣ επέλεξαν το δρόµο της συλλογικής διεκδίκησης και της κοινωνικής 
αντίστασης. Το γεγονός ότι µέτρησαν τα κουκιά τους και είπαν «αφού δεν μπορούμε είτε σε επίπεδο 
µίας ευρύτερης αριστερής συμμαχίας ή στο επίπεδο µίας αυτόνομης αριστερής καθόδου, επιλέγουμε 
την αποχή και την πολιτική αξιοπρέπεια από την υποστήριξη και την εκλογική δουλοπρέπεια», δεν 

μειώνει την αξία της επιλογής τους. Ακόμη κι αν διαφωνείς µε την επιλογή τους, σίγουρα δεν 
µπορείς να ακυρώνεις την απόφαση τους. Εξάλλου, αντικειμενικά μιλώντας, η επιλογή και η απόφαση 
τους καταδεικνύει και αποδεικνύει ότι σίγουρα το ΑΚΕΛ δεν αποτελεί το µόνο αριστερό ανάχωμα που 
υπάρχει στην Κύπρο. Και αν το ΑΚΕΛ είναι αρκετά έξυπνο και στρατηγικά σκεπτόµενο, καλά κάνει να 
αντιληφθεί όσο το δυνατόν πιο γρήγορα ότι η εμφάνιση ή καλύτερα η επανεμφάνιση ριζοσπαστικών 
αριστερών επιλογών στα πλάγια ή / και στα μετόπισθεν του, όχι µόνο είναι υπέρ του ίδιου του 
κόμματος ή της ευρύτερης αριστεράς, αλλά της ίδιας της κοινωνίας, την οποία το ΑΚΕΛ και η 
ευρύτερη αριστερά δεν μπορούν παρά µόνο να προασπίζουν και όχι να παραγνωρίζουν. 


5. Με τα πιο πάνω απευθύνω µε τη σειρά µου έκκληση σε όλους τους αριστερούς ψηφοφόρους να 
συνεχίζουν να τοποθετούνται µε σαφήνεια και σταθερότητα στα αριστερά του πολιτικού άξονα, εκεί 
όπου επέλεξαν να ανήκουν, χωρίς όµως στενές κομματικές προκαταλήψεις και µικροπολιτικές 
αντιλήψεις. Οι οποίες µάλιστα ενδέχεται να αναιρέσουν τις οποιεσδήποτε δημοκρατικές, 
προοδευτικές και ριζοσπαστικές τους διεκδικήσεις, κυρίως µάλιστα σε µία τόσο κρίσιµη ιστορική 
στιγµή, το διακύβευμα της οποίας είναι όλοι εκείνοι οι ιστορικοί αγώνες της αριστερής παράταξης 
και οι δημοκρατικές κατακτήσεις της κυπριακής κοινωνίας. 


Με συντροφική αλληλεγγύη, 
Ένας φίλος σου από την ΕΡΑΣ 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), ΑΚΕΛ, Ηλεκτρονικά 
Άρθρα, Δεκαετία 2010-2019, 2013, Απροσδιόριστη Τοποθεσία 

Η φυσιογνωμία της ΕΡΑΣ (Ηλεκτρονικό 
Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Φλεβάρη του 2013 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


21 Φεβ 2013 
Η φυσιογνωμία της ΕΡΑΣ 


Η ΕΡΑΣ δημιουργήθηκε από στελέχη οµάδων της ριζοσπαστικής Αριστεράς και του κινήµατος που 
θέλησαν να ενώσουν τις δυνάµεις τους για να δημιουργήσουν µια συλλογικότητα που να διαθέτει την 
κρίσιµη µάζα για να µπορεί να παρέμβει µε αποτελεσµατικότητα στην κυπριακή πολιτική σκηνή. Τα 
µέλη της ΕΡΑΣ συμμετέχουν σε αυτή µε την προσωπική τους ιδιότητα. 


Η δηµιουργία της ΕΡΑΣ 





Η παγκόσμια οικονομική κρίση, η επέλαση του νεοφιλελεύθερου καπιταλισμού, το αδιέξοδο στο 
Κυπριακό και η άνοδος του εθνικισμού, ρατσισμού και φασισμού, κάνουν αναγκαία την κινητοποίηση 
όλων όσοι μπορούν να προσφέρουν στην υπεράσπιση των εργαζομένων και της δημοκρατίας. Οι 
άνθρωποι που συμµετέχουµε, αποφασίσαμε αυτόβουλα ότι θα λειτουργούµε µε ομοφωνία µέσα σε ένα 
Κλίµα διαλόγου και συντροφικότητας ή όπου είναι αναγκαίο µε ενισχυμένη πλειοψηφία και πάνω στη 
βάση ενός µίνιµουμ κοινού παρονομαστή. Όποιο µέλος της ΕΡΑΣ το επιθυμεί, µπορεί να λειτουργεί 
και αυτόνομα όπου το θεωρεί αναγκαίο, δεσµευόµενο, βέβαια, από τα κείµενα αναφοράς της ΕΡΑΣ. Η 
ελπίδα µας ήταν και είναι ότι στο µέτρο που η Επιτροπή αναπτύσσεται και λειτουργεί µε 
αποτελεσµατικότητα, οι ξεχωριστές δράσεις θα καθίστανται αχρείαστες, καθώς η πολιτική τού 
ελάχιστου κοινού παρονομαστή θα προσφέρει περισσότερα αποτελέσµατα. Ο συγκεκριμένος τρόπος 
οικοδόµησης της ΕΡΑΣ αποτελεί συνειδητή επιλογή, η οποία λαμβάνει υπόψη το μικρό µέγεθος της 
χώρας µας το οποίο από µόνο του επιβάλλει πιο πλατιές και µετωπικές συνεργασίες. Αποτελεί επίσης 
µια προσπάθεια αντιμετώπισης της παράδοσης των διασπάσεων που κατατρέχουν τη ριζοσπαστική 
Αριστερά, τόσο στην Κύπρο όσο και διεθνώς. 


Τα µέλη της ΕΡΑΣ αποτελούν την κυρίαρχη δύναμή της. Συμμετέχουν σε ένα αποκεντρωµένο μοντέλο 
εσωτερικής λειτουργίας και συμβάλλουν δημιουργικά σ’ ένα πλαίσιο σύνθεσης και διαλόγου. 


Η πολιτική βάση της ΕΡΑΣ διαμορφώνεται εξελικτικά ανάλογα µε τις πολιτικές ανάγκες και ανάλογα 
µε τις δυνατότητες της Επιτροπής. Τα νέα µέλη προσχωρούν στην ΕΡΑΣ έχοντας δεχτεί τις ιδέες και 
τους στόχους της όπως αναλύονται στα κείµενα αναφοράς και έχοντας τη βούληση να αγωνιστούν 
για την πραγµάτωσή τους. Τα νέα µέλη συνεργάζονται µε τα παλαιότερα για τη συνδιαµόρφωση της 
πολιτικής µας τακτικής και στρατηγικής. Φιλοδοξία µας είναι η δηµιουργία ενός πολιτικού φορέα 
που να µπορεί να υποδέχεται και να συνδέεται µε τον κόσµο που θέλει να παλέψει οργανωμένα 
Κυπριακό Κινηματικό Αρχείο 

συνεισφέροντας θετικά στη διαµόρφωση τέτοιων κινήσεων και µετώπων, στα οποία να χωρούν, αν 
είναι δυνατό, όλες οι δυνάµεις που αμφισβητούν από αριστερά την επάρκεια των πολιτικών που 
προωθούν τα υπάρχοντα κόµµατα της Αριστεράς. Με την ενίσχυση της Επιτροπής µε ανθρώπους από 
όλη την Κύπρο, µε την αντιπροσωπευτικότερη παρουσία των φύλων, των ηλικιών, των ειδικοτήτων 
κλπ, αναμένεται καλύτερη λειτουργία των ήδη υφιστάµενων θεματικών οµάδων εργασίας και 
λειτουργία άλλων, έτσι ώστε να γίνει δυνατή µια πιο συνεπής και σφαιρική παραγωγή θέσεων και 
προβολή τους στην κοινωνία. Όλα αυτά θα στηρίξουν µια κινηματική δράση ανάλογη των αναγκών 
της κοινωνίας. 


Η ΕΡΑΣ στον πολιτικό χάρτη 





Ώδη, από την ίδρυση της η ΕΡΑΣ, τονίζει µε έµφαση το εύρος της διεθνούς κρίσης του 
καπιταλιστικού συστήµατος και την ανάγκη αντίστασης του εργατικού κινήματος. Σημειώνεται ότι, 
στην Κύπρο τα κόµµατα της Δεξιάς συνεπικουρούµενα και από την ΕΔΕΚ, υιοθέτησαν πλήρως τις 
θέσεις για λιτότητα του νεοφιλελευθερισμού και άσκησαν ασφυκτικές πιέσεις στην κυβέρνηση 
Χριστόφια να εφαρμόσει το συντομότερο τις πολιτικές αυτές. Δυστυχώς, η κυβέρνηση Χριστόφια 
έχοντας επιλέξει να µην έρθει σε ευθεία αντιπαράθεση µε το κεφάλαιο, δεν έθεσε ως καθήκον της 
την ανατροπή των συσχετισµών ανάµεσα στο κεφάλαιο και την εργασία, προς όφελος των 
εργαζόμενων. Αντίθετα, επιχείρησε µια μετριοπαθή, σοσιαλδημοκρατικού τύπου διαχείριση, η οποία 
µπροστά στη δίνη των εξελίξεων φάνηκε ανεπαρκής και κατέστησε την κυβέρνηση ουραγό των 
εξελίξεων. 


Με ανάλογο τρόπο, η κυβέρνηση και το ΑΚΕΛ, απομονώθηκαν και σε ότι αφορά την πολιτική επίλυσης 
του κυπριακού. Το ΑΚΕΛ ανήλθε στην εξουσία στηριζόµενο από το ΔΗΚΟ και άλλες δυνάµεις της 
Δεξιάς µέσα στα πλαίσια της πολιτικής του, της ενότητας δηλαδή των «πατριωτικών δημοκρατικών 
δυνάµεων» .,µε προβαλλόμενο στόχο τη λύση του κυπριακού και µε ελάχιστα ψήγματα κοινωνικής 
πολιτικής. Η άνοδος του ρατσισμού, εθνικισμού και της φασιστικής ακροδεξιάς κατά τη διάρκεια της 
διακυβέρνησης Χριστόφια όπως αναδείχθηκαν ιδιαίτερα µετά την έκρηξη στο Μαρί, είναι ανάµεσα 
στα βασικά ζητήµατα της περιόδου τα οποία πρέπει να τύχουν της κατάλληλης αντιμετώπισης από 
την Αριστερά, το εργατικό Κίνηµα, αλλά και την κοινωνία ευρύτερα. Μέσα σε αυτές τις συνθήκες 
θεωρήθηκε από την ΕΡΑΣ ότι ο διάλογος και η συσπείρωση τής πέραν του ΑΚΕΛ Αριστεράς, είναι 


επιβεβλημένη. 


Στο δεύτερο κείµενο αναφοράς που κυκλοφόρησε και ως φυλλάδιο, δίνοντας συνοπτικά το στίγµα 
της ΕΡΑΣ, αναφέρεται ὡς λογική της συγκρότησής µας η συμβολή µας στον αγώνα για να 
αντιμετωπιστεί η εν εξελίξει επίθεση του νεοφιλελεύθερου καπιταλισμού, για βελτίωση της 
ποιότητας ζωής της πλειοψηφίας, δημιουργίας συνθηκών ανθρώπινης αξιοπρέπειας και κοινωνικής 
δικαιοσύνης. Σε µια εποχή που οι διεθνείς δυνάµεις του κεφαλαίου και της αγοράς λεηλατούν τους 
φυσικούς πόρους, καταστρέφοντας τις προὐποθέσεις επιβίωσης εκατομμυρίων ανθρώπων και του 
ίδιου τον πλανήτη, που οι συντηρητικές δυνάµεις και οι επιχειρηµατικοί όµιλοι υπόσχονται 
επενδύσεις και ανάπτυξη πάνω στα ερείπια της κοινωνίας και της φύσης, που η µόλυνση του νερού, 
του αέρα, του εδάφους, παίρνει τροµαχτικές διαστάσεις, ὡς στόχος και όραµα της ΕΡΑΣ είναι η 
ανατροπή του καπιταλισμού και ο σοσιαλιστικός μετασχηματισμός της κοινωνίας. 


Το τρίτο κείµενο αναφοράς που υιοθετήθηκε τον Αύγουστο του 2012 είναι µέχρι στιγµής και το 
εκτενέστερο και κυκλοφόρησε µε τον τίτλο “Σχέδιο Κοινωνικής Αντίστασης”. Οι Προγραμματικές 
θέσεις της ΕΡΑΣ σε διάφορους τοµείς, διατυπώνονται εδώ µε συγκεκριµένο τρόπο, έχοντας όµως 
επίγνωση τού ότι υπάρχουν πολλά ζητήµατα που χρειάζονται να μελετηθούν και να αντιµετωπισθούν 
στο µέλλον. Η Κάλυψη, ωστόσο, τομέων όπως της οικονοµίας, του κυπριακού, της παιδείας, της 
υγείας, της άµυνας, της µετανάστευσης, του ρατσισμού, της επανεµφάνισης της φασιστικής 
ακροδεξιάς κ.α., δίνουν µε αρκετή σαφήνεια το στίγµα της Ριζοσπαστικής Αριστεράς. 

Τονίζουµε εµφαντικά την κεντρικότητα των εργαζομένων και της νεολαίας στη διαδικασία της 
κοινωνικής αντίστασης... Στο κείµενο αναλύεται η γενική πολιτική της Τρόικας και απορρίπτεται 
ξεκάθαρα και εξ' υπαρχής η όποια υπογραφή µνηµονίου. Αντί αυτού, η ΕΡΑΣ, καταθέτει µια σειρά 
εναλλακτικών προτάσεων που στοχεύουν στη διόρθωση των πραγματικών προβλημάτων της 
κυπριακής οικονοµίας: τη φορολόγηση του συσσωρευµένου πλούτου, την αύξηση του εταιρικού 
φόρου, τη µείωση της στρατιωτικής θητείας και των εξοπλισμών, την πάταξη της φοροδιαφυγής, 
την είσπραξη των ανείσπρακτων φόρων, την εφαρµογή του πόθεν έσχες για όλους, την πραγματική 
φορολόγηση της εκκλησίας, την αναδιοργάνωση του δηµόσιου τοµέα µε γνώμονα τις κοινωνικές 
ανάγκες και τη µόνιµη κρατικοποίηση των τραπεζών υπό κοινωνικό έλεγχο. Η στόχευση είναι η 
δηµιουργία προὐποθέσεων για την παραγωγική και οικολογική ανασυγκρότηση της χώρας, µε βασικό 
γνώμονα την εξάλειψη της ανεργίας και την κάλυψη των κοινωνικών αναγκών. Στην αντίληψη της 
ΕΡΑΣ, το χρήµα θα πρέπει να θεωρείται δηµόσιο αγαθό και εργαλείο για κοινωνική πολιτική και 
στήριξη ιδιαίτερα της Υγείας και της Παιδείας. 


Στο Κυπριακό, η ΕΡΑΣ υποστηρίζει τη δημοκρατική ειρηνική επίλυση του κυπριακού στη βάση της 
δικοινοτικής ομοσπονδίας. Ειδικότερα, στηρίζει τις συγκλίσεις στο θέµα της εναλλασσόμενης 
προεδρίας και της διασταυρούµενης ψήφου. Η ΕΡΑΣ θεωρεί ότι το Κυπριακό, όπως αντιμετωπίζεται 
σήµερα, έχει περιέλθει σε ανυπέρβλητο τέλµα και µια νέα πολιτική στηριγµένη σε ένα αυτόνομο 
δικοινοτικό κίνηµα των δυνάµεων της εργασίας είναι πλέον αναγκαία. Σε αυτή την κατεύθυνση 
στηρίζουµε τους κοινούς αγώνες των ελληνοκύπριων και των τουρκοκύπριων εργαζόμενων και της 
νεολαίας για µια καλύτερη ζωή για όλους µας. Μια τέτοια πολιτική συνάδει επιπλέον µε τις ανάγκες 
αντίστασης των εργαζομένων ενάντια στις δυνάµεις του κεφαλαίου στην εποχή των µνημονίων. 


Συνάδει, επίσης, µε τις ανάγκες για αντιμετώπιση τού - απορρέοντος και από τα µνημόνια- κινδύνου 
εκφασισμού, τόσο των θεσμών, όσο και τµήµατος της κοινωνίας. Ο φασισμός και ο ρατσισμός που 
τον συνοδεύει, αποτελούν απειλή για όλους µας: όχι µόνο για τους µετανάστες εργάτες που 
αποτελούν τον πρώτο στόχο, αλλά συνολικά για το εργατικό κίνηµα, η συντριβή τού οποίου ήταν 
πάντοτε ένας από τους βασικούς στόχους των φασιστών. Οι Τουρκοκύπριοι επίσης, εξακολουθούν να 
γίνονται δέκτες της φασιστικής βίας, τόσο πραγματικής, όσο και συµβολικής, µέσα από την 
αναβίωση και την ενίσχυση της παρωχηµένης ακροδεξιάς λογικής που τους αντιμετώπιζε ιστορικά, 
ως εξ ορισμού ύποπτους, υποδεέστερους και ως εσωτερικούς εχθρούς. Ταυτόχρονα, οἱ φασιστικές 
οργανώσεις στρέφονται γενικότερα εναντίον όλων όσων εκφέρουν ένα προοδευτικό ή εναλλακτικό 
λόγο, αλλά και ενάντια στην έκφραση τής όποιας διαφορετικότητας στο δηµόσιο και ιδιωτικό βίο, 
στοχεύοντας έτσι την κάθε οµάδα που θεωρούν ότι είναι «απειλή» στις σκοταδιστικές εµµονές τους; 
από τις θρησκευτικές, εθνοτικές και Κοινωνικές µειονότητες, µέχρι τα ΛΟΑΔ άτοµα (Λεσβίες, 
Ομοφυλόφιλοι, Αμφισεξουαλικοί και Διαφυλικοί) που συχνά γίνονται δέκτες χλευασμού, κοινωνικού 
ρατσισμού και αποκλεισμού από ανθρώπινα δικαιώµατα και ὠφελήματα που θα έπρεπε να 
απολαμβάνουν ως ισότιμοι πολίτες. 


Παρά τη νοµική απαγόρευσή τους, οι διακρίσεις και η ανισοµισθία στην εργασία, συνεχίζουν να 
υπάρχουν και να είναι ντε φάκτο ανεκτές από την κοινωνία και την πολιτεία, παρά τις ρητορικές 
καταδίκες. Ο έµφυλος επαγγελματικός διαχωρισμός, η συγκέντρωση των γυναικών στα πιο 
χαμηλόµισθα επαγγέλματα, η απουσία γυναικών σε διοικητικές θέσεις και στην πολιτική ζωή, οι 
παραδοσιακοί ρόλοι στην οικογένεια, µε την κυριαρχία του αντρικού αυταρχισμού, όλα αυτά 
αναπαράγονται σε µεγάλο βαθµό, καθορίζοντας νοοτροπίες, πλαίσια αντίληψης και συμπεριφορές. Η 
πατριαρχική λογική παραμένει διάχυτη στην κοινωνία, διαιωνίζοντας έτσι την ανισότητα των 
φύλων, την καταπίεση των γυναικών και τον κοινωνικό συντηρητισµό. 


Η ένταση της κρίσης, η περαιτέρω πόλωση των κοινωνικών ανισοτήτων, η συρρίκνωση της ανοχής 
και της δημοκρατίας, οδηγούν σε µια σειρά από φαινόμενα κοινωνικού αποκλεισμού αδύναµων 

οµάδων: οι μονογονεϊκές οικογένειες, οἱ μετανάστες, οι δέκτες δημοσίων βοηθημάτων, οι ανάπηροι 
και οι συνταξιούχοι, µεταξύ άλλων, υφίστανται επιπλέον πίεση. Με δεδομένες τις συνθήκες που 
διαμορφώνονται σήµερα, η Αριστερά βρίσκεται σε ένα από τα πιο κρίσιµα σηµεία των τελευταίων 
δεκαετιών. 


Η εποχή του µνηµονίου 





Τις όποιες αντιστάσεις επιχείρησε να προβάλει η κυβέρνηση Χριστόφια στην υπογραφή του 
µνηµονίου, κατέρρευσαν. Η Κύπρος και η συντριπτική πλειοψηφία του λαού εισέρχονται σε µια 
σκοτεινή περίοδο εκπτώχευσης. Οι εργαζόµενοι ανακαλύπτουν µε δέος τις επιπτώσεις του µνημονίου 
στη ζωή τους: περικοπές σε μισθούς και συντάξεις, ιατροφαρµακευτική περίθαλψη, κατάργηση 
επιδομάτων τέκνων και σπουδών, φόρος ακίνητης ιδιοκτησίας στους πολλούς µικρο-ιδιοκτήτες, αντί 
στους λίγους µεγαλο-ιδιοκτήτες, φόρος προστιθέµενης αξίας, καταναλωτικοί φόροι και τέλη, 
δυσκολίες πρόσβασης σε στεγαστικά και σπουδαστικά δάνεια. Οι υποθηκευµένες περιουσίες χάνουν 
την τιµή τους Και τα φουσκωµένα δάνεια µένουν, ενώ τα οικογενειακά έσοδα συρρικνώνονται. 


Μαζί µε την οικονομία καταρρέουν και τα όποια περιθώρια κυριαρχίας οικοδόµησε το µετααποικιακό 
κυπριακό κράτος, τα οποία επιβίωσαν των διακοινοτικών συγκρούσεων και της τουρκικής εισβολής 
και αναδεικνύεται µια νέου τύπου εξάρτηση και έλεγχος από τα µεγάλα οικονομικά κέντρα, ντόπια 
και ξένα. Παράλληλα, τα περιθώρια της δημοκρατικής ζωής περιορίζονται και εσωτερικά, καθώς το 
κράτος γίνεται πιο αυταρχικό για να επιβάλει στο λαό τις νέες συνθήκες, ενώ παρατηρείται και µια 
επάνοδος της φασιστικής δεξιάς. Στη λογική της αποδοχής του µνημονίου έχουν, δυστυχώς, 
εμπλακεί µε διάφορους τρόπους όλες σχεδόν οι πολιτικές και συνδικαλιστικές δυνάµεις, σε µια ακόµη 
κίνηση εθνικής οµοφωνίας. Γεγονός είναι ότι η κυπριακή κοινωνία µπήκε σε βαθιά κρίση που θα 
ταλανίσει τις επόµενες γενιές. Το µέλλον έχει ήδη το πρόσωπο της ελληνικής κρίσης. Η περίοδος που 
διανύουμε δεν είναι μεταβατικού χαρακτήρα, µέχρι δηλαδή να εξοφληθεί το δάνειο, αλλά για µια νέα 
φάση του καπιταλισμού, στην οποία τα εργατικά κόστη θα συµπιέζονται δραματικά και η κοινωνική 
συνοχή θα καταστρέφεται. Το ίδιο το μνημόνιο οδηγεί σ’ ένα φαύλο κύκλο υφέσεων και δημοσίων 
ελλειμμάτων και επιτείνει την κρίση. 


Οι αποκαλύψεις για τον τρόπο λειτουργίας του τραπεζικού συστήµατος, εκτός από την οικονομική 
τους πτυχή, αποκαλύπτουν την ισχύ των τραπεζιτών µέσα στο αστικό σύστημα εξουσίας και τον 
τρόπο που καθορίζουν-ρυθµίζουν τη λειτουργία του πολιτικού συστήµατος. Η 
απορρόφηση/ενσωμάτωση του κυπριακού κεφαλαίου στο παγκοσμιοποιηµένο κεφάλαιο είναι εμφανής 
και µέσα από τη σύμπτωση των οικονοµικών πολιτικών μεταξύ Τρόικας και των ηγεσιών των δεξιών 
κομμάτων. Ο τρόπος που οι τραπεζίτες και η αστική τάξη οδήγησαν τη χώρα τους στη χρεοκοπία, 
επιβεβαιώνει για ακόµα µια φορά ότι για αυτούς, το κυνήγι του εύκολου κέρδους µε κάθε τρόπο, 
υπερβαίνει τη δήθεν πατριωτική τους συνείδηση. 


Η ΕΡΑΣ µπροστά στη νέα εποχή 





Παρά το ότι η ΕΡΑΣ δεν είναι ακόµη ευρέως γνωστή, έχουµε στα χέρια µας χρήσιμα εργαλεία που 
αφορούν κυρίως στην έγκαιρη αξιολόγηση των γεγονότων, στην κατανόησή τους και στη θέλησή µας 
να ανατρέψουµε την κατάσταση προς όφελος των ανθρώπων της εργασίας και όσων υπόκεινται την 
κάθε µορφή καταπίεσης. 


Η ΕΡΑΣ είναι γέννηµα της εποχής, είναι γέννηµα της ανάγκης. Και σαν τέτοια, θα προσπαθήσει να 
δώσει την αριστερή ριζοσπαστική εκδοχή σε όσα συμβαίνουν γύρω µας. Θα είναι κοντά στην 
καθημερινότητα του πολίτη, δίνοντας µε γλώσσα λιτή απαντήσεις στα προβλήµατα και στις 
ανησυχίες του. Χωρίς γενικόλογες διακηρύξεις, θα στοχεύσει στη διαµόρφωση ενός ολοκληρωμένου 
εναλλακτικού σχεδίου ανάπτυξης. Η θεωρία και οι ιστορικές παραδόσεις του παγκόσμιου αριστερού 
κινήματος, η τακτική και η στρατηγική µας στον αγώνα για επίτευξη των οραμάτων µας, η 

καθημερινή πολιτική ζύμωση και κινηματική δράση, όλα αυτά θα αποτελέσουν την πυξίδα στο δρόµο 
μας. Θα καινοτομούµε, προσφέροντας προοπτική και αξιοποιώντας την κάθε στιγµή. Προσβλέπουµε, 
όχι απλά να διαχειριστούµε τη συγκυρία, αλλά να ανοίγουµε νέους δρόµους που θα οδηγούν στην 
κοινωνική εξέλιξη. 


Η ΕΡΑΣ ανήκει στη µεγάλη πολιτική οικογένεια των κομμάτων, οργανώσεων και κινημάτων της 
ευρωπαϊκής Αριστεράς. Και σήµερα, όπου σε όλες τις χώρες της Ευρώπης που πλήττονται από την 
κρίση και οι άνθρωποι αντιστέκονται, η ΕΡΑΣ είναι παρούσα. Επιδίωξή µας, η συμβολή στη ρήξη µε 
τη νεοφιλελεύθερη πολιτική που κυριαρχεί στην Ε.Ε. και η συµµετοχή στην οικοδόµηση ενός 
πανευρωπαϊκού κινήματος που θα παλέψει για µια διαφορετική Ευρώπη και ένα διαφορετικό κόσµο. 
Την Ευρώπη της εργασίας, των κοινωνικών δικαιωμάτων και του ενισχυµένου κράτους προνοίας. 
Αλλά και της οικολογίας, της ισοτιµίας ανάµεσα στα φύλα, της αλληλεγγύης, ενάντια στο πολιτικό 
σύστηµα της διαφθοράς και της διαπλοκής. Μια Ευρώπη προς όφελος των λαών, που θα προχωρά και 
θα προοδεύει. Μέρος της να είναι και η επανενωµένη πια Κύπρος. 


Εργαζόµαστε προς την κατεύθυνση της δημιουργίας ενός μετώπου αντίστασης ενάντια στα µέτρα 
λιτότητας, ενάντια στην Κοινωνική αποδιοργάνωση, ενάντια στον περιορισμό των δημοκρατικών 
κατακτήσεων και δικαιωμάτων. Σε αυτή την προσπάθεια καλούμε µαζί µας τον κάθε αριστερό 
αγωνιστή και αγωνίστρια, τον κάθε μαχητικό συνδικαλιστή και συνδικαλίστρια, τον κάθε ευαίσθητο 
άνθρωπο που δεν αντέχει την αδικία, τον κάθε νέο και νέα που ονειρεύεται ένα καλύτερο µέλλον σε 
µια καλύτερη κοινωνία. 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), Ηλεκτρονικά 
Άρθρα, Δεκαετία 2010-2019, 2013, Απροσδιόριστη Τοποθεσία 

Για το κτίσιµο της Ριζοσπαστικής Αριστεράς 
στην Κύπρο (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Μάη του 2013 στην ηλεκτρονική σελίδα της 
Επιτροπής για µια Ριζοσπαστική Αριστερή Συσπείρωση (ΕΡΑΣ). 


Περιεχόμενο 


9 Μάη 2013 

Για το κτίσιμο της Ριζοσπαστικής Αριστεράς στην Κύπρο 
Μάριος Θρασυβούλου 

Μάης του 2013 


Είναι φανερό από καιρό ότι η κυπριακή κοινωνία έχει ανάγκη από µια νέα Αριστερά, ριζοσπαστική, η 
οποία θα µπορεί να παρεμβαίνει αποφασιστικά στα πολιτικά δρώμενα. Τώρα, αυτή η αναγκαιότητα 
είναι ακόµα πιο επιτακτική. Η τραπεζική κατάρρευση επιτάχυνε µε απίστευτο ρυθµό την οικονομική 
κρίση. Χάσιμο περιουσιών και καταθέσεων µιας ζωής, φτώχεια, ανεργία, απελπισία. Παράλληλα, 
ολοένα και φανερώνονται τα κενά στην πολιτική σκηνή, όπου στην όλοτητά τους τα κόµµατα 
αδυνατούν να εμπνεύσουν και να καθοδηγήσουν. Το µεγάλο κενό-πρόβλημµα εντοπίζεται στο χώρο της 
Αριστεράς. Το ΑΚΕΛ αδυνατεί να παίξει ένα πρωτοπόρο ρόλο σε αυτή την εποχή. Μια νέα δύσκολη 
εποχή, µια αλλαγμένη κοινωνία, ένα ΑΚΕΛ κατώτερο των περιστάσεων και µια Ριζοσπαστική 
Αριστερά που ξεπροβάλλει δειλά δειλά. Θα μπορέσει µια νέα Αριστερά να κτιστεί σωστά και να παίξει 
το ρόλο που τάχθηκε να παίξει ή θα οδηγηθεί στην πολιτική απαξίωση; 





Κοινωνία και αντιστάσεις 


Η οικονομική κρίση βρήκε την κυπριακή κοινωνία απροετοίµαστη. Για χρόνια απολάμβανε µια 
σχετική ευμάρεια και είχε µια οικονομική άνεση. Το κυριότερο, η κυπριακή κοινωνία δεν µπήκε στον 
κόπο να προβληματιστεί. Η κυρίαρχη µέση συνείδηση δεν ξέφευγε από τα στενά πλαίσια της Κύπρου 
και δεν μπορούσε να αντιληφθεί τα ντόπια και παγκόσμια τεκταινόμενα . Το Κυπριακό, ως ένα χρόνιο 
και ουσιαστικά «αφηρημένο» πρόβλημα, εμπόδιζε περαιτέρω τον κύπριο πολίτη από το να πλατύνει 
τη σκέψη του. Η κυπριακή αστική τάξη κατάφερε να ηγεμονεύσει έχοντας την υποστήριξη, αλλά και 
τη νομιμοποίηση από την κοινωνία. Βοηθούμενη, από τους λεγόμενους «αφανείς καταπιεστικούς 
θεσμούς», την παιδεία, την εκκλησία, την οικογένεια, τα κόµµατα, τις συντεχνίες, πέτυχε να έχει τη 
συναίνεση του λαού. 


Η αιφνίδιος χαραχτήρας της µεγάλης οικονοµικής κρίσης στην Κύπρο πιθανό να δημιουργήσει τις 
προὐποθέσεις για απότοµη αλλαγή του πολιτικού σκηνικού. Όπως απροετοίµαστη βρήκε την κοινωνία 
,το ίδιο απροετοίµαστα βρήκε τα κόµµατα. Η Αριστερά έχει ένα επιπλέον καθήκον να δώσει λύσεις 
και απαντήσεις. Όσο αυτή η κρίση διαιωνίζεται σε βάθος χρόνου και όσο η Αριστερά δεν αποτελεί 
αξιόπιστη επιλογή, τότε είναι πιθανός ο κίνδυνος να στραφεί η κοινωνία στην Ακροδεξιά. 

Σε συνθήκες κρίσης, η δεξιά διακυβέρνηση του τόπου µε τον κύριο εκφραστή των συµφερόντων της 
µειοψηφικής και προνομιούχας ελίτ, αναπόφευκτα θα πλήξει τα χαμηλά εισοδηματικά στρώματα, 
τους εργαζομένους, τους νέους. Με τον τρόπο που είναι σήµερα διαρθρωµένη η εργατική τάξη, µε 
ανάλογο τρόπο θα έχουµε τις αντιδράσεις της. Αν σε εποχές Και σε τόπους όπου κυριαρχούσε το 
εργοστάσιο ,είχαµε µεγάλες κλαδικές κινητοποιήσεις και απεργίες για υπεράσπιση και επέκταση των 
εργατικών κεκτηµένων, τώρα τα πράγματα, τουλάχιστον στην Κύπρο είναι αλλιώς. Δεν υπάρχουν 
µεγάλα εργοστάσια, δεν υπάρχουν µαζικοί πλέον χώροι δουλειάς όπου θα μπορούσε εύκολα να 
οργανωθεί µια συλλογική κινητοποίηση. Κυρίως στον ιδιωτικό τοµέα, υπάρχει µια πολυδιάσπαση, ένα 
«σκόρπισµα» των εργαζομένων. Στους μαζικούς τοµείς, όπως η οικοδομική και ξενοδοχειακή 
βιομηχανία βλέπουμε την εργοδοσία, µε την ανοχή των συντεχνιών, να έχει καταφέρει να επιβάλει 
απαράδεκτους όρους εργασίας, οι οποίοι «αιχμαλώτισαν» ουσιαστικά τους εργαζόµενους σε ένα 
καθεστώς που εμποδίζει την κοινή και οργανωμένη δράση. Οι τραπεζικοί υπάλληλοι είναι καλά 
οργανωμένοι και οι συνέπειες της κρίσης που τους έπληξε, σίγουρα θα καθορίσουν και τις 
αντιδράσεις τους. Η µεγάλη πλειοψηφία των εργαζομένων στον ιδιωτικό τοµέα είναι διασπαρµένη σε 
µικρές και µεγάλες εταιρίες, πολυκαταστήµατα, µικρές εμπορικές επιχειρήσεις, στην 
αυτοεργοδότηση στην ηµιαπασχόληση κλπ. Συνεπώς, στον ιδιωτικό τοµέα, τα πράγµατα 
διαφοροποιούνται συνεχώς, τείνοντας προς την πολυδιάσπαση των εργαζομένων σαν αποτέλεσµα 
της φύσης της οικονοµικής ζωής της Κύπρου και της οικονοµικής κρίσης. Τα πιο µαζικά και 
οργανωμένα σύνολα των εργαζομένων είναι αυτά των κυβερνητικών υπαλλήλων και των υπαλλήλων 
των ηµικρατικών οργανισμών. Το προδιαγραφόµενο πλήγμα των κατακτήσεών τους σίγουρα θα 
επιδράσει πάνω τους και θα καθορίσει ανάλογα τις αντιδράσεις τους. 


Καμιά µερίδα των εργαζομένων δεν µπορεί πλέον να αισθάνεται ασφαλής σήµερα. Ανάλογα, θα 
βλέπουμε τη µια ή την άλλη να αντιστέκεται στα όποια µέτρα θα πλήττουν τα συμφέροντά της. Στη 
σηµερινή εποχή, οἱ «άλλοι προλετάριοι» είναι ο κυβερνητικός, ο υπάλληλος ημικρατικού οργανισμού, 
ο τραπεζικός, ο οικοδόμος, ο ξενοδοχοὐπάλληλος. Είναι όµως και ο χαµηλόµισθος στα 
πολυκαταστήµατα και στις εταιρίες, ο αδιόριστος εκπαιδευτικός , ο ημιαπασχολούµενος. Σε όλους 
αυτούς, να προσθέσουμε και τους χιλιάδες άνεργους που πιθανό να αποτελέσουν και το 
χαρακτηριστικό γνώρισμα της νέας γενιάς. Να λάβουμε επίσης υπόψη τις δεκάδες χιλιάδες 
εργαζομένων από την Ελλάδα οι οποίοι, λόγω γλώσσας, συνηθειών και εμπειριών που κουβαλούν, θα 
παίξουν ένα σηµαντικό ρόλο στην εξέλιξη των εργατικών αγώνων. 


Μια νέα γενιά ανθρώπων µε ιδιαίτερα χαρακτηριστικά βιώνει και θα βιώσει εντονότερα τις 
συνέπειες της κρίσης. Νέοι µε πτυχία, µε εµπειρίες από το εξωτερικό, µε πλατιά µόρφωση, 
πληροφορημένοι. Που αποστασιοποιούνται ολοένα από τα κόµµατα και πολύ περισσότερο από τις 
συντεχνίες, τις οποίες δεν εμπιστεύονται και δεν τις χρειάζονται πια, λόγω της φύσης της εργασίας 
στην Κύπρο. Νέοι, προσανατολισµένοι σωστά ή καθόλου, µε πολλές ή λίγες απαιτήσεις, ευαισθησίες, 
οράματα. Όλοι αυτοί, µε ότι κι αν κουβαλούν και µε ότι κι αν εκφράζουν, το σίγουρο είναι ότι θα 
έρθουν αντιμέτωποι µε τα πολύ µεγάλα αδιέξοδα στη ζωή τους που θα φέρει η κρίση. 


Κανείς δεν µπορεί να υπολογίσει την ένταση των αναταράξεων που θα φέρει η κρίση, όπως και την 
ένταση των αντιδράσεων απέναντι στις συνέπειές της. Οι νέες µορφές ηγεµόνευσης θα φέρουν και 
νέες µορφές διαμαρτυρίας. Νέα κινήµατα θα ξεπροβάλουν που θα αντικατοπτρίζουν το πλήγμα σε 
πολλές και διαφορετικές οµάδες πληθυσμού και την ίδια ώρα, την αντίσταση αυτών των ποικίλων 
οµάδων του πληθυσμού. Εργαζόμενοι που ως τώρα χαρακτηρίζονταν «βολεμένοι» θα αντιστέκονται, 
ντόπιοι και ξένοι µαζί σε κάποιους κλάδους, άνεργοι, συμβασιούχοι, φοιτητές, οµάδες µε κοινωνικές 
και οικολογικές ευαισθησίες, κινήσεις τοπικού χαρακτήρα, γειτονιών κλπ. Βασικό στοιχείο όλων 
αυτών των αντιστάσεων, αν και όποτε υπάρξουν, σε ποια ένταση και ποιότητα, θα είναι ο σταδιακός 
ή απότοµος απεγκλωβισµός τους από τον έλεγχο των υφιστάμενων κομμάτων και των συντεχνιών. 
Όπως και η δηµιουργία νέων µορφών πάλης, άγνωστων ως τώρα στην Κύπρο. 


Κυπριακό Κινηματικό Αρχείο 
Ογργας Μονεπιεηῖϊς ΑγεΠίνθ 

Η περίπτωση του ΑΚΕΛ 


Μια από τις ιδιοµορφίες της κυπριακής πολιτικής είναι η ύπαρξη ενός µόνου αριστερού κόµµατος και 
αυτό είναι µια καθυστέρηση του πολιτικού συστήµατος. Αναπόφευκτα το κόµµα αυτό, το ΑΚΕΛ, 
Κάλυψε όλο το χώρο και παρασύρει ανάλογα, προς τα πάνω ή προς τα κάτω, την έννοια και τα 
οράµατα της Αριστεράς. Το ΑΚΕΛ, αν εξαιρέσουμε τους μεγάλους συνδικαλιστικούς αγώνες στα 
µέσα του περασμένου αιώνα, δεν επεδίωξε ποτέ να αποτελέσει πρωτοπόρα δύναμη. Αρκούμενο να 
στηρίζει για πολλές δεκαετίες δεξιές κυβερνήσεις µε το πρόσχημα του άκαιρου της κοινωνικής 
αλλαγής και της ύπαρξης του εθνικού ζητήματος, απέκτησε µια κουλτούρα συμβιβαστική και 
ηττοπαθή. Κινείται ολοένα και πιο δεξιά, φτάνοντας πια στις παρυφές της δεξιάς 
σοσιαλδηµοκρατίας. Παράλληλα, είναι σύνηθες στο λόγο και στις πρακτικές της ηγεσίας του ο 
λαϊκισμός, ο «πατριωτισμός», η συνωµοσιολογία και ο ξερός αντιδυτικισµός. Η έλλειψη αγωνιστικής 
και πρωτοπόρας κουλτούρας από το ΑΚΕΛ φάνηκε ξεκάθαρα κατά την πενταετή διακυβέρνησήτου, 
όπου ο Χριστόφιας εκλέγηκε πρόεδρος για ένα σωρό λόγους, συγκυρίες, πολιτικές συμπτώσεις , αλλά 
ποτέ, αυτός και το ΑΚΕΛ, δεν πίστεψαν και δεν επεδίωξαν να τα βάλουν µε το κατεστημένο, όπως και 
αμέσως µετά, όταν αρνήθηκαν να διεκδικήσουν ξανά τη διακυβέρνηση. Αυτό είναι παραδοχή 
αδυναμίας να ηγηθεί της κοινωνίας σε µια δύσκολη εποχή, είναι δειλία και αποδοχή της 
«ειµαρµένης». Το ΑΚΕΛ είναι πολύ συντηρητικό για να µπει σε τέτοιες περιπέτειες. Προτιµά τη 
βολική αντιπολίτευση και την παράδοση των πρωτοβουλιών στη Δεξιά. 


Πέραν της πολιτικής του ανεπάρκειας, το ΑΚΕΛ έχει τρία στοιχεία στην εσωτερική του λειτουργία, 
τα οποία επηρεάζουν την πολιτική του και αντίστροφα. Η εσωτερική (οργανωτική) και πολιτική του 
φυσιογνωμία, σαν συγκοινωνούντα δοχεία, αλληλοσυμπληρώνονται ,κρατώντας το κόµµα 
ελεγχόμενο. 


α) Γραφειοκρατία: Οι παλιοί ταξικοί αγώνες, η µπολσεβίκικη παράδοση, η ιδεολογία, η ύπαρξή του ως 
του μοναδικού αριστερού κόμματος, οι διώξεις που δέχτηκε από τους Άγγλους αποικιοκράτες αρχικά 
και την Ε/Κ Δεξιά μετέπειτα, δημιούργησαν ένα μαζικό και καλά οργανωμένο ΑΚΕΛ. Η ύπαρξη ενός 
λογικού αριθμού έµµισθων είναι φυσιολογικό για ένα κόµµα που υποτίθεται προσδοκά να κατέβει 
στην κοινωνία και να τη διαπαιδαγωγήσει µε τις ιδέες του. Το ΑΚΕΛ όµως, από καιρό έπαψε να έχει 
τέτοιες προσδοκίες, αποδέχτηκε το σύστημα, ενσωματώθηκε σ’ αυτό και λειτούργησε σαν ένας 
μεγάλος οργανισµός. Οργανώθηκε σ΄ όλη την Κύπρο. αύξησε τα µέλη του, αύξησε τα µέλη της 
συντεχνίας του, έφτιαξε εταιρίες. Στον ίδιο ρυθµό, αυξάνονταν και οι έµµισθοι του κόµµατος. Όχι 
για να προπαγανδίσουν τις ιδέες του, αλλά για να διεκπεραιώσουν τη γραφειοκρατική δουλειά στο 
κόμμα, στη νεολαία, στη συντεχνία, στις διάφορες εταιρίες του. Μεγαλώνοντας το ΑΚΕΛ, µεγάλωνε 
και ο έµµισθος μηχανισμός του. Αυτή όλη η κομματική γραφειοκρατία δεν λειτουργούσε για να 
αναπτύξει το εργατικό και αριστερό κίνηµα, αλλά για να διαιωνίζει την ύπαρξή της και τα ιδιαίτερα 
συμφέροντά της. Στην ουσία, δεν ζούσε για το κίνηµα, αλλά από το κίνηµα. Ο κομµατικός 
μηχανισμός οργανωνόταν για διασφάλιση του ίδιου και όχι για δράση. Αντί να είναι µέσο για 
επίτευξη των πολιτικών στόχων για κοινωνική αλλαγή, έγινε αυτοσκοπός το δυνάµωµά του. 
Φυσιολογικά , ο κομµατικός μηχανισμός, αντί φορέας των συµφερόντων της εργατικής τάξης και 
αφουγκραστής των ανησυχιών της, κατέληξε να αποστασιοποιείται ολοένα απ’ αυτήν και να γίνεται 
ο κύριος υπερασπιστής της συµβιβαστικής πολιτικής της ηγεσίας. Ηγεσία και μηχανισμός σε µια 
σχέση αμοιβαίας αλληλοστήριξης. Ο Γκράμσι είναι παραστατικός: «η γραφειοκρατία είναι η πιο 
επικίνδυνη δύναμη συνήθειας και συντήρησης και αν αυτή καταλήξει να αποτελέσει ένα αλληλέγγυο 
σώμα που στέκεται από µόνο του και αισθάνεται ανεξάρτητο από τη µάζα, το κόµµα καταλήγει να 
γίνει αναχρονιστικό και στις στιγμές της οξείας κρίσης αδειάζει από το κοινωνικό του περιεχόµενο 
και µένει µετέωρο». 





β) Έλλειψη δημοκρατίας: Έχοντας µια κοινή συμφωνία, να προστατεύσουν τις πολιτικές αποφάσεις 
και την κουλτούρα του συμβιβασμού, ηγεσία και κομµατικός μηχανισμός, περιορίζουν όσο μπορούν 
τον εσωτερικό διάλογο και τη δημοκρατία. Είναι ο µόνος τρόπος για να κρατήσουν τα µέλη και τους 

οπαδούς του κόµµατος µακριά από τις πολιτικές συζητήσεις. Το ΑΚΕΛ λειτουργεί ουσιαστικά σε δυο 
επίπεδα: στο ανώτερο, όπου παίρνονται οι αποφάσεις και στο κατώτερο, όπου αποδέχονται παθητικά 
τις αποφάσεις. Δεν υπάρχει σύνδεση της βάσης µε το Κέντρο, αλλά ένα καπέλωµά της από το κέντρο. 
Με διοικητικούς τρόπους και µεθόδους, απαξιώνουν και περιφρονούν τη γνώµη, την ανησυχία, τον 
προβληματισμό του κόσµου . Η επιρροή των κομματικών εµµίσθων σε όλη την επικράτεια συντείνει 
στην υπονόμευση της εσωτερικής δημοκρατίας. Η ύπαρξη των τοπικών και άλλων οµάδων εντός του 
ΑΚΕΛ είναι πιο πολύ τυπικής σηµασίας, αφού λείπει ο ζωντανός διάλογος, η ελεύθερη έκφραση και η 
ανοχή στην αντίθετη άποψη. Οι έµµισθοι, ὡς οι αντιπρόσωποι της ηγεσίας, επιβάλλουν την πολιτική 
της. Πολλές φορές όµως, η δύναμη του κομματικού μηχανισμού υπερβαίνει και την ίδια την ηγεσία 
και επιβάλλεται πάνω της, ανάλογα των εσωτερικών ισορροπιών. Χαρακτηριστικό παράδειγµα η 
διάσπαση του ΑΚΕΛ στις αρχές της δεκαετίας του ’90. Ενώ αποσκίρτησε ή αποβλήθηκε η πιο 
σηµαντική και ιστορική ηγεσία του, δεν κατάφερε να τραβήξει µαζί της παρά ελάχιστο κόσµο από το 
κόμμα. 


Υ) Έλλειψη συµµετοχής της βάσης: Στη γραφειοκρατικοποίηση και στην έλλειψη δημοκρατίας µέσα 
στο κόµµα οφείλεται σε µεγάλο βαθµό η απομάκρυνση της βάσης του από τις εσωτερικές 
διαδικασίες. Η πολιτική της συναίνεσης και της ταξικής συνεργασίας επίσης, αφαίρεσε την όποια 
αγωνιστική διάθεση του κόσμου του , πράγµα που οδηγεί στην περαιτέρω παθητικότητα και αποχή. 
Ένα κόµµα που δεν εμπνέει και δεν προτείνει κάτι ριζοσπαστικό το οποίο θα κινητοποιήσει τις 
συνειδήσεις στα µέλη του, δεν µπορεί να λειτουργεί µε πλατιά και µαζική συµµετοχή. Ο κόσμος του 
ΑΚΕΛ αδιαφορεί µπροστά σε αδιάφορες για τον ίδιο πολιτικές. Ένας άλλος, εξίσου σημαντικός 
παράγοντας που συντείνει στην έλλειψη συµµετοχής, είναι οι αλλαγές στην Κοινωνία. Δεν υπάρχουν 
πλέον µαζικοί χώροι δουλειάς, όπου το κόµµα µέσω της συντεχνίας του, θα ασκούσε µια κάποια 
επιρροή, που αυτό θα οδηγούσε σε συµµετοχή στις εσωτερικές διαδικασίες, έστω µε το στρεβλό 
τρόπο ένεκα της γραφειοκρατικοποίησης. Δεν υπάρχει η λειψή ενηµέρωση και πληροφόρηση των 
εργαζομένων και των νέων όπως παλιά, πράγµα που οδηγούσε στη συµµετοχή στις οµάδες βάσης για 
να ακούσουν τον κάθε κομματικό. Τώρα, η καθημερινότητα µε την πολυπλοκότητά της, η πληθώρα 
των επαγγελμάτων, η πρόσβαση στην πληροφόρηση και στην ενηµέρωση, απομακρύνουν τα µέλη του 
κόμματος απ’ αυτό ή καλύτερα, δεν έχουν πλέον τόσο την ανάγκη του. Αναπόφευκτα, η αποψίλωση 
αυτή του ανθρώπινου δυναμικού, στερεί το κόµµα από μυαλωμένα και μορφωμένα άτοµα, άτοµα µε 
ανησυχίες και κριτικό πνεύμα. Όσα απ’ αυτά δεν ενσωματώνονται στην κομματική πυραμίδα, πάνε 
σπίτι τους. 





ΑΚΕΛ: οργανωμένες ρήξεις ή αποσκιρτήσεις; 





Αν κάνουμε ένα άλµα προς τα πίσω, στην εποχή από τη δεκαετία του /΄30 έως και του ’70,, ίσως και 
πιο µετά ακόµα, παρατηρούμε ότι τα αριστερά µαζικά κόµµατα της Ευρώπης είχαν µια δυναμική στο 
εσωτερικό τους. Τα κόµµατα αυτά (όπως φυσικά και τα συνδικάτα) είχαν µεγάλο κύρος και 
απολάμβαναν την εκτίµηση., απόρροια των ψηλών προσδοκιών και της συµµετοχής των µελών τους. 
Στις εποχές αυτές, η εργατική τάξη ήταν η παραγωγική δύναμη των µεγάλων εργοστασίων, 
οργανωνόταν στα συνδικάτα για να βελτιώσει τη ζωή της, οργανωνόταν στο κόµµα για να κάνει τα 
οράµατά της πράξη. Πίστευε στα κόµµατα και είχε αυταπάτες για το ρόλο των συνδικάτων . Η 
αμορφωσιά και η έλλειψη πληροφόρησης δημιουργούσε την ανάγκη στους εργαζόµενους να 
εμπλακούν στις κομματικές διεργασίες, να εκφραστούν, αλλά πιο πολύ να ακούσουν και να µάθουν. 
Όσο και αν τα φαινόμενα της γραφειοκρατίας και του αντιδημοκρατισμού ήταν και τότε υπαρκτά, 
εντούτοις, η πλατιά συµµετοχή έδινε µια ζωντάνια στα κόµµατα αυτά. Η πλατιά συµµετοχή και η 
ζωντάνια στο εσωτερικό τους έπλαθε αγωνιστές, στελέχη, ηγέτες και έκτιζε συνειδήσεις. Τα ηγετικά 
στελέχη των κομμάτων αυτών είχαν στενή σχέση µε την οργανωμένη βάση και µεγάλη επιρροή. Οι 
ηγέτες, τα στελέχη ήταν σαφώς πιο κοντά στη βάση απ’ ότι σήµερα. Οι οµάδες βάσης, τα διάφορα 
γραφεία, οι σύλλογοι είχαν µαζική συµµετοχή. Έτσι, στις πολιτικές κρίσεις και αναταράξεις των 

κομμάτων αυτών, αναπόφευκτα είχαµε οργανωμένες ρήξεις και διασπάσεις. 


Αναφερόµενοι και πάλι στο ΑΚΕΛ σήµερα, βλέπουμε ότι τα ψηλά του ποσοστά δεν αντικατοπτρίζουν 
µια ανάλογη δυναμική συµµετοχή των µελών του στις κομματικές διεργασίες. Αντίθετα, όπως 
είδαµε, κυριαρχεί πλήρως η κομματική γραφειοκρατία και επιβάλλει την πολιτική της. Κάποιες 
διενέξεις που υπάρχουν και πιθανόν να ενταθούν την επόµενη περίοδο, αφορούν την ηγεσία και 
περιορίζονται σε διαφορές που κινούνται στις λογικές των καθιερωµένων πολιτικών του κόµµατος. 
Είναι ενδογραφειοκρατικές διαφορές , συνήθεις σε τέτοιου τύπου κόµµατα µε ισχυρό μηχανισμό. Οι 
λίγες αξιόλογες φωνές, κυρίως διανοουμένων, είτε θα συµβιβαστούν, είτε θα κρατηθούν στις 
παρυφές χωρίς τη δυνατότητα ουσιαστικής παρέμβασης, είτε θα φύγουν. Τάσεις µε σαφείς 
ριζοσπαστικούς προσανατολισμούς δεν μπορούν να επιβιώσουν . Μερικές ήπιες αντιδράσεις, πιο πολύ 
γκρίνιες, ενάντια στις πολιτικές της ηγεσίας του ΑΚΕΛ ,υπήρχαν το 2008, υπήρχαν κατά τη 
διακυβέρνηση Χριστόφια, υπήρχαν µε την επιλογή Μαλά. Και όµως δεν αρθρώθηκε σοβαρός 
αντιπολιτευτικός λόγος. Κανένας δεν τολµά στα σοβαρά να εναντιωθεί στην κυρίαρχη συντηρητική 
πολιτική, ξέροντας ότι͵, όχι µόνο θα απαξιωθεί η άποψή του, αλλά και ο ίδιος θα µπει στη «μαύρη 
λίστα». Μια ολόκληρη δύναμη «καταστολής» που ξεκινά από την ηγεσία, πάει στα στελέχη, στους 
έµµισθους του κόµµατος, της νεολαίας, της συντεχνίας, αντιμετωπίζει αστραπιαία και εξοντώνει 
κάθε φωνή που µπορεί να απειλήσει την υπάρχουσα κατάσταση. 


Την ίδια ώρα .,η βάση αποστασιοποιείται γιατί δεν µπορεί να εκφραστεί ελεύθερα, γιατί 
απογοητεύτηκε, γιατί δεν νιώθει την ανάγκη να μετέχει .. Το ΑΚΕΛ, δεν είναι πια ένα κόµµα που 
εμπνέει και ενθουσιάζει τον κόσµο του µε τις πολιτικές του. Οργανωτικά, είναι ένα κόµµα µε 
σφιχτοδεµένο μηχανισμό, αλλά µε ανύπαρκτη σχεδόν σύνδεση ηγεσίας και βάσης. Οι γραµµές του 
χαλάρωσαν. Στις πρόσφατες προεδρικές εκλογές είχαµε σημαντικές αποσκιρτήσεις , κυρίως στα 
μεγάλα αστικά κέντρα. Στις µεγάλες κρίσεις και προκλήσεις, αν και όταν θα υπάρξουν εναλλακτικές 
επιλογές, θα αυξάνεται το φαινόμενο των αποσκιρτήσεων. Ο κόσμος θα φεύγει , θα ενισχύει ένα άλλο 
σχηματισμό ή θα απέχει. 


Το παράδειγµα του ΠΑΣΟΚ είναι χαρακτηριστικό. Κατέληξε σε µονοψήφιο αριθµό ποσοστών, άδειασε 
από τον κόσµο του σε όλη την επικράτεια, και όµως καµιά αντιπολιτευτική «τάση» εντός ή εκτός ( 
οργανώσεις µε προσανατολισμό στο ΠΑΣΟΚ), δεν ευνοήθηκε απ’ αυτό. Η αντιλαϊκή πολιτική του 
κόμματος το αποξένωσε από την κοινωνία και τους οπαδούς του. Σταδιακά άδειαζε, ο κόσμος έψαχνε 
εναλλακτικές επιλογές, καθαρές λύσεις και στράφηκε εκεί. Καμιά σοβαρή τάση (αν υπήρχε) στο 
εσωτερικό του δεν μπορούσε να επιβιώσει και άρα να έχει την όποια επιρροή στη βάση, αφού οι 
γραφειοκρατικές δοµές εμπόδιζαν κάτι τέτοιο. Οι όποιες εξωκοινοβουλευτικές οργανώσεις 
ισχυρίζονταν ότι θα μπορούσαν να παίξουν κάποιο σηµαντικό ρόλο στα δρώμενα εντός ΠΑΣΟΚ, 
στηρίζοντάς το κριτικά, γιατί είναι τάχα µαζικό, έχει εργατική βάση, αριστερούς προσανατολισμούς, 
σε αυτό θα στραφεί η εργατική τάξη κλπ, απέτυχαν και αυτές. Όταν η ίδια η κοινωνία, οι 
εργαζόµενοι, η νεολαία, τα µέλη του κόµµατος, αποστασιοποιούνται απ’ αυτό, δεν το εκτιμούν όπως 
παλιά, δεν περιμένουν τίποτε πλέον απ’ αυτό, δεν γίνεται εσύ να επιµένεις να «προσανατολίζεσαι» σε 
αυτό. Τελικά, αυτό που καταφέρνεις είναι να πιστώνεις την ηγεσία και τη γραφειοκρατία και να 
έρχεσαι σε πολιτική αντίθεση µε τις ριζοσπαστικές κινήσεις και τα συνειδησιακά άλµατα της βάσης, 
κύρια των πιο προχωρηµένων στοιχείων της. 


Η Ριζοσπαστική Αριστερά, το ΑΚΕΛ και η νέα εποχή 





Όσο και αν φθίνει το ΑΚΕΛ, κανείς δεν µπορεί να προβλέψει πότε θα πάψει να έχει αυτή τη µεγάλη 
επιρροή στην κοινωνία. Όσο και αν ο αγώνας για κοινωνική αλλαγή και σοσιαλισμό είναι κάτι ξένο 
για το ΑΚΕΛ, κανείς και πάλι δεν µπορεί να προβλέψει ως πότε θα µπορεί να οικειοποιείται αυτό το 
όραμα αποκλειστικά, ως το μοναδικό αριστερό κόµµα του τόπου. Η ηγεσία του κόµµατος δεν θα 
πάψει ποτέ να καπηλεύεται τον όρο «Αριστερά», «Σοσιαλισμός», «Εργατική τάξη». Από τη στιγµή 
που δεν «απειλείται» από τα αριστερά και έχει κυριαρχήσει στο χώρο γενικά, θα συντηρεί τις παλιές 

του παραδόσεις, την ιστορία του ως Κ.Κ, τις καταβολές του. Δεν θα έχει λόγω ύπαρξης αν απαρνηθεί 
την αριστερή του φυσιογνωμία. Πάνω σε αυτή τη βάση, θα βλέπουμε συνεχείς και συχνές 
παλινδροµήσεις της ηγεσίας του ΑΚΕΛ, πότε δεξιά και πότε αριστερά. Φυσικά, την κάθε 
παλινδρόμηση θα την καλύπτει µε ένα μανδύα «αριστερότητας». Το ΑΚΕΛ, ως ένα κόµµα µε πολλές 
αντιφάσεις που έχουν να κάνουν µε την αριστερή και εργατική φυσιογνωμία του από τη µια, και τη 
δεξιά κατεύθυνση που έχει, θα προσπαθήσει να συγκεράσει αυτά τα δυο στοιχεία του, αυτές τις δυο 
φύσεις του, ώστε να διατηρείται ὡς ένα µεγάλο κόµµα και κατά συνέπεια να διαφυλάσσονται και τα 
ἰδιαίτερα συμφέροντα στο εσωτερικό του. 


Μια µορφή συσπείρωσης θα βλέπουμε συνεχώς στο ΑΚΕΛ, κυρίως όταν τα πράγµατα σκουραίνουν. 
Αυτό, έχει τη δυνατότητα να το κάνει έτσι κι αλλιώς, ένεκα του τεράστιου κομματικού μηχανισμού. 
Η όποια συσπείρωση όµως δεν θα έχει κανένα χαρακτήρα υπεράσπισης των ιδεολογικών αρχών και 
αξιών που διέπουν τα εργατικά κόµµατα , αλλά της υπεράσπισης του κόµµατος ὡς τέτοιου, ως 
οργανισμού ανθρώπων και συµφερόντων. Θα είναι µια πράξη «κομματικού πατριωτισμού», αλλά που 
θα συσπειρώνει την ηγεσία, τα ανώτερα στελέχη, τον κομματικό μηχανισμό και την πλατιά µάζα των 
οπαδών του κόµµατος. Όχι των πιο ψαγµένων, των ιδεολόγων, των κριτικών του κόµµατος. Δεν θα 
αγγίζει αυτή η συσπείρωση τα πιο προχωρημένα στοιχεία της βάσης, αλλά τα κατώτερα ένστικτά 
της. 


Όταν τα πράγµατα σκουραίνουν, θα βλέπουμε επίσης, µικρές και µεγάλες πιέσεις σε όλο το χώρο της 
Αριστεράς. Νιώθοντας ότι έχει την αποκλειστικότητα του χώρου, η ηγεσία και η γραφειοκρατία του 
ΑΚΕΛ, θα συμπεριφέρεται σαν ηγεμόνας του. Θα προσπαθεί µε κάθε µέσο να εξαλείψει την όποια 
φωνή πάει να ξεπροβάλει από τα αριστερά. Με διάφορους τρόπους και μεθοδεύσεις θα παρουσιάζει 
την όποια κίνηση πάει να δημιουργηθεί σαν «προδοτική». Το βάρος και το άπλωµα που έχει το ΑΚΕΛ 
στην κοινωνία το βοηθούν σε αυτό. Εξάλλου, είναι και το ίδιο κομμάτι του πολιτικού, κοινωνικού και 
οικονομικού κατεστημένου. 


«Ενώ το παλιό πεθαίνει, το νέο δεν µπορεί να γεννηθεί...». Αν παραφράσουµε αυτή, την όλο αγωνία, 
φράση του Γκράμσι, θα λέγαμε: « Ενώ το ΑΚΕΛ είναι σε συνεχή οπισθοδρόµηση, η Ριζοσπαστική 
Αριστερά δεν ξέρει τι να κάνει...». Κανένα αριστερό ριζοσπαστικό κόµµα ή οργάνωση ή κίνηση, δεν 
κτίστηκε χωρίς να προβάλει τον αυτόνομο εναλλακτικό του χαρακτήρα. Στη βάση αυτή, δεν µπορείς 
να επικαλείσαι προσπάθεια κτισίµατος µιας συλλογικότητας πέραν του ΑΚΕΛ, χωρίς να τονίζεις το 
διακριτό σου ρόλο, τη διαφορετικότητά σου. Ότι είσαι κάτι άλλο, προτείνεις κάτι άλλο, καλείς την 
κοινωνία να σε ακούσει, να σε αποδεχτεί σαν κάτι νέο. 


Η Ριζοσπαστική Αριστερά στην Κύπρο δεν µπορεί να προχωρήσει αν δεν ξεκαθαρίσει ότι θα πρέπει να 
τραβήξει ένα δρόµο αυτόνομο και ανεξάρτητο από το ΑΚΕΛ. Αυτό δεν θα το κάνει φυσικά µε ένα 
σεκταριστικό τρόπο γιατί θα την οδηγήσει στην απομόνωση και στην απαξίωση. Αναγνωρίζουµε ότι 
το ΑΚΕΛ είναι ένα µαζικό κόµµα, συσπειρώνει µια µεγάλη µερίδα των εργαζομένων, συσπειρώνει ένα 
αριθµό ανιδιοτελών αγωνιστών που έχουν τα ίδια µε µας ιδανικά και οράµατα. Σεβόµαστε το ΑΚΕΛ 
και την ιστορία του. Αναγνωρίζουµε ότι η αριστερή του φυσιογνωμία το κατατάσσει εκ των 
πραγμάτων στην άλλη όχθη σε σχέση µε την παραδοσιακή Δεξιά. Αναγνωρίζουµε ακόµα ότι υπάρχουν 
σε µικρό ή µεγάλο βαθµό αυταπάτες από µέρους της κοινωνίας για το ρόλο του, το ότι δηλαδή είναι 
ένα κόµµα που υπερασπίζει τα συμφέροντα των εργαζομένων. Σε στιγµές όπου απειλούνται οι 
εργατικές κατακτήσεις, τα δημοκρατικά δικαιώματα, η ίδια η ιδεολογία και η υπόσταση της 
Αριστεράς, είναι καθήκον µας να δηλώνουµε παρόντες, όπου και αν χρειαστεί, δίπλα ή µαζί µε τον 
κόσµο του ΑΚΕΛ. 


Είµαστε όµως απόλυτοι στο ότι το ΑΚΕΛ δεν µπορεί και ούτε θέλει να προχωρήσει τα πράγματα 
μπροστά, να παίξει ένα πρωτοπόρο ρόλο και πολύ περισσότερο να υπερασπιστεί τα ιδανικά και τα 
οράματα για µια άλλη κοινωνία. Εξάλλου, η Ριζοσπαστική Αριστερά θα γεννηθεί και θα προχωρήσει 
Κυπριακό Κινηματικό Αρχείο 

πρώτα και κύρια σε αυτή τη βάση, της αδυναμίας δηλαδή του ΑΚΕΛ και στην αναγκαιότητα να 
συγκροτηθεί µια νέα Αριστερά. Χωρίς να κάνουµε µικροπολιτική και «ανταρτοπόλεμο», αναμένοντας 
να επωφεληθούµε από ευκαιριακές και πρόσκαιρες ζημιές του ΑΚΕΛ, συγκροτούµε και προτείνουμε 
µια σοβαρή πρόταση στην κοινωνία και θέτουµε τη συλλογικότητά µας στην κρίση της. Συγχρόνως, 
εκεί και όπου χρειάζεται κάνουμε κριτική στην ηγεσία του ΑΚΕΛ και εκθέτουµε την ίδια και τις 
πολιτικές της. Ο ρόλος της Ριζοσπαστικής Αριστεράς είναι να προτείνει λύσεις, να διαδίδει τις 
απόψεις και τις ιδέες της, ως µια νέα σοβαρή αριστερή δύναμη. Να καταδεικνύουµε τα όρια της 
ηγεσίας και της γραφειοκρατίας του ΑΚΕΛ είναι απαραίτητο στοιχείο της πολιτικής µας, αν θέλουµε 
φυσικά να προχωρήσουμε. 


Η όποια µορφή συνεργασίας µε το ΑΚΕΛ και τις οργανώσεις του (Μέτωπα, Πρωτοβουλίες κλπ) και η 
όποια απόφασή µας σε σχέση µε επιλογές του ΑΚΕΛ (εκλογές κλπ), θα πρέπει να διαφυλάσσει και να 
προτάσσει την ανεξάρτητη οντότητά µας. Τέτοιες κινήσεις που έχουν να κάνουν µε το ΑΚΕΛ έχουν 
τακτική σηµασία , όχι στρατηγική! Αν κρίνουµε ότι πρέπει να στηρίξουμε την τάδε επιλογή του ή την 
τάδε πρωτοβουλία του, να το Κάνουμε µε όλες µας τις δυνάµεις! Αλλά να το κάνουµε σωστά και όχι 
εις βάρος της δικής µας συλλογικότητας. Στην επίτευξη ενός τακτικού στόχου στον οποίο 
συνεργάζεσαι µε δυνάµεις του ΑΚΕΛ, είναι απαραίτητο να αγωνιστείς όσο µπορείς για αυτό. Την ίδια 
στιγµή όµως θα πρέπει να είµαστε κάθετοι στο ότι, µε την ηγεσία και τη γραφειοκρατία του είµαστε 
κριτικοί, δεν χαριζόµαστε, δεν αποκρύβουμε τις διαφορές µας. Το κυριότερο, δεν αποκρύβουμε ότι 
είµαστε µια τελείως διαφορετική δύναμη που µας χωρίζουν πολιτικές διαφορές και τραβούμε το δικό 
µας δρόµο. Η όποια παρέκκλιση σε αυτό το επίπεδο θα οδηγήσει, όχι στο να έρθουµε «κοντά στη 
βάση του ΑΚΕΛ και στο κίνημα», αλλά να υπονομεύσουµε τη δική µας Οργάνωση, να αφομοιωθούµε 
από το ΑΚΕΛ και να παίξουµε στο τέλος τέλος το παιχνίδι των γραφειοκρατών του. 


Η Ριζοσπαστική Αριστερά επιβάλλεται να κτιστεί Και να στερεωθεί στην Κύπρο. Υπάρχει κενό και 
όλοι το αναγνωρίζουν. Όσο θα βαθαίνει η κρίση και όσο θα προχωράµε στο χρόνο, αυτό το κενό θα 
μεγαλώνει. Από τη µια θα πληθαίνουν οι ρήξεις, οἱ διαμαρτυρίες, οἱ αμφισβητήσεις, οι αντιστάσεις 
και οι προσδοκίες συγχρόνως και από την άλλη, θα αποκαλύπτεται ολοένα η αδυναµία του ΑΚΕΛ να 
ανταποκριθεί σε όλα αυτά. 


Αν καταφέρουμε να κάνουµε τη σωστή ανάγνωση της συγκυρίας, τότε θα βοηθηθούµε στο να 
σχεδιάσουμε καλύτερα τις δράσεις µας. Υπάρχει µια σηµαντική µερίδα του πληθυσμού που 
αντιστέκεται. Αυτό θα συνεχιστεί και θα εξελίσσεται ποσοτικά και ποιοτικά. Νέες µορφές δράσεων 
θα δούµε, νέες κοινωνικές οµάδες, εργαζόµενους από όλο το φάσμα της οικονοµίας, νέους, 
άνεργους, µετανάστες. Κόσμος πιο απαιτητικός, πιο ενημερωμένος, πιο υποψιασµένος. Ακόμα, πιο 
καχύποπτος µε το κομματικό κατεστημένο, µε τις συντεχνίες. Τα πάντα αλλάζουν, το ίδιο να κάνουμε 
και ΄µεις. Έξω υπάρχει µια κοινωνία σαστισµένη µπροστά στις αλλαγές που επέφερε στις ζωές των 
ανθρώπων η οικονομική κρίση. Μια κοινωνία όµως που Ψάχνει απαντήσεις. Η κατάσταση μοιάζει πολύ 
ρευστή. Είναι σαν να έχεις µια µπίλια στην κορυφή µιας πυραμίδας και δεν ξέρεις προς τα πού θα 
κυλήσει. 


Χρειάζεται Τούρκικη Μετάφραση, Χρειάζεται Αγγλική Μετάφραση, ΕΡΑΣ (Ομάδα), Ηλεκτρονικά 
Άρθρα, ΑΚΕΛ, Δεκαετία 2010-2019, 2013, Απροσδιόριστη Τοποθεσία 

Το τέλος της ΕΡΑΣ ως προοπτική 
(Πλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο γράφτηκε από την Αριστερή Παρέμβαση και δημοσιεύτηκε τον Οκτώβρη 
του 2013 στην ηλεκτρονική σελίδα των Φάλιων. Αναδημοσιεύτηκε μετέπειτα στη σελίδα της 
Αριστερής Παρέμβασης. 


Περιεχόμενο 


Το τέλος της ΕΡΑΣ ως προοπτική 
Ένας σύντομος απολογισμός και µια ξεκάθαρη δήλωση αποχώρησης 
22/10/2013 


Η ΕΡΑΣ είχε εξελιχτεί σε ένα αξιόλογο και σηµαντικό εγχείρημα το 2012, καθώς τότε προσέλκυσε 
αρκετούς κυρίως ανένταχτους ακτιβιστές/ριες της ριζοσπαστικής αριστεράς. Διαμόρφωσε 
προκαταρκτικές θέσεις, έκανε παρεμβάσεις και ξεκίνησε µια επίπονη διαδικασία συγκρότησης ενός 
νέου αυτόνοµου αριστερού σχήματος, τόσο σε οργανωτικό όσο και σε πολιτικό επίπεδο. Παρά τις 
διάφορες δυσκολίες που προέκυψαν προς το τέλος της χρονιάς και ιδιαίτερα σε σχέση µε τις 
προεδρικές εκλογές όπου υπήρξε διαφωνία για τη στήριξη ή όχι του υποψηφίου που επέλεξε το ΑΚΕΛ, 
η προοπτική για τη συγκρότηση ενός ριζοσπαστικού αριστερού σχήµατος δεν είχε χαθεί. 


Αυτή χάθηκε κάπου στις αρχές του 2013 όταν µερίδα συντρόφων και συντροφισσών (ουσιαστικά τα 
µέλη της Αριστερής Πτέρυγας, της Εργατικής Δημοκρατίας και η περιφέρειά τους) έδειξε ότι δεν 
είχε ούτε τη διάθεση να συζητήσει ισότιµα, ούτε και την πρόθεση να συν-διαµορφώσει πλαίσιο και να 
παράξει συλλογικά πολιτική στη νέα συγκυρία. Φάνηκε ακόµα, ότι τελικά δεν είχε την ετοιμότητα και 
διάθεση να αλλάξει νοοτροπίες και συνήθειες και να κάνει τις υπερβάσεις εκείνες προς τον κοινό 
στόχο του κτισίµατος µιας σοβαρής και αξιόπιστης, αυτόνομης αριστερής κίνησης. Η ένταση και ο 
τρόπος µε τον οποίο αυτή η τάση στήριξε τον µνηµονιακό υποψήφιο του ΑΚΕΛ στις προεδρικές, και 
όχι αυτή καθ’ αυτή η στήριξη, ήταν ένα προµήνυµα για αυτά που θα ακολουθούσαν. Ενώ οι πολιτικές 
διαφωνίες και διαφορές είναι θεµιτές, η αδιαφορία για τις διαδικασίες, η παράκαμψη ή η επιλεκτική 
επίκλησή τους µε αποκλειστικό σκοπό την επιβολή και όχι τη συλλογική και ισότιμη συνδιαµόρφωση 
θέσεων, µας έχουν απογοητεύσει. Οι τριβές, η σύγχυση και οἱ φυγόκεντρες τάσεις που υπήρχαν στο 
εσωτερικό της ΕΡΑΣ εντάθηκαν περισσότερο όταν αυτή η µερίδα συντρόφων και συντροφισσών 
προσκολλήθηκε ακόµα περισσότερο στο ΑΚΕΛ, το οποίο, όντας τώρα στην αντιπολίτευση, είχε 
προχωρήσει ρητορικά και υποκριτικά σε δήθεν εναντίωση στην τρόικα και το μνημόνιο. Η συνοχή της 
ΕΡΑΣ διαλύθηκε και πολλά µέλη οδηγήθηκαν οριστικά στην αδρανοποίηση ή και στην αποχώρηση. 


Η ΕΡΑΣ, ως συλλογικότητα, ουσιαστικά βρίσκεται σε αδράνεια από την άνοιξη του 2013. Οι οµάδες 
εργασίας, το γραφείο τύπου, το συντονιστικό, παρέλυσαν διαδοχικά, ενώ όλες οι προσπάθειες για 
διενέργεια παγκύπριας συνέλευσης προσέκρουσαν στην άρνηση αυτής της µερίδας µελών. Μετά την 
αποχώρηση και αποστασιοποίηση αρκετών από την επαρχιακή Λευκωσίας και σχεδόν του συνόλου 
της επαρχιακής Λεμεσού, η οµάδα αυτή ενεργεί ουσιαστικά σαν “η ΕΡΑΣ Λευκωσίας”. 

Αντιλαμβανόμενοι ότι δεν υπήρχαν και πολλά περιθώρια µέσα στο ασφυκτικό αυτό κλίµα, µια οµάδα 
µελών της ΕΡΑΣ ξεκινήσαμε µια πρωτοβουλία µε στόχο τη διαφύλαξη των βασικών αρχών στη βάση 
των οποίων είχε συγκροτηθεί η ΕΡΑΣ.. Δηλαδή, την από κοινού και µε αλληλοσεβασμό διαµόρφωση 
προγράµµατος, την αποσαφήνιση του πολιτικού λόγου µιας ανεξάρτητης από το ΑΚΕΛ αριστεράς και 
την αναζήτηση των όρων συγκρότησης ενός ριζοσπαστικού πολιτικού φορέα. Επιλέξαμε να 
διατηρήσουμε την ιδιότητα των µελών της ΕΡΑΣ ελπίζοντας ότι δυνητικά, µέσα από µια νέα 
συνεννόηση μπορούσε να επιτευχθεί κάποιου είδους μετεξέλιξη του σχήµατος έτσι ώστε να κρατηθεί 
κάποιου τύπου συνεργασία εκεί όπου θα ήταν εφικτό. 


Σήµερα αντιλαμβανόμαστε ότι αυτό δεν είναι εφικτό. Με τις συντρόφισσες και τους συντρόφους της 
Αριστερής Πτέρυγας, Εργατικής Δημοκρατίας και φίλων, όπως και άλλους συντρόφους µέσα, γύρω 
και έξω από το ΑΚΕΛ, θα βρεθούμε µαζί στις κινητοποιήσεις στο δρόµο, σε µονοθεµατικές 
πρωτοβουλίες και αγώνες, ίσως και σε µεγάλες συνελεύσεις. Για τους λόγους αυτούς προτιμούμε µια 
ήρεµη, παρά συγκρουσιακή αποχώρηση. 


Δεν υπάρχει κανένας λόγος να προσποιούµαστε ότι µαζί μπορούμε να συγκροτήσουµε ένα 
οργανωτικό σχήµα, πόσο µάλλον το νέο πολιτικό σχήµα της Ριζοσπαστικής Αριστεράς που δεν θα 
κουβαλά τις παθογένειες που ιστορικά χαρακτήριζαν εξωΑΚΕΛικά σχήματα. Όλες και όλοι κάνουµε 
την ανάγνωση και τις επιλογές µας. Η “πλειοψηφία της ΕΡΑΣ Λευκωσίας” µπορεί να κρατήσει το 
όνοµα και το ρόλο µιας Συσπείρωσης γύρω από τον υφιστάμενο αριστερό πόλο. Εμείς επιλέξαμε µια 
νέα, αυτόνομη αριστερή Παρέμβαση. 


ΠΠρ://αγςϊεΠραΓεπηνᾶσἰςγ.ΙΝοΓαάρΓΕςς.ΕΟΠΠ/ 


Χρειάζεται Τούρκικη Μετάφραση, Αριστερή Παρέμβαση (Ομάδα), Ηλεκτρονικά Άρθρα, Διάσπαση της 
ΕΡΑΣ, Δεκαετία 2010-2019, 2013, Απροσδιόριστη Τοποθεσία 


ΕΓΟΠΗ: 

Πῖῖρς://πιονεπηεηϊςα[εῃἰν6.οΓα/ - Κυπριακό Κινηµατικό Αρχείο 
Ογρτις Μονεπιθηϊῖς ΑΓςῃῖνθ 

ΚΙΡΓΙ5 5Ο05γ8ἱ Ηαγοακοί ΑΓγςίνί 


Ρεγπιαπεῃί ΙίΠΚ: 
μιῖρς://πιονεπιεηϊσαιςμίνθ.οΓγο/άοκι.ρΠρ2ΙΞ6Ι|:αἰσῖζα[:ραγεπινας!:ρ8Γθπιραςσ! ΘΓα5 





.ασί αρααΐε: 2021/02/27 21:42 


Κυπριακό Κινηματικό Αρχείο 
Ογργις Μονεππεηῖς ΑγεΠίνθ 
ΚιρΓις 505γαἱ| Ηαγεκαῖ ΑΓςὶνί - πῖζρς://πιονεπιεηπίςαΓςᾖῃἰνθ.οΓϱ/ 


|αςῖ αρααῖςε: 2020/07/14 16:06 ΝΚΙ:ΘΟΟΟΚ Πιῖρς://πιονεπιεηϊςαγεμίνθ.οΓγο/αοΚκι.ρπρ2ἱαξννἰκἰ:60οοΚ 


Σχετικά µε την ανακοίνωση της ΕΡΑΣ 
Λευκωσίας για τη Δρομολαξιά (Ηλεκτρονικό 
Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Οκτώβρη του 2013 στην ιστοσελίδα της Αριστερής 
Παρέμβασης. 


Περιεχόμενο 


Σχετικά µε την ανακοίνωση της ΕΡΑΣ Λευκωσίας για τη Δρομολαξιά 
14/10/2013 


α) Από τον τίτλο της ανακοίνωσης φαίνεται η προσπάθεια των συντρόφων να παρουσιάσουν το 
ζήτημα της Δρομολαξιάς σαν µια σκευωρία, µια συνωμοσία των κυβερνώντων, ώστενα 
αποπροσανατολίσουν το λαό για τα επιβαλλόμενα µνηµονιακά µέτρα. Αντιγράφουν δηλαδή τη λογική 
της γραφειοκρατίας του ΑΚΕΛ. 


β) Αρχή αρχή, µε τη γενικευμένη διαπίστωση ότι “όλοι είναι µες τη διαφθορά”, θέλουν καθαρά να 
αποφύγουν να µπουν στο ζουμί της συγκεκριμένης υπόθεσης και να φανούν “κριτικοί και ηθικοί”, εκ 
του ασφαλούς φυσικά. 


γ) Υιοθετούν πλήρως την ακελική προπαγάνδα µε το να υποβαθµίζουν την υπόθεση και να 
υπερτονίζουν την προσπάθεια “της Δεξιάς να πλήξει τη ΟΥΤΑ και το ΑΚΕΛ”, κάνοντας µε έµφαση 
αναφορά στα σκάνδαλα “των άλλων”. Κάνοντας επίκληση γενικά και αόριστα στη Δεξιά, θέλουν να 
θολώσουν το τοπίο και να λαϊκίσουν, όπως ακριβώς κάνουν και στο ΑΚΕΛ. Ξεχνούν ότι Δεξιά είναι και 
ο Κιττής, οι συντεχνιακοί της 6ΥΤΑ, τα µέλη του Δ.Σ. του Οργανισμού, οι υπάλληλοι του 
κτηµατολογίου, οι ΚΥΠατζήδες , που όλοι αυτοί έλαβαν µέρος στο µεγάλο φαγοπότι. 


δ) Όσο για τα διαχρονικά σκάνδαλα των άλλων που καλύπτονται µε τη βοήθεια των ΜΜΕ κλπ, αυτό 
είναι σωστό και είναι καλά να αναδεικνύονται Κάθε φορά, αλλά δεν είναι δουλειά της Ριζοσπαστικής 
Αριστεράς να προσπαθεί να δικαιολογήσει παρόμοιες συμπεριφορές διαφθοράς από µέρους της 
ακελικής ελίτ, επειδή “τα κάνουν οι άλλοι”. 


ε) Παρουσιάζουν τη σηµερινή περίοδο σαν παρόμοια µε την περίοδο µετά το Μαρί. Αυτή είναι µια 
βασική προπαγανδιστική θέση από το μηχανισμό και τα έντυπα του ΑΚΕΛ (π.χ.Γνώμη), που θέλουν 
έτσι να παρουσιάσουν τη σηµερινή κατάσταση σαν λίγο πολύ “εμπόλεμη” και να συσπειρώσουν τον 
κόσµο τους, απευθυνόµενοι στα κατώτερα ένστικτα και αντανακλαστικά τους. Η Γνώμη θεωρεί τα 
δύο στελέχη του ΑΚΕΛ που συνελήφθησαν σαν πολιτικούς κρατούμενους! Δεν έχει καμιά σχέση όµως 
το σήµερα µε την εποχή Μαρί. 


ζ) “Κυνήγι μαγισσών” η υπόθεση! Και πάλι ξεχνούν ότι όλα βγήκαν στο φως από έναν δυσαρεστηµένο 
από τη µοιρασιά (Λιοτατής), ο οποίος ενέπλεξε τον Λίλλη και αυτός µε τη σειρά του τα στελέχη του 

ΑΚΕΛ κλπ. Το αν η κυβέρνηση (ένα κομμάτι της) και τα πλείστα ΜΜΕ τα εκμεταλλεύτηκαν όλα αυτά 
για να πλήξουν το ΑΚΕΛ, είναι κάτι άλλο. Το ΑΚΕΛ πλήγηκε πρώτα και κύρια από τον ίδιο τον εαυτό 
του, τις νοοτροπίες του και τα διαχρονικά πάρε δώσε µε υποθέσεις που µυρίζουν από µακριά. 


η) “Το γεγονός ότι το ΑΚΕΛ φαίνεται να έχει ακολουθήσει την πρακτική των υπόλοιπων κομμάτων, 
να δέχονται χορηγίες από ύποπτες πηγές...’. Δεν ήρθε ο Σιακόλας ή ο τάδε µεγαλόσχημος και να 
δώσει µια εισφορά στο κόµµα όπως γίνεται συνήθως και µε όλους. Εδώ έχουµε ξεκάθαρα µια 
συγκεκριμένη σκοτεινή και µαφιόζικη συναλλαγή, στην οποία έλαβαν µέρος επιχειρηματίες, 
κοµµατικοί, συντεχνιακοί, µέλη συμβουλίου οργανισμού, κρατικοί υπάλληλοι, αστυνομικοί. Η 
“εισφορά” προς το ΑΚΕΛ δεν ήρθε γενικά και αόριστα από κάπου, αλλά µέσω της εξαπάτησης αρχικά 
ενός Τ/Κ συμπολίτη µας (ο οποίος αντικειµενικά ήταν σε αδύναμη θέση), αλλά πολύ περισσότερο, εις 
βάρος του ταμείου προνοίας των εργαζομένων της ΟΥΤΑ....! Και όλα αυτά εις γνώσιν ανώτερων 
στελεχών του ΑΚΕΛ φυσικά. 


ϐ) Αυτό που έγινε, µας λεν οι φίλοι µας της ΕΡΑΣ Λευκωσίας, δεν είναι σωστό γιατί πλήττει το 
εργατικό κίνηµα στον αγώνα ενάντια στην τρόικα, την πλουτοκρατία, το ξεπούλημα των 
ηµικρατικών οργανισμών κλπ. Καμιά διάθεση όµως να καταδείξουν την αδυναμία του ΑΚΕΛνα 
αντισταθεί σε όλα αυτά ή να πρωτοπορήσει σε ένα τέτοιο αγώνα. Τα όρια της γραφειοκρατίας του 
ΑΚΕΛ, που ήταν ένα βασικό στοιχείο για να συσταθεί η ΕΡΑΣ, αποσιωπούνται και µένει µια φιλική- 
συντροφική κριτική για το θέµα, µια παραίνεση πιο πολύ. Στην ουσία, η κριτική που κάνουν δεν 
αποκαλύπτουν το χαρακτήρα της κομματικής ελίτ που πρόδωσε από καιρό τώρα την υπόθεση της 
κοινωνικής αλλαγής , αλλά αντίθετα πιστώνουν αυτήν την ελίτ (όχι τα υγιή στοιχεία του κόµµατος) 
σαν τη µοναδική δύναμη που θα ηγηθεί της κοινωνικής αντίστασης , αλλά και σαν τη µοναδική 
δύναμη που εκφράζει το εργατικό Κίνημα. Με προκλητικό πλέον τρόπο γίνονται απολογητές, 
ξεχνώντας ότι η ηγεσία του ΑΚΕΛ συνέργησε µε τις υπόλοιπες συντηρητικές δυνάµεις στο να 
περάσουν τα µνηµονιακά µέτρα. 


ι) Σχετικά µε την αναφορά σε “στάδια στον αγώνα των εργαζομένων”, σε "ταξικές συνεργασίες” και 
σε “πατριωτικά και εθνικά τµήµατα της αστικής τάξης”. Είναι και πάλι µια προσπάθεια να 
περιπλέξουν µια απτή υπόθεση διαφθοράς που είναι μπλεγµένο µέσα το ΑΚΕΛ, µε “βαθυστόχαστες” 
θεωρήσεις. Με ένα χοντροκοµμµένο τρόπο, ρίχνουν και µια δόση θεωρίας για να φανούν ότι 
διαφέρουν, ότι είναι επαναστάτες, αντισταλινικοί . Την επαναστατικότητά του όµως τη δείχνει 
κάποιος στις κρίσιµες στιγµές, κάνοντας ρήξεις µε το κατεστημένο (αριστερό και δεξιό), 
προτείνοντας λύσεις και νέους δρόµους, συμμαχώντας µε τα ριζοσπαστικά στοιχεία ενός κόµµατος ή 
µιας κοινωνίας και όχι µε το να γίνεται απολογητής και ποκούμπι µιας κομματικής ελίτ που βλέπει 
µόνο τα στενά συμφέροντά της και ξεπουλά µε την πρώτη ευκαιρία τους εργαζόμενους. 


κ) “Σήμερα, όσο ποτέ, επιβάλλεται η συστράτευση της κυπριακής Αριστεράς.....”, λέει στον επίλογό 
της η ανακοίνωση. Μάλλον ξαναεπιστρέφουµε στο “ΑΚΕΛ-ΕΔΕΚ συνεργασία” (όταν πια η ΕΔΕΚ είχε 
ξεφτιλιστεί και καταλήξει σε ένα εθνικιστικό µόρφωμα-καπετανάτο) και στο ” συνεργασία ΠΑΣΟΚ- 
ΚΚΕ-Συνασπισμµός ” (όταν πια το ΠΑΣΟΚ άδειασε και απαξιώθηκε για τα καλά).Αυτά όλα είναι 
πονηριές για να κρατιούνται κάποιοι κοντά στην ασφαλή θαλπωρή µιας ΕΔΕΚ, ενός ΠΑΣΟΚ Και τώρα 
ενός ΑΚΕΛ. Δεν υπαινίσσοµαι ότι το ΑΚΕΛ ξόφλησε όπως το ΠΑΣΟΚ, αλλά η δουλειάσουως, 
αριστερού ριζοσπάστη, είναι , χωρίς σεκταρισµό και αντιακελισµό, να αποκαλύπτεις τα όρια και τους 
περιορισμούς της ηγεσίας του ΑΚΕΛ, να τραβάς το δικό σου ανεξάρτητο δρόµο, παράγοντας 
πολιτική και προσφέροντας εναλλακτικές διεξόδους. Εκεί που χρειάζεται, να κάνεις τα αναγκαία 
Μέτωπα και µε το ΑΚΕΛ και µε την ΠΕΟ και µε την ΕΔΟΝ, (φασισμός, µνηµόνια κλπ), αλλά όχι να 
υποβαθµίζεις τη δική σου Οργάνωση, στην καλύτερη περίπτωση, σε µια οµάδα πίεσης και νουθεσίας 
προς το ΑΚΕΛ και στη χειρότερη, σε ένα αριστερό Όμιλο Προβληματισμού! Όχι να καλείς γενικά και 
αόριστα “σε συστράτευση της κυπριακής Αριστεράς”, κάνοντας νουθεσίες για ” µια Αριστερά µε 

δημοκρατική διάφανη εσωτερική λειτουργία..”, τη στιγµή που καλύπτεις ουσιαστικά τις πολιτικές 
της ηγεσίας του ΑΚΕΛ και την εµπλοκή της σε σκοτεινές διαδρομές. Όταν στην πιο παρακµιακή 
κατάσταση που βρέθηκε ποτέ η ηγεσία και η έµµισθη γραφειοκρατία του ΑΚΕΛ, βουτηγµένοι όλοι µες 
στα σκάνδαλα και στη διαφθορά, ανακαλύπτεις σκευωρίες και συνωμοσίες, τότε η επίκληση σε 
συστράτευση της Αριστεράς είναι υποκριτική, εκ του πονηρού και δίνει άλλοθι και χρόνο στην ηγεσία 
του ΑΚΕΛ. 


λ) Όσο για τις αναφορές της ανακοίνωσης σε “ταξική συνεργασία των εργαζομένων στην Κύπρο και 
σε πανευρωπαϊκή κλίμακα” κλπ, αυτό το έργο το είδαµε ξανά. Τζάμπα µαγκιές και 
«επαναστατικότητα» χωρίς κόστος. Δεν έχει πρόβλημα κανένας διεφθαρµένος ηγέτης του ΑΚΕΛ που 
είναι τώρα στη γωνιά, να ακούει τέτοιες κουβέντες από φίλους, τη στιγµή που αυτοί οι φίλοι δεν 
προβάλλονται ως µια άλλη εναλλακτική επιλογή απέναντι στη δική του πολιτική ηγεμονία. 


μ) Σε µια µακροσκελή ανακοίνωση της ΕΡΑΣ Λευκωσίας για ένα ζήτημα τόσο σηµαντικό και επίκαιρο, 
η λέξη “ΕΡΑΣ” σχεδόν απουσιάζει και η λέξη “ΑΚΕΛ” αναφέρεται σε πολλαπλάσιο βαθµό. Το πιο 
σηµαντικό είναι όµως ότι, η προοπτική για να κτιστεί µια νέα, εναλλακτική και ριζοσπαστική 
Αριστερά στην Κύπρο, είναι εξαφανισµένη µέσα από τα λεγόμενα των συντρόφων, ενώ αναδύεται µια 
επιτηδευµένη κριτική διάθεση προς την ηγεσία του ΑΚΕΛ που δεν είναι τίποτε άλλο παρά µία 
συγκαλυµµένη υποστήριξη σε αυτήν, και συγχρόνως, µια παραδοχή ότι το µόνο ριζοσπαστικό σε 
αυτόν τον τόπο είναι (και πρέπει να είναι ) το ΑΚΕΛ. 


Μάριος Θρασυβούλου 


Χρειάζεται Αγγλική Μετάφραση, Χρειάζεται Τούρκικη Μετάφραση, Αριστερή Παρέμβαση (Ομάδα), 
Ηλεκτρονικά Άρθρα, Σκάνδαλο Δρομολαξιάς, Δεκαετία 2010-2019, 2013, Απροσδιόριστη Τοποθεσία 

ο Αντιμιλιταρισµός και η υποκρισία της 
ελληνοκυπριακής Αριστεράς (Ηλεκτρονικό 
Άρθρο) 

Ιστορικό σημείωμα 

Αυτό το ηλεκτρονικό άρθρο δημοσιεύτηκε τον Δεκέμβρη του 2014 στην ιστοσελίδα 3533. 
Περιεχόμενο 


Ο Αντιμιλιταρισµός και η υποκρισία της ελληνοκυπριακής Αριστεράς 


Δεκεμβρίου 21, 2014 | Όγ πιεἰαθὶ 


Χαραυγή 


Πρωτοπορικὴ Ἐγωνιστική Ἐπιαλζη τοῦ Κωπριωκοῦ ΑΦοῦ 





ΚΡΑΤΟΣ, ΕΚΚΛΗΗΛ, ΚΟΜΜΑΤΑ ΛΛΟΣ ΑΞΟΤΑΝ ΣΤΗΝ ΝΗΛΛΕΟΔΗ ΣΥΓΚΕΝΤΡΩΣΗ ΤΗΣ ΛΕΥΚΟἨΝΣ 
᾿Αποστρατικοποίπση στήν Κύπρο! 
Αφοπλισμὸς σ' ὅλο τὸν κόσμο! 


Πρωτοσέλιδο της Χαραυγής το 1979: Αποστρατικοποίηση στην Κύπρο, Αφοπλισµός σε όλο τον 
Κόσμο! 


Στις 5 Δεκεμβρίου, ο Νεοκλής Συλικιώτης, ευρωβουλευτής του ΑΚΕΛ, έθεσε το θέµα της φυλάκισης 
του Χαλούκ ενώπιον της Ευρωπαϊκής Επιτροπής, καταδικάζοντας αυτή την σοβαρή καταπάτηση 
ανθρωπίνων δικαιωμάτων. Οι Οικολόγοι δημοσίευσαν τοποθέτηση στην οποία χαιρέτιζαν την 
αφοσίωση του Χαλούκ στην ειρήνη. Νωρίτερα φέτος, όταν ο Μουράτ Κανατλί φυλακίστηκε επίσης για 
την άρνηση του να συμμετάσχει σε ασκήσεις εφεδρείας των Τουρκοκυπριακών Δυνάμεων Ασφαλείας, 
η ΕΔΕΚ µαζί µε το ΑΚΕΛ έθεσαν το θέµα στα διάφορα ευρωπαϊκά όργανα που συμμετέχουν. 


Τα ελληνοκυπριακά µέσα ενημέρωσης είχαν αρκετή και υποστηρικτική κάλυψη αυτής της 
περίπτωσης, κάτι που δεν συνηθίζεται για ειδήσεις από το βόρειο µέρος της Κύπρου. Αλλά τόσο η 
αυτοαποκαλούµενη Αριστερά στον νότο, όσο και τα µέσα ενημέρωσης δεν πρόσεξαν, ή μάλλον, 
αγνόησαν επίτηδες ένα πολύ σηµαντικό γεγονός. Ένα γεγονός που αν παραδέχονταν, δεν θα τους 
επέτρεπε να οικειοποιηθούν την ηθική νίκη του Χαλούκ (και κάθε Χαλούκ). Αντίθετα, θα τους 
ανάγκαζε να παραδεχτούν ότι αυτοί ηττήθηκαν ηθικά. 


Γιατί ενώ είναι ορθό ότι ο Χαλούκ και ο Μουράτ είναι έντονοι υποστηρικτές της επανένωσης και 
έχουν καταδικάσει την κατοχή της βόρειας Κύπρου από τον τουρκικό στρατό, η άρνηση τους να 

υπηρετήσουν στις Τουρκοκυπριακές Δυνάμεις Ασφαλείας δεν περιορίζεται καθόλου σε αυτή την θέση 
τους. Αυτό που αρνούνται είναι να υπηρετήσουν το απαίσιο και σάπιο σύστημα. Σε ένα σύντομο 
βίντεο από τους φίλους του Χαλούκ, ο ίδιος περιγράφει τον µιλιταρισµό σαν ένα ιστό που 
περικυκλώνει την κοινωνία µας, ως ένα φύσει σεξιστικό σύστηµα που αντίκειται στην ανθρώπινη 
αξιοπρέπεια και την ατομική αυτονομία. Ο Χαλούκ δεν είναι απλά ενάντια στον τουρκικό στρατό, 
είναι ένας αντιµιλιταριστής. Όπως σχολιάστηκε στα µέσα κοινωνικής δικτύωσης “αν σε µια 
επανενωµένη Κύπρο ξανακάνουµε το λάθος να έχουµε στρατό, πάλι θα αρνηθούµε να τον 
υπηρετήσουμε”. 


Τι έχει η ελληνοκυπριακή αριστερά να δείξει στο “εσωτερικό µέτωπο”; Το ΑΚΕΛ, η ΕΔΕΚ και οι 
Οικολόγοι µε ενθουσιασμό συνεργάζονται µε την Δεξιά ώστε να ενισχύσουν την νοµοθεσία κατά της 
“φυγοστρατίας”, απειλώντας να επαναφέρουν παλιότερες διατάξεις που αναγκάστηκαν να 
εγκαταλείψουν για χάρη µόνο της εισδοχής στην Ευρωπαϊκή Ένωση, και συμμετέχουν στην 
δυσφήµιση όσων αρνούνται να υπηρετήσουν στην Εθνική Φρουρά. Παρόλο που αυτή η παράσταση 
παίζεται δύο φορές των χρόνο, πριν από κάθε περίοδο επιστράτευσης, δεν φέρνει συνήθως τεράστιες 
αλλαγές στο νομοθετικό πλαίσιο, εµπεδώνει όµως τον µιλιταρισµό της κοινωνίας µας και το αίσθηµα 
ότι όποιος άντρας αρνηθεί να οπλιστεί και να πολεμήσει όποιον του υποδείξει το κράτος είναι 
υποδεέστερος: στην καλύτερη περίπτωση “φυγόπονος”, αν και η Αριστερά δεν αποφεύγει πάντα την 
δεξιά ρητορική για “προδότες”. 


Πώς εξηγούνται λοιπόν τα αντιµιλιταριστικά αντανακλαστικά της ελλονοκυπριακής αριστεράς όταν 
πρόκειται για τουρκοκύπριους αντιρρησίες συνείδησης και την συνθηµατολογία υπέρ της ειρήνης και 
της επανένωσης (και κατά του ΝΑΤΟ, στο ΑΚΕΛ) όταν δεν δείχνουν να προβληµατίζονται καθόλου 
για την Εθνική Φρουρά και τον µιλιταρισµό στο σύνολο του, αλλά αντίθετα ενεργά συμμετέχουν στο 
να διατηρούν τον στιγµατισµό των Κυπρίων στον νότο που αρνούνται να πάρουν όπλα; Ἠ όταν 
προσπαθούν να συνδέσουν την τύχη του νησιού µας µε τα στρατοκρατούµενα καθεστώτα της 
ανατολικής Μεσογείου και τους “πρωτοκοσμικούς” και “δευτεροκοσμικούς” συµµάχους τους, στο 
όνοµα µιας “ΑΟΖ”; Η θητεία του ΑΚΕΛ στην διακυβέρνηση του τόπου δεν οδήγησε σε καµιά µειώση 
των “αμυντικών” δαπανών, διατηρώντας την Κύπρο στο τοπ-τεν του Παγκόσμιου Δείκτη 
Μιλιταρισμού εδώ και µια δεκαετία. 


Είναι η Εθνική Φρουρά, στα µάτια του ΑΚΕΛ, της ΕΔΕΚ και των Οικολόγων, τόσο διαφορετική από τις 
Τ/Κ Δυνάμεις Ασφαλείας; Υπάρχει “καλός” στρατός, και το λαμπρό παράδειγµα είναι η Εθνική 
Φρουρά; Ξέρουμε πολύ καλά πως αυτό δεν ισχύει. Η Εθνική Φρουρά είναι εκκολαπτήριο σεξισμού, 
οµοφοβίας, ρατσισμού και ξενοφοβίας. Από τα (υποτίθεται απαγορευμένα) συνθήµατα που 
αναγκάζουν τους επιστρατευµένους να φωνάζουν, όπου εκθειάζουν τον βιασμό τουρκάλλων 
“μανάδων και αδελφών” σαν πολεμική τακτική (και σαν τρόπο να εξευτελίσουν τους Τούρκους, που 
τόσο ξεκάθαρα δείχνει το πιστεύω ότι η γυναίκα αποτελεί κτήµα κάποιου άντρα -σύζυγος, µάνα ή 
αδελφή- και ότι η σεξουαλικότητα της µπορεί να αποτελέσει όνειδος στον “ιδιοκτήτη” της), αλλά και 
περιπτώσεις πραγματικής εκπαίδευσης και ένταξης επιστρατευµένων νέων από αξιωματικούς που 
είναι γνωστό ότι λαμβάνουν µέρος σε επιθέσεις από νεο-φασιστικές οµάδες όπως το ΕΛΑΜ, το 
παράρτημα της Χρυσής Αυγής στην Κύπρο. Ακόμα, είναι η καταναγκαστική, ριψοκίνδυνη εργασία 
στην ΕΦ λιγότερο απαράδεκτη; Σε αυτή την χώρα έχουµε παρασυνηθίσει να υμνούμµε ήρωες, που 
φτάσαμε να αποκαλούμε “ηρωικούς” τους έφηβους που σκοτώνονται σε στρατιωτικά ατυχήματα -σε 
καιρό ειρήνης µάλιστα-, αθωώνοντας τον εργοδότη τους (δηλαδή το κράτος) από οποιαδήποτε 
ευθύνη. Εξίσου, έχουµε αποδεχτεί ότι ότι οι έφεδροι κάποιες φορές ίσως να χρησιμοποιήσουν τα 
στρατιωτικά όπλα τους για να επιβάλλουν αυτό που αντιλαμβάνονται σαν αίσθηµα “ιδιοκτησίας” 
τους στην πρώην σύζυγο ή/και τα παιδιά τους (µια αντίληψη που εµπεδώνεται µέσα από τις 
µιλιταριστικές δοµές, όπως αναφέρθηκε). Κάθε προσπάθεια για ακόµα και την πιο µικρή 
αναδιάρθρωση αυτού του συστήµατος αµέσως αποσύρεται στο όνοµα της “επιχειρησιακής 
ετοιμότητας”. Ο µιλιταρισµός της Κυπριακής κοινωνίας έχει βαθιές ρίζες και αυτά τα παραδείγματα 

είναι απλά ενδεικτικά. 


Είναι αλήθεια ότι στην Δημοκρατία της Κύπρου, εδώ και λίγα µόνο χρόνια, αναγνωρίστηκε το 
δικαίωµα αντίρρησης συνείδησης, µόνο για τους δεκαοχτάχρονους που τώρα επιστρατεύονται, 
επιλογή που δεν απολαμβάνουν στον βορρά, αλλά και οι δύο στρατοί αρνούνται το δικαίωµα αυτό σε 
όσους εντάχθηκαν στην Εφεδρεία. Το Ευρωπαϊκό Γραφείο για την Αντίρρηση Συνείδησης, το 2013 
αναφέρει για την Κύπρο: 


Στο νότιο τµήµα, ο Ειδικός Εισηγητής σχημάτισε την εντύπωση ότι το θέµα της αντίρρησης 
συνείδησης στην στρατιωτική υπηρεσία δεν λαμβάνει µεγάλη δηµόσια προσοχή και ότι οι µερικές 
υπάρχουσες περιπτώσεις δεν οδήγησαν σε ευρύτερη κοινωνική συζήτηση. Αυτοί που αρνούνται να 
υπηρετήσουν στον στρατό για λόγους συνείδησης έχουν την επιλογή είτε της άοπλης υπηρεσίας 
(ειδική θητεία) ή της κοινωνικής εργασίας (εναλλακτική θητεία). Η άοπλη υπηρεσία λαμβάνει χώρα 
µέσα στην Εθνική Φρουρά και οι αντιρρησίες συνείδησης δεν λαμβάνουν όπλα ούτε συμμετέχουν σε 
δραστηριότητες που αφορούν όπλα. Η άοπλη υπηρεσία είναι μεταξύ τριών και πέντε µηνών 
μακρύτερη από την ένοπλη θητεία. Η εναλλακτική θητεία λαμβάνει χώρα στο Δημόσιο, στους τοµείς 
της προστασίας του περιβάλλοντος ή της κοινωνικής ευηµερίας. Η εναλλακτική θητεία είναι μεταξύ 
επτά και εννιά µηνών μακρύτερη από την ένοπλη θητεία. Από το 2008, περίπου 10 µε 12 αντιρρησίες 
συνείδησης αναφέρται ότι υπηρέτησαν σε διάφορα γραφεία του δηµοσίου στον νότο Κάθε χρόνο. 


Οι αντιµιλιταριστές στον νότο έχουν την “επιλογή” να υπηρετήσουν µια κατά πολύ µεγαλύτερη 
θητεία, µετά από µια παρατεταμένη και περίπλοκη διαδικασία “αξιολόγησης”,, για 8 ώρες την µέρα 
και 5 µέρες την βδομάδα, για σχεδόν 3 χρόνια, και αυτό ενόσω πληρώνονται το 6696 του επιδόµατος 
εθνοφρουρού, που υπολογίζεται πάνω σε ένα βασικό των 150-200 ευρώ ανάλογα µε 
κοινωνικοοικονοµικά κριτήρια. Δεν υπάρχει καµιά αμφιβολία ότι ο σκοπός πίσω από αυτή την 
“εναλλακτική” είναι η τιμωρία του αντιμιλιταριστικού αισθήµατος, αφού αναγκάζει τους 
επιστρατευµένους να υπηρετήσουν το κράτος σε εξευτελιστικές συνθήκες, για µια ακόµη 
µεγαλύτερη διάρκεια θητείας. 


Το τελευταίο σηµείο επίσης υπογραμμίζει την ταξική φύση των στρατών στην Κύπρο αλλά και στον 
κόσµο, και είναι το τέλειο παράδειγµα της ηθικής ήττας της κοινοβουλευτικής Αριστεράς όσο αφορά 
την υπεράσπιση των συµφερόντων της εργατικής τάξης: έχουν συναινέσει, και ακόµα ενεργά 
συμμετάσχει στην δηµιουργία ενός συστήµατος που καθυποτάσσει τα λιγότερο προνομιούχα µέλη 
της καπιταλιστικής µας κοινωνίας στην δουλεία του κράτους και του στρατού του. Οι πιο 
προνομιούχοι έχουν όλα τα µέσα να ξεφύγουν από την επιστρατευτική νοµοθεσία (χρησιμοποιώντας 
διασυνδέσεις ή δωροδοκώντας τους κατάλληλους ανθρώπους για να λάβουν ιατρική γνωμάτευση 
που να τους απαλλάσσει από την στρατιωτική υπηρεσία), μπορούν ακόµα και να αντέξουν την 
τιμωρητική εναλλακτική θητεία χωρίς να πληγεί η ποιότητα ζωής τους (τα 70 σεντ την ώρα για 
πλήρη εργασία που προσφέρει η εναλλακτική θητεία ασφαλώς και δεν µπορεί να είναι ρεαλιστική 
επιλογή για την εργατική τάξη). Για άλλη µια φορά, οι καταπιεσµένοι είναι αυτού που 
εξαναγκάζονται να συντηρήσουν τους μηχανισμούς καταπίεσης τους. Και αυτό δεν ισχύει µόνο στην 
Κύπρο, αλλά παγκόσμια. Άλλες χώρες µε επιστράτευση όπως η Ελλάδα και η Τουρκία παρέχουν την 
επιλογή “εξαγοράς” στρατιωτικής υπηρεσίας, αφήνοντας και πάλι τους φτωχούς να υπηρετήσουν το 
µιλιταριστικό σύστημα. Οι Ηνωμένες Πολιτείες χρησιμοποιούν τον κατα τ” άλλα “επαγγελματικό” 
στρατό τους σαν µέτρο κοινωνικής πολιτικής. Για πολλούς φτωχούς στην Αμερική, το να καταταγούν 
στον Αμερικάνικο Στρατό έφτασε να είναι η µόνη διέξοδος στην οικονομικά προσιτή ανώτατη 
εκπαίδευση, ιατροφαρµακευτική κάλυψη, ή ακόµα και για την εξασφάλιση των πλέον βασικών τους 
αναγκών. 


Η ούτω καλούμενη Αριστερά πολύ νωρίς ξέχασε τις υποσχέσεις που έδωσε την εργατική τάξη: 
Αποστρατικοποίηση στην Κύπρο, Αφοπλισµός σε όλο τον κόσµο. Συµµάχησαν µε τους φιλελεύθερους 
Κυπριακό Κινηματικό Αρχείο 

και το αίτηµα τους για “ευέλικτο, επαγγελματικό στρατό εν καιρώ, αλλά επιστράτευση όσο είµαστε 
υπό το Δίκαιο της Ανάγκης”. Μπορεί να συναίνεσαν σε αυτό, αλλά εμείς δεν συναινούµε (και ούτε µας 
ρώτησαν ποτέ). 


Δεν αναγνωρίζουμε κανένα “εθνικό καθήκον” σε οποιοδήποτε κράτος. Το µόνο µας καθήκον είναι η 
ειρήνη. 


Χρειάζεται Τούρκικη Μετάφραση, Χρειάζεται Αγγλική Μετάφραση, 3533 (Ιστοσελίδα), Ηλεκτρονικά 
Άρθρα, Δεκαετία 2010-2019, 2014, Απροσδιόριστη Τοποθεσία, ΑΚΕΛ, Μιλιταρισµός 

Η “Αριστερά” και το ΑΚΕΛ (Ηλεκτρονικό 
Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Νοέμβρη του 2014 στην ηλεκτρονική σελίδα της 
Αγκάρρας. 


Περιεχόμενο 


22 Νοέμβρη, 2014 
Η “Αριστερά” και το ΑΚΕΛ 
Ο όρος “αριστερά” έχει ενδιαφέρον για τρείς λόγους: 


1. Δεν είναι επιστημονικός όρος αλλά ένας όρος εμφανιζόµενος κατά την Γαλλική Επανάσταση ο 
οποίος αναφερόταν στις θέσεις που συνήθιζαν να κάθονται οι εκπρόσωποι της Εθνοσυνέλευσης 


2. Από τότε επιτυγχάνει να διατηρείται στην πολιτική σκηνή λόγω και µόνο της σχετικότητας της 
ουσίας της, ένα χωρίς δηλαδή πολιτικό και φιλοσοφικό περιεχόµενο 


3. έχει ενδιαφέρον ως προς την παλινδροµική ιστορική δυναμική της να κατορθώνει δηλαδή να 
προσδιορίζει κόµµατα, πολιτικές και οικονομικές πρακτικές αποκλειστικά μεταρρυθμιστικού τύπου 
για ένα πιο δίκαιο κράτος, για µια άλλη τύπου δημοκρατία και για µια πιο δίκαιη οικονομία που 
πάντοτε έχει χαρακτήρα ενάντια στην δικτατορία του προλεταριάτου και στην κοινωνικοποιήση των 
µέσων παραγωγής. 


“Αριστερά” και φως 


Ένας παραλληλισμός της κίνησης της “αριστεράς” και η εξάρτησή της από τον σχετικισµό 
καταφαίνεται στην ακριβώς ίδια κίνηση των θετικώς και αρνητικώς φωτοτροπικών οργανισμών (οι 
φωτοτροπικοί οργανισμοί είναι αυτοί που έλκονται ή αποθούνται από το φως, για παράδειγµα 
βλέπουμε τα έντοµα που έλκονται από αυτό να κάνουν γύρους γύρω από λάμπες φωτός). Οι θετικώς 
φωτοτροπικοί οργανισμοί ευθυγραμµµίζουν τα σώµατά τους σε µια συγκεκριμένη γωνία µε την πηγή 
του φωτός µε αποτέλεσµα να καταλήγουν να κάνουν κύκλους γύρω από την πηγή. Οι αρνητικώς 
φωτοτροπικοί οργανισμοί από την άλλη κρύβονται από την πηγή του φωτός όντας απειλή. Επίσης, τα 
θετικώς φωτοτροπικά έντοµα όταν διακρίνουν µια πηγή φωτός χωρίς εμπόδια και έτσι ο δρόµος 
προς την πηγή του φωτός είναι καθαρός πετούν κατευθείαν προς την πηγή. Γι’ αυτό µάλλον µερικά 
έντοµα ορμούν προς τις λάμπες. 


Αυτό θα μπορούσαμε να πούμε ότι είναι η «αριστερά», µια θετικώς δηλαδή αλλά πότε πότε και µια 
αρνητικώς φωτοτροπική πολιτική λογική. Χωρίς την διατήρηση της πηγή του καπιταλιστικού 
συστήµατος είναι χαμένη στο σκοτάδι. 


Κυπριακό Κινηματικό Αρχείο 
Ογργις Μονεππεηῖς ΑγεΠἰνε 

“Αριστερά” και ΑΚΕΛ 


Ο όρος “αριστερά” σε σχέση µε το ΑΚΕΛ είναι τόσο συνδεδεμένος ο οποίος δεν προσδιορίζει το 
κόμμα µόνο ως χαρακτήρα αλλά και σχετικοποιεί την ίδια την κατ’ ανάγκην µεταρρυθµιστική 
πολιτική του µε αναφορικό άξονα την µη αμφισβήτηση του καπιταλιστικού συστήµατος. Η 
“αριστερα” προσδιορίζει το πολιτικό πρόγραµµά της πάντα σε σχέση µε κάτι άλλο το οποίο γίνεται η 
βάση πάνω στην οποία θα οικοδομηθεί όποια κριτική. Αυτή η βάση είναι το καπιταλιστικό σύστημα. Η 
“αριστερά” διατηρεί τον άξονα προσδιορισμού της µε µια κενότητα περιεχοµένου, παράγωγο του 
ίδιου του κεφαλαίου. Αυτό αντανακλάται και από την στάση του στο κείµενο “Η δική µας αντίληψη 
για τον Σοσιαλισμό” στο οποίο παρότι αυτοχαρακτηρίζεται ως Μαρξιστικό-Λενινιστικό κόµµα [κάτι 
που οργανωτικά είναι], εντούτοις δηλώνει ότι αποτάσσει το κεντρικό χαρακτηριστικό των ΜΛ 
κομμάτων που είναι η δικτατορία του προλεταριάτου, η σοσιαλιστική µορφή δημοκρατίας [όπως 
επίσης και αποδοχής μικτής οικονοµίας και χρήση της αγοράς σαν εργαλείο ανάπτυξης]. Διαβάζουμε 
στο “Η δική µας αντίληψη για τον Σοσιαλισμό”: “Το σοσιαλιστικό κράτος δικαίου στο οποίο 
προσβλέπουµε είναι ασυµβίβαστο µε τη δικτατορία οποιασδήποτε τάξης Π...] Η ομαλή λειτουργία της 
αγοράς στα πλαίσια του σοσιαλισμού αποτελεί κατά συνέπεια αναγκαιότητα, για την εξασφάλιση της 
οποίας επιβάλλεται η διασφάλιση ολων των απαραίτητων προὐποθέσεων. Το οικονομικό σύστημα του 
ανανεωμµένου σοσιαλισμού που θα συνδυάζει τον προγραμματισμό και την ελεύθερη αγορά πρέπει να 
εξασφαλίζει τη διαλεκτική ενότητα”. 


Έτσι λοιπόν το ΑΚΕΛ Αριστερά Νέες Δυνάμεις όταν χαρακτηρίζεται ως “αριστερό” κόµµα δεν είναι η 
ενσάρκωση µιας “αριστερής” ρεφορμιστικής πολιτικής κενής περιεχοµένου η οποία κάνει κύκλους επί 
κύκλων γύρω από την πηγή του φωτός από το οποίο έλκεται; Αν και γυρίζει γύρω από την λάμπα και 
χτυπά πάνω σε αυτήν υπάρχει η δυνατότητα η λάμπα να σπάσει ποτέ; 


“Αριστερά” και Συνέδρια του ΑΚΕΛ 


Ο όρος “αριστερά” χρησιµοποιείται στο 59ο ΣΥΝΕΔΡΙΟ ΤΟΥ ΑΚΕΛ 13-15 Σεπτεµβρίου το 1947 εφτά 
φορές οι οποίες έχουν αποκλειστικά σχέση µε την ανάπτυξη του τύπου µετά την µόλις 2 χρόνια 
αυτοδιάλυση του ΚΚΚ στο ΑΚΕΛ όπου είχε µια πορεία ήδη από το 1941. Η μετάβαση από ΚΚΚσε ΑΚΕΛ 
ήταν περίεργη όσον αφορά την ταξική γραµµή των κομμουνιστών σε σχέση µε την γέννηση και την 
χρήση του όρου, αφού εκ των πραγμάτων είχε προκύψει: 


1. ένα άνοιγμα σοσιαλδηµοκρατίζουσας αντίληψης σε συνδυασμό µε ένα αστικό πόλεμο εκ των 
έσω που σιγά σιγά φέρνει το ΚΚΚ να χάνει την κομμουνιστική του ισχύ, για παράδειγµα: 9οΑ. 
Αλέκου γράφει; “Ενόψει των επερχόµενων δημοτικών εκλογών του 1946, το ΑΚΕΛ άρχισε να 
στρέφεται και προς άλλες κατευθύνσεις για ακόµα πιο πλατύ μέτωπο... όµως περιλάμβανε και 
παράγοντες της αστικής τάξης” (1948, Ο Ελληνικός Εμφύλιος και η Κύπρος σελ. 65). Επίσης 
µια άλλου είδους αντίληψη προκύπτει ότι το ΚΚΚ ήταν σεχταριστικό όπως ερμηνεύεται από 
κύκλους της “αριστεράς” και σήµερα: “Ο Σέρβας µε βάση τη γερή μαρξιστική του παιδεία και 
μόρφωση, αναδείχθηκε σε βασικό στέλεχος του κυπριακού κομμουνιστικού κινήµατος καιωςο 
τελευταίος Γενικός Γραμματέας του Κομμουνιστικού Κόμματος Κύπρου προσπάθησε να το 
μετατρέψει από σκληροπυρηνικό σεχταριστικό κόµµα σε ένα νόµιµο κόµµα µε ευρύτερη βάση 
που θα ανταγωνιζόταν για την πολιτική ηγεσία µε την Εθναρχία, θέτοντας τα θεµέλια στην 
κυπριακή κοινωνία για την ίδρυση του ΑΚΕΛ.” 


(Η Κυπριακή Αριστερά στην Πρώτη Περίοδο της Βρετανικής Αποικιοκρατίας Προμηθέας, Εκδόσεις 
Ταξιδευτής, 2012, σελ. 82). 


1. η κούραση της αντίστασης στην παρανομία µε την αγγλοκρατία να πολεμάει το ΚΚΚ µε όλες 
της δυνάμεις, για παράδειγµα διαβάζουμε: “Από την Κύπρο έφυγε μικρός αριθµός (για τον 
Ισπανικό εμφύλιο) λόγω των αυταρχικών περιοριστικών µέτρων που είχαν επιβληθεί µετά την 

εξέγερση του 1931 και των αδυναµιών του ΚΚΚ µετά την εξορία της ηγεσίας του και τη 
σύλληψη πολλών στελεχών του” (Η Κυπριακή Αριστερά στην Πρώτη Περίοδο της Βρετανικής 
Αποικιοκρατίας, σελ. 154). 

2. διείσδυση αστικών πολιτικών αντιλήψεων, για παράδειγµα στο Ηἰςίοιγ οἳ ἴπε (οπηπιωπἰςϊ Ρ8Γἱγ 
ἵΠ Ογργις του Γ. Κατσουρίδη διευκρινίζει ότι κατά την µετάβαση από ΚΚΚ σε ΑΚΕΛ “πε 
εοπηπιιηἰσίς ν6Γθ ἴῃθ Ππια]οΓίῖγ ἰΠ ἴπε 17-πι6επιρε: εοπιπιζθε” µε το ερώτημα που προκύπτει να 
είναι: αφού υπήρχαν και άλλοι που δεν ήταν κομμουνιστές τι πολιτικές αντιπροσώπευαν; Επίσης 
“Αποίϊηςει 100 ποη-ρ8Γίγ ρ6/ςοης αἰςο αἰϊθηάθα ἴῃθ «οποΓθςς”. Στη συνέχεια ο Γ. Κατσουρίδης µε 
σαφήνεια ισχυρίζεται ότι “Τῃ6 οἴἵΠει σἰάθ 6πάοΓςθα ἴῃθ νίθνν ἴμαϊ ΑΚΕΙ ννας ποῖ σι[ΠεἰεηῖΙγ 
ΠΙαἴιΓς 8Πά ἴΠ6Γθ ννας ἴμθ 44πος: οἱ ΄ΓοΠίίςί’, ραί[ζ-ροιωγοθοίς' Π ἴπθ ΡΕ ννεΓς αἰςςοίναα.” 

3. η ήττα του ΔΣΕ (μεταφέρεται ο όρος µε αρνητικό πρόσημο στη Κύπρο κατά καποιον τρόπο 
αλλά στην Ελλάδα ο όρος δεν εδραιώνεται λόγω της παρανομµίας). 

4. και τέλος γεγονός ήταν ότι από το 1930 µέχρι και τα µέσα της δεκαετίας του 1940 το 
εργατικό κίνηµα έδωσε σκληρούς εργατκούς αγώνες. Μετά τον Β’ Παγκόσμιο Πόλεμο άρχισε 
ένας διακριτός αγωνιστικός ταξικός µαρασμός (το 1948 ήταν η τελευταία µεγάλη εργατική 
απεργία). Η ίδρυση του ΑΚΕΛ εθνικοποιήσε το κυπριακό και αποδυναμώθηκε έτσι η ταξική 
αγωνιστικότητα των εργατών σε µεγάλο βαθµό. 


Στο 8ο ΣΥΝΕΔΡΙΟ ΤΟΥ ΑΚΕΛ 5-7 Μαρτίου 1954 διαβάζουμε τον όρο “αριστερά” µα µην διακρίνεται 
από την δεξιά. Η περίπτωση αυτή είναι η µοναδική και δεν την βρίσκει κανείς σε κανένα άλλο 
συνέδριο του ΑΚΕΛ. Η χρήση αυτή δεν αντικατοπτρίζει φυσικά µια συνειδητή πολιτική στάση του 
ΑΚΕΛ να εναντιώνεται στις πολιτικές θέσεις ως προς την αντίθεση του περιεχοµένου των 
κομμουνιστικών και “αριστερών” όρων/θέσεων. 


“Οπλισμένοι οι Ακελιστές μ’ αυτά τα δυο προγράµµατα, κτυπώντας αποτελεσματικά κάθε µορφή 
σεχταρισμού στη δουλειά τους, επαγρυπνώντας και αποφεύγοντας κάθε παρεκλιση, δεξιά ή 
αριστερά, μπορούν και πρέπει ν᾿ αναπτύξουν τη δράση τους µε βάση τα καθημερινά προβλήµατα του 
λαού, για να επισπεύσουν τη συγκρότηση του πλατύτερου δυνατού πατριωτικού μετώπου πάλης.” 


Απόδειξη της µη πολιτικής συνειδητής χρήσης των όρων “δεξιά ή αριστερα” το 1954, έγκειται στην 
ιστορική παράλληλη γέννηση του όρου “αριστερά” στην Ελλάδα. “Η “αριστερά” γεννιέται κάτω από 
συνθήκες κρατικής καταστολής ὡς αμυντική παρονοµασία και αυτοπροστατευτική ψευδεπιγραφή” 
από το 1950 και µετά. Αυτό δίνει φυσικά το έδαφος να [αστικο-] “δημοκρατικοποιηθούν” πολιτικές, 
τακτικές και στρατηγικές. Μέσα σε αυτό το πλαίσιο θα μπορούσε να υποστηριχθεί ότι ο όρος 
“αριστερά” μεταφέρεται και στην Κύπρο εδραιώνεται µε το 7ο Συνέδριο το 1951. Στη συνέχεια 
χρησιµοποείται ο όρος ως βασική έννοια πολιτικής διαχείρισης µέχρι και σήµερα. 


Με το 140 ΣΥΝΕΔΡΙΟ ΤΟΥ ΑΚΕΛ 25-28 Μαΐου το 1978 κάνει εγγράφως την πρώτη εμφάνισή της ως 
πολιτική έννοια ο συγκεχυµένος όρος “αριστερά” µε την παρακάτω θέση: 


“Στην Ευρώπη οι δημοκρατικές δυνάμεις και εἰδικά οι δυνάµεις της Αριστεράς βρίσκονται σε άνοδο 
και σημειώνουν σηµαντική πρόοδο. Στην Πορτογαλία και την Ισπανία κατάρρευσαν και τα τελευταία 
διχτατορικά φασιστικά καθεστώτα που καταδυνάστευαν για δεκαετίας τους λαούς των χωρών τους. 
Η κατάρρευση τους οδήγησε στην αποκατάσταση της δημοκρατίας, δημιούργησε ευνοϊκές 
προὐποθέσεις και συνθήκες για δηµοκρατική πολιτική ζωή και ανέλιξη, για την οποία παλεύουν 
αποφασιστικά τα Κομμουνιστικά Κόμματα και άλλες πατριωτικές δυνάµεις αυτών των χωρών.” 


Από το 140 ΣΥΝΕΔΡΙΟ µέχρι και το τελευταίο συνέδριο του ΑΚΕΛ ο όρος “αριστερά” όλο και 
πλατιάζει στο δηµόσιο, πολιτικό και θεωρητικό λόγο. Ο όρος “αριστερά” έγινε ο εννοιολογικός 
άξονας πάνω στον οποίο µπορεί να στηριχτούν και να χαράξουν πορεία πολιτικές θέσεις οι οποίες 
δεν θα μπορούσαν ποτέ να χαρακτηριστούν ούτε µαρξιστικές αλλά ούτε και κομμουνιστικές. Ο όρος 

τότε βρήκε την καταλληλότητα της χρήσης του. Το παράδοξο αυτού του όρου συνίσταται στό ότι ως 
πολιτικός όρος δεν έχει τις θεωρητικές και δη τις φιλοσοφικές προὐποθέσεις να είναι πολιτικός αλλά 
παραμένει να είναι µε κάποιο ιδιαίτερο τρόπο τέτοιος. Πάνω σ’ αυτήν την βάση λοιπόν της 
παραδοξότητας του µη υποστασιοποιηµένου πολιτικού όρου εµφανίζεται την ίδια στιγµή ως 
πολιτικός όρος. Αυτή η αντιδιαλεκτική σχέση του θεωρητικού όρου µε τις πολιτικές πρακτικές 
χαρακτηρίζεται µε διεύρυνση της χρήσης του την δεκαετία του 60 και 70 στην Ευρώπη 
περιγράφοντας µια µεγάλη γκάµα κινημάτων. 


Η “αριστερά” αλλά και το “αριστερό” ως πολιτικός όρος δεν είναι η αιτία µιας μετατόπισης της 
ταξικά επαναστατικής προλεταριακής λογικής σε µια αστική διαχειριστική λογική του καπιταλισμού 
αλλά ὡς το παράγωγο της ήδη αποδοχής και διάχυσης της κομμουνιστικής αντίστασης στην αστική 
ιδεολογία και στην διαχειριστική πολιτική του καπιταλισμού. Η κοινωνικοποίηση των µέσων 
παραγωγής είναι το αίτηµα των κομμουνιστών αλλά ποτέ της “αριστεράς” και ποτέ του “αριστερού” 
ως πολιτικού όρου. 


Το ζήτηµα των συνεργασιών 


Για να µην χαρακτηριστεί το παρόν άρθρο ως απλά µια ιδεαλιστική συνθηκολόγηση µιας τάχατες 
“καθαρής επανάστασης”, πρέπει να σημειωθεί ότι ουδεμία σχέση έχει µε την ανάλυση της ουσίας της 
αριστεράς. Αυτό, διότι όπως και οι Μπολσεβίκοι στην επανάσταση του 1917, όσο και στις 
επαναστάσεις σε Κούβα και Κίνα αλλά και στο Κκίνηµα του ΕΑΜ/ΕΛΑΣ και στο επαναστατικό κίνηµα 
του ΔΣΕ, οι κομμουνιστές δεν ακολούθησαν αποµονωτική στρατηγική αλλά αντιθέτως έκαναν 
σημαντικές λαικές συμμαχίες. Δεν φετιχοποιήθηκε η παρανομία αλλά ούτε και ο κοινοβουλευτισµός. 
Μαζί µε την ανάγκη του ΑΚΕΛ να παρουσιαστεί στο ευρύτερο Κυπριακό κοινό ως αριστερό και 
λιγότερο κομμουνιστικό κόµµα [για πολλούς και διάφορους λόγους], φετιχοποίησε τον 
κοινοβουλευτισµό σε τόσο απόλυτο βαθµό που δείχνει και στα γραπτά του την ανάγκη να απολογηθεί 
εκ των προτέρων και να δώσει εξετάσεις νομιμοφροσύνης στο αστικό σύστημα. Διαβάζουμε στο 
κείµενο “η δική µας αντίληψη για τον Σοσιαλισμό”: 


"Ο αγώνας για σοσιαλισμό θα στηριχθεί στην κατάκτηση της πολιτικής πλειοψηφίας του λαού 
εκφρασµένης µέσα από δημοκρατικές διαδικασίες και που θα επιτυγχάνεται µε την καθηµερινή πάλη 
για την προώθηση των συμφερόντων των ευρύτερων λαϊκών στρωμάτων και τη συνεχή διαφώτιση. Η 
κατάκτηση της πολιτικής πλειοψηφίας θα πραγµατοποιηθεί µέσον της συνεργασίας και συμμαχίας 
όλων εκείνων των πολιτικών δυνάµεων, οι οποίες στον ένα ή στον άλλο βαθµό θα ενδιαφέρονται για 
την υλοποίηση του κοινωνικού μετασχηματισμού” 


Η εγγύηση της αριστεροσυνης µε άλλα λόγια, είναι ακριβώς το πάγωμα ή σκότωµα της ταξικής 
πολιτικής. Η επιλογή του ΑΚΕΛ να αποδεχθεί τους όρους ενός αόριστου αριστερού προτάγµατος, το 
έφερε να αναζητά επικοινωνιακές συνεργασίες που δεν αντανακλώνται σε καμιά περίπτωση στην 
πραγματικότητα της εργατικής τάξης Και των λαικών στρωμάτων. Μάλλον προσπαθεί να 
καθυσυχάζει τις ανησυχίες των μαζών που έχουν ήδη αποδεχθεί και ασπαστεί την αστική ιδεολογία, 
και µικροαστικές παραλλαγές της. Αυτό είχε διπλό αποτέλεσµα, από την µια να αποξενώσει όσους 
ένιωθαν πιο αριστεροί από το υπάρχον σύστημα [όσους θεωρούσαν δηλαδή ότι το κόµµα 
συµβιβάστηκε και έχασαν κάθε ελπίδα], αλλά και να δημιουργήσει περισσότερη έχθρα ανάµεσα σε 
µερίδα της εργατικής τάξης είναι εγκλωβισμένη στα πλοκάμια της ακροδεξιάς και της εθναρχίας [με 
την εντύπωση που βοήθησε φυσικά και το κατεστημένο να δημιουργηθεί ότι “δεν είναι αρκετό που 
είναι κομμουνιστές, είναι και συμβιβασμένοι κιόλας”]. 


Ο Μαρξισμος-Λενινισµός δεν διεκδικεί το αλάθητο και την µοναδική σκοπιά από την οποία µπορεί 
κάποιος να δει την πραγματικότητα. Είναι όµως µια συνεκτική θεωρία, λόγω του μονισμού μεταξύ 
κοινωνίας και πράξης, διαλεκτικής σύνδεσης θεωρίας και πράξης. Λέγοντας αυτά, ο Μαρξισμµός- 
Λενινισµός ως η επιστημονική θεωρία του προλεταριάτου, δεν να αναλύεται από το επίσημο ΑΚΕΛ ως 


Πιῖρς://πιονεπιεηϊςαΓςΠίνθΘ.ΟΓΟ/ ΡΓηῖθαά οη 2021/06/07 17:52 


2021/06/07 17:52 55/66 Αριστερές Κριτικές του ΑΚΕΛ: Μια Πρόχειρη Συλλογή 


αυτό που είναι αλλά συνδυάζεται και χρησιµοποιείται πολλές φορές έξω από το περιεχόμενό του για 
χάριν συνεργασιών. Οι συνεργασίες σε ταξικό επίπεδο περιλαμβάνουν δουλειά πολλή σε προσωπικό 
επίπεδο, στους χώρους δουλειάς, στα άµεσα προβλήµατα ενώ οι κοινοβουλευτικές µε επικοινωνιακά 
τεχνάσματα, µε κοινές διακυρήξεις για πλειοψηφείες στο αστικό κοινοβούλιο µε συγκεκριμένες 
λέξεις που θα καλύπτουν και τις δύο πλευρές. Η µια περίπτωση είναι διαλεκτική, κτίζει δηλαδή πάνω 
στο λαό, του δίνει την δυνατότητα να πιστέψει στις δυνατότητες του να αναλάβει εξουσία, και η 
άλλη κτίζει πάνω στην άγνοια του λαού µε το να καθυσηχάζει και να λειτουργεί µε όρους 
“οικονομικών ντήλ”. Με ταξική πολιτική λοιπόν εννοούμε τους ελιγμούς του κινήµατος µε σκοπό όχι 
απλά βραχυπρόθεσμα οφέλη [ή µικρά οφέλη που µπορεί να προκύψουν σαν αποτέλεσµα της απόταξης 
της ταξικής πάλης], αλλά που να μπορούν να προσανατολιστούν σε µια διαδικασία οικοδόµησης του 
Σοσιαλισμού. Προπαντός, είναι σηµαντικό να αναγνωρισθεί η θεωρητικοποίηση µικροαστικών 
ρευμάτων σκέψης που έχουν ενσωµάτωθεί στο πρόγραµµα ως τάχα διαλεκτικά µε την πρόφαση της 
προσάρµοση του Μαρξισμού-Λενινισμού στα δεδοµένα της εποχής. Οι συνεργασίες δηλαδή να είναι 
απλά αυτό, συνεργασίες ή [διαταξικές]-συμφωνίες όπου είναι απαραίτητο για να καλυτερεύσει η θέση 
του ταξικού κινήματος στην πάλη. Ο ταξικός πόλεμος όµως δεν αναβάλλεται µε τις συμφωνίες κάτι 
που φάνηκε πολλές φορές και που έχει πληρώσει το ΑΚΕΛ και οργανωτικά αλλα και εκλογικά. 


ΑΚΕΛ και ταξικό κίνηµα 


Η αυταπάτη του όρου “αριστερά” συνιστά µόνο την µορφή της, αφού το περιεχόµενο τῆς είναι κενό 
ως πολιτικό κομμουνιστικό ρήγμα. Το ΑΚΕΛ Αριστερά Νέες Δυνάμεις µε την συνεχως αυξανόμενη 
µεταρρυθµιστική πτέρυγά του συνιστά ομολογουμένος ένα “αριστερό” κόµµα που λησµονεί τον 
εργαζόμενο λαό γιατί έχει ήδη λησµονήσει την κομμουνιστική του προέλευση. Η μακρόχρονη 
σοσιαλδηµοκρατοποίηση του ΑΚΕΛ εν γένει είναι η απόδειξη ότι η αστική τάξη κυριαρχεί αφήνοντας 
λαϊκά στρώματα στο έλεος το κεφαλαίου. Με την πτώση Χριστόφια, το πλειοψηφικό 
σοσιαλδηµοκρατικό ΑΚΕΛ αποδιοργανώνεται από τον στόχο του να συγκροτήσει ένα δυναμικό 
“αριστερό” προγράµµα µε την σχεδόν συνοδευτική τελειωτική αποκοπή από κάθε ταξικό πολιτικό 
περιεχόµενο θέσεων και αγώνων. Χαρακτηριστική ήταν η προσπάθεια της εξωκοινοβουλευτικής 
αριστεράς κατά την διάρκεια της πτώσης Χριστόφια και της “αριστερής κυβέρνησης” να 
δημιουργήσει τις προοπτικές µιας “εναλλακτικής αριστερής πολιτικής” η οποία κατέλειξε εν τέλει 
ως ένα πυροτέχνηµα, ένα πυροτέχνηµα που οδήγησε ακριβώς στην απογύµνωση του όρου “αριστερά” 
µε την αοριστία που τον χαρακτηρίζει. 


Σήµερα βρισκόμαστε κάτω από ένα αποδιοργανωµένο, συγχυσµένο και απελπισµένο ταξικό κίνηµα, σε 
µια πολιτική ακινησία αφού το ΑΚΕΛ µε την ρεφορµιστική του πτέρυγα και τη προσπάθεια να 
συµβιβάσει τα ασυμβίβαστα δεν µπορεί να εξυπηρετεί τα ταξικά συμφέροντα του λαού και την 
έλλειψη µιας εναλλακτικής πρότασης. Ο ιστορικός ρόλος του ΑΚΕΛ που είναι η οργάνωση ενός 
ταξικού κινήματος που σήµερα εκ των πραγμάτων δεν διακρίνεται. Την ίδια στιγµή ωριμάζουν οι 
καιροί της οργάνωσης ενός ταξικού μετώπου το οποίο θα μπορούσε να συγκροτηθεί µε πρωτοβουλία 
της πτέρυγας του κομμουνιστικού ΑΚΕΛ σε συνδυασμό µε την έτσι και αλλιώς ανάγκη των 
εργαζόμενων μαζών για µια ριζική αλλαγή της πραγματικότητας τους ή ο λαός θα δημιουργήσει 
νέους τρόπους πολιτικής δραστηριότητας που δεν εγγυάται κανείς ότι δεν θα είναι προς την 
αντίθετη κατεύθυνση. Η ευθύνη βαραίνει όλους όσοι νιώθουν άνετα στην ακινησία ή από την άλλη 
κείτονται ακόµη µετέωροι στο δίληµµα εργασία ή κεφάλαιο. 


Χρειάζεται Τούρκικη Μετάφραση, Χρειάζεται Αγγλική Μετάφραση, Αγκάρρα (Ομάδα), Ηλεκτρονικά 
Άρθρα, Δεκαετία 2010-2019, 2014, Απροσδιόριστη Τοποθεσία, ΑΚΕΛ 

Αναγκαίος ένας χώρος οργάνωσης για τους 
κομμουνιστές (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Ιούνη του 2015 στην ηλεκτρονική σελίδα της 
Αγκάρρας. 


Περιεχόμενο 


26 Ιούνη, 2015 
Αναγκαίος ένας χώρος οργάνωσης για τους κομμουνιστές 


Μέρος του διαδικτυακού διαλόγου “Κίνημα και αριστερά στην Κύπρο: το παρόν και το 
μέλλον” 


Ο Μάρξ έγραφε στην 18η Μπρυμαίρ, “όπως στην ιδιωτική ζωή κάνουμε διάκριση ανάµεσα σε εκείνο 
που ένας άνθρωπος λέει ή σκέπτεται για τον εαυτό του και σε εκείνο που πραγματικά είναι και κάνει, 
έτσι ακόµα πιο πολύ πρέπει στους ιστορικούς αγώνες να κάνουμε διάκριση ανάµεσα στα λόγια και τις 
δοξασίες των κομμάτων και στον πραγµατικό τους οργανισμό και τα πραγματικά τους συμφέροντα, 
ανάµεσα σε εκείνο που φαντάζονται και σε εκείνο που πραγματικά είναι”. 


Στην Κύπρο γενικά έχουµε περίπου τρία είδης Αριστεράς έτσι όπως τα αντιλαµβάνουµαι εγώ. Μια εν 
η κοινοβουλευτική Αριστερά του ΑΚΕΛ µε την ιστορία του τζαι τους αγώνες της εργατικής τάξης 
αλλά τζαι τους συμβιβασμούς του την τελευταία τριακονταετία τουλάχιστον, η άλλη εν η 
εξωκοινοβουλευτική αριστερά µε διάφορα κομμάτια που εµείναν έξω είτε λόγω απογοήτευσης από το 
ΑΚΕΛ είτε διότι θεωρητικά φαίνεται να εν πιο Κοντά στην παραδοσιακή τζαι µεταμοντέρνα 
σοσιαλδημοκρατία, τζαι τρίτη εν κάτι που δεν λοαρκάζεται συνήθως αλλά αυξανόμενο κομμάτι της 
νεολαίας εν ένα εντελώς κινηµατικό κράµα που σοσιαλδημοκρατία µέχρι αναρχισµό µε έµφαση στον 
αυθόρµητο. Το τελευταίο κομμάτι µε το δεύτερο ίσως να έσιει τζαι κοινά, το ΑΚΕΛ εν το πιο 
ξεκάθαρα συκγροτηµένο τζαι ιστορικά οργανωμένο. Η άποψη µου είναι πως άσχετα από το τι 
νομίζουν, οι δυναμικές των δύο τελευταίων δεν μπορούν να προσφέρουν λύσεις στο πρόβλημα 
εξουσίας ή στην οικοδόµηση Σοσιαλισμού γι’ αυτό οι όποιες προοδευτικές τους προσεγγίσεις 
περιορίζουνται σε αντιδράσεις κατά της καταστολής, προστασίας περιβάλλοντος τζαι 
ιδιωτικοποιήσεων ή το πολύ σε συμπληρωματικές προτάσεις σε ζητήματα τοπικά τζαι κουλτούρας. 


Για το ΑΚΕΛ τωρά που είναι κόµµα πιο οργανωμένο υπάρχει ένα σοβαρό πρόβλημα. Το ίδιο έχει 
χτιστεί µε τον κόπο και το αίµα των παππούδων και των γιαγιάδων µας, άλλά έχει εκφυλιστεί και 
μετατραπεί σε µικροαστικό δημοκρατικό κόµµα απλά δεν το έχει παραδεχτεί ανοιχτα. Μάλιστα 
αποφάσισεν να ανοίξει τις πόρτες του τζαι να απαρνηθεί το εμπιστευτικό του συνεδρίου του για να 
δώσει χαράν στους φιλελεύθερους αλλά ακόµα δεν φαίνεται να νιώθει έτοιµο να πει πάµε για 
σοδιαλδηµοκρατία τζαι τέλος. Κάποιοι θεωρούν πως πρέπει να παλέψουν που µέσα. Κάποιοι άλλοι το 

θεωρούν χαμένη υπόθεση, που τα µακρά κοντά εγίνασιν, τζαι θα το ξεπεράσει η κοινωνία που θα δει 
ότι δεν απαντά στα προβλήµατα της, τζαι κατ’ επέκταση θα το ξεπεράσει τζαι η ιστορία. 


Το πρόβλημα µε το συλλογισμό ότι δεν πρέπει να του δώκουµε µια προσπάθεια διάσωσης είναι, τι 
µπορεί να το αντικαταστήσει εαν αύριο δεν υφίστατο; Φοβούμαι πως δεν έχω απάντηση σε τούτο το 
ερώτημα, τζαι νομίζω πως είναι λάθος η ερώτηση. Ακόμα τζαι η εξωκοινοβουλευτική αριστερά δεν 
θα μπορούσε να κάμει παιχνίδι εαν δεν ήταν βασικά συμπλήρωμα ή να προσδιορίζει τον εαυτό της µε 
βάση το ΑΚΕΛ. Το µόνο σίγουρο είναι πως η προσπάθεια του ΑΚΕΛ για Συριζοποίηση που λέτε τζαι 
εσείς στο Αγκάρρα, ίσως βλέποντας την εκλογική επιτυχία του κυβερνώντος κόµµατος στην Ελλάδα, 
δεν του βγαίνει σε καλό µέχρι στιγµής δεδομένου και των άπειρων μεταλλάξεων του κόµµατος που 
ανέβηκε στην εξουσία πρόσφατα. 


Έχει αφήσει στο περιθώριο τον Σοσιαλισμό για τάχα µιαν διευθέτηση στο Κυπριακό πρόβλημα µε τα 
αρπακτικά της Ε.Ε, κάτι που µε τις τελευταίες εξελίξεις δεν φαίνεται να δικαιώνεται. Αυτό φαίνεται 
τζαι που την πολλά τυπική πλέον σχέση του κόµµατος µε Σοσιαλιστικές χώρες όπως εν η Κούβα ή 
τζαι η παντελής έλλειψη έµπρακτης αλληλεγγύης στην Βενεζουέλα που περνά δύσκολα τωρά µε τον 
βορειο-Αμερικανικό ιμπεριαλισμό. Ο Χριστόφιας αλωνίζει τζαι περιπαίζει το κόσµο πως η κυβέρνηση 
του ήταν φιλολαική επειδή έδωσε κάποια επιδόµατα στην αρχή τζαι επάλεψε στο µίνιμουμ για κάποια 
φιλελεύθερα µέτρα (πχ όπως την παιδεία που την άφησε πολύ νωρίς, ή το ότι έφερε την Τρόικα τζαι 
εσυμφώνησε στο πλαίσιο αλλά έπεσε στον Αναστασιάδη η επίσηµη υπογραφή). 


Το πρόσφατο συνέδριο του ΑΚΕΛ έδειξεν ότι είναι πολλά γενικόλογο, δεν έχει ούτε όραμα ούτε 
πρόγραµµα. Οι πρωτοβουλίες στο διαδίκτυο όπως καλή ώρα η δική σας να υπάρχει µια κάποια 
κομμουνιστική φωνή βοηθά κάποιες φορές αλλά δεν νομίζω πως είναι η λύση στα προβλήµατα της 
Αριστεράς, του εργαζόμενου λαού. Ο κόσμος θέλει ζύμωση τζαι φυσική εµπλοκή πως µπορεί να 
αλλάξει ο άµεσος κόσμος γυρώ του τζαι δυστυχώς δεν το έχει. Ο Σοσιαλισμός σαν όραµα χρειάζεται 
όσο ποτέ στην Κύπρο αλλά δεν φαίνεται να μπαίνει σαν άµεσο αίτηµα που κανέναν για την ώρα, µόνο 
για να μνημονεύκουμεν επαναστάσεις του 20ου αιώνα. Ίσως ένας συνασπισμός κομμουνιστών µέσα 
στις δοµές του εκφυλισµένου εργατικού µας κινήματος να μπορούσε να ταρακουνήσει κάπως τα 
πράγµατα. Δεδομένου ότι το εργατικό κίνηµα µπορεί τζαι πρέπει να ενωθεί µε το Τ/Κπου δίνει αγώνα 
φυσικής επιβίωσης πλέον µπορεί να δώσει µια σηµαντική µάχη για το µέλλον του τόπου. 


Μην ξεχνάμε ότι ιστορικά η κομμουνιστική Αριστερά στην Κύπρο είχε καταφέρει αρκετά πράµατα τις 
δεκαετίες 1920-40 χωρίς ουσιαστική αντιπροσώπευση σε θεσµικά όργανα ώντας κατατρεγµένη τζαι 
παράνομη. ταν οι ίδιοι οι κομμουνιστές που εφέραν το σύνθημα “οι Τούρκοι της Κύπρου είναι 
αδέρφια µας” µέσα που την επαναστατική τους δράση τζαι οι πρώτοι που εφέραν τον συνδικαλισµό 
όταν κέρδισε αυτά που χάνουμε σήµερα. Ο κόσμος είναι συγχυσµένος τζαι φοβάται, τζαι η 
πρωτοπορία που υποτίθεται θα του ξεκαθάριζε τις ψευδαισθήσεις τζαι θα τον εστράτευε στην 
Σοσιαλιστική υπόθεση, απλά τρέχει που τα πισώ του να του ικανοποιήσει λεκτικά το φόβο του. 
Πολλής λόγος για δημοκρατία τζαι τίποτε παραπάνω. 


Το τοπίο είναι πολλά ρευστό τζαι χρειάζεται ο καθένας µας να αναλάβει όση ευθύνη του αναλογεί 
τζαι να αγωνιστεί για ένα δίκαιο µέλλον, για να δείξουµε πως δεν θα κάµουµε εκπτώσεις στη 
δικαιοσύνη επειδή φοβούμαστε να πούμε τα πράµατα µε το όνοµα τους. Τα προβλήματα είναι πολλά, 
αλλά νομίζω πως τζαι η απειλή του ιμπεριαλισμού, τζαι η επανένωση µε τους συμπατριώτες µας Τ/Κ, 
τζαι το ταξικό ζήτημα παιρνούν που µια άλλη ρύθμιση που πρέπει να µας αφορά. Το πιο σηµαντικό 
πράμα για την κομμουνιστική αριστερά σήµερα είναι ότι δεν γνωρίζει ότι πράγματι υπάρχει και έχει 
δύναμη. 


Δεν γνωρίζω αν υπάρχει αλλά θεωρώ πως επιβάλλεται µια φυσική συγκέντρωση κομμουνιστικών 
δυνάµεων από τα διάσπαρτα σηµεία που είναι σήµερα, ας είναι τζαι σε άτυπο επίπεδο, ας είναι τζαι 
απλή συζήτηση για αρχή, να ξεκινήσει να µπαίνει αυτή η φωνή τζαι στην καθημερινή ζωή πέρα που 

το διαδίκτυο. Νομίζω θα είναι ευχάριστη έκπληξη το πόσοι είµαστε είτε οργανωμένοι στο ΑΚΕΛ είτε 
εκτός µαζί µε τους Τ/Κπου είναι πιο ταξικά προσανατολισμένοι. Ένας ενιαίος Κυπριακός χώρος που 
σκέφτεται τζαι πράττει ταξικά, όπως δηλαδή είναι τα συμφέροντα µας. Να µην είµαστε παθητικοί 
αποδέκτες στο εσωτερικό τζαι να µην µας βρει µια παγκόσμια σύρραξη (σύγκρουση όπως έλετε πείτε 
την) εντελώς απροετοίµαστους, να µην γίνουµε απλά µια αναλώσιµη γενιά τζαι τίποτε άλλο. Να 
ζήσουμε την αλλαγή ή τουλάχιστον να φύγουμε που τούντο κόσµο αγωνιζόµενοι, να μπορούμε να 
πούμε ότι προσπαθήσαµε. 


Κλείνοντας, αφιερώνω ακόµα ένα απόσπασµα του Μαρξ από την 18η Μπρυμαίρ για τους επίδοξους 
υπερασπιστές της δημοκρατίας που ετύφλωσε την Αριστερά στο τόπο µας τζαι έχασε το ταξικό 
προσανατολισμό της. Πρέπει να δούµε τζαι να οραματιστούµε τον Σοσιαλισμό, πέρα που 
µικροαστικές αντιλήψεις της δηµοκρατίας. 


“Ενάντια στο συνασπισμό της αστικής τάξης συγκροτήθηκε ένας συνασπισµός από 
µικροαστούς και εργάτες, το λεγόμενο σοσιαλδηµοκρατικό κόµµα. Οι µικροαστοί έβλεπαν 
πως δεν είχαν αµειφθεί καλά ύστερα από τις µέρες του Ιούνη 1848, έβλεπαν ότι κινδύνευαν 
τα υλικά τους συμφέροντα και έβλεπαν να διαμφισβητούνται από την αντεπανάσταση οι 
δημοκρατικές εγγυήσεις που θα τους εξασφάλιζαν την επιβολή αυτών των συµφερόντων 
τους. Γι’ αυτό πλησιάσανε τους εργάτες. Από την άλλη µεριά, η κοινοβουλευτική τους 
εκπροσώπηση, οι ορεινοί, που είχαν παραµεριστεί στο διάστηµα της δικτατορίας των αστών 
δηµοκρατών, είχαν ξανακατακτήσει στο τελευταίο µισό της ζωής της συνταχτικής τη χαμένη τους 
δημοτικότητα χάρη στην πάλη της συντακτικής τη χαµένη τους δημοτικότητα χάρη στην πάλη τους 
ενάντια στο Βοναπάρτη και τους βασιλικούς υπουργούς. Είχαν κλείσει συμμαχία µε τους σοσιαλιστές 
αρχηγούς. Το Φλεβάρη του 1849 πανηγύρισαν µε συμπόσια τη συμφιλίωση. Καταρτίστηκε ένα κοινό 
πρόγραµµα, ιδρύθηκαν κοινές εκλογικές επιτροπές και υποβλήθηκαν κοινοί υποψήφιοι. Από τις 
κοινωνικές διεκδικήσεις του προλεταριάτου αφαίρεσαν την επαναστατική τους αιχμή και 
τις έδωσαν µια δημοκρατική τροπή, από τις δημοκρατικές διεκδικήσεις της µικροαστικής 
τάξης αφαίρεσαν την καθαρά πολιτική µορφή τους και έκαναν να ξεπροβάλει η 
σοσιαλιστική τους αιχµή. Έτσι γεννήθηκε η σοσιαλδηµοκρατία.Οι νέοι ορεινοί, το 
αποτέλεσµα αυτού του συνδυασμού, εκτός από μερικούς κοµπάρσους που προέρχονται από την 
εργατική τάξη και από μερικούς αιρετικούς σοσιαλιστές, περιλάβαιναν τα ίδια στοιχεία των παλιών 
ορεινών, αλλά σε µεγαλύτερο αριθµό. Στην πορεία όµως της εξέλιξης είχαν αλλάξει µαζί µε την τάξη 
που αντιπροσώπευαν. 


Ο ιδιόµορφος χαρακτήρας της σοσιαλδηµοκρατίας συνοψιζόταν γι’ αυτό στο γεγονός ότι 
τους δημοκρατικούς - ρεπουµπλικάνικους θεσμούς δεν τους ζητούσαν σαν µέσα για να 
καταργήσουν τα δυο αντίθετα άκρα, το κεφάλαιο και τη µισθωτή εργασία, αλλά για να 
χαλαρώσουν την αντίθεσή τους και για να τη μετατρέψουν σε αρµονία. Όσο διαφορετικά 
µέτρα και αν προτείνονται για την πραγματοποίηση αυτού του σκοπού, µε όσο 
περισσότερο ή λιγότερο επαναστατικές έννοιες και αν τον στολίσουν, το περιεχόµενο 
μένει το ίδιο. Το περιεχόµενο αυτό είναι ο μετασχηματισμός της κοινωνίας µε 
δημοκρατικό τρόπο, αλλά ένας μετασχηματισμός µέσα στα µικροαστικά πλαίσια. Δεν 
πρέπει όµως να κάνει κανείς τη στενοκέφαλη σκέψη ότι η µικροαστική τάξη θα ήθελε κατ’ αρχήν 
να επιβάλει ένα εγωιστικό ταξικό συμφέρον. Αντίθετα, πιστεύει ότι οι εἰδικοί όροι της 
απελευθέρωσής της είναι οι γενικοί όροι, που κάτω από αυτούς µόνο είναι δυνατό να 
σωθεί η σύγχρονη κοινωνία και να αποφευχθεί η πάλη των τάξεων. Το ίδιο, δεν πρέπει 
κανένας να φαντάζεται ότι οἱ δημοκρατικοί αντιπρόσωποι είναι όλοι τους µαγαζάτορες, ή ότι 
λαχταρούν να γίνουν µαγαζάτορες. Μπορεί εξαιτίας της µόρφωσής τους και της ατομικής θέσης 
τους, να απέχουν απ’ αυτούς όσο απέχει ο ουρανός από τη γη. ἈΞΕκείνο που τους κάνει εκπρόσωπους 
των µικροαστών είναι ότι το μυαλό τους δε µπορεί να ξεπεράσει τα όρια που οι ίδιοι οι µικροαστοί 

δεν ξεπερνάνε στη ζωή και ότι, συνεπώς, σπρώχνονται θεωρητικά προς τα ίδια προβλήματα καιτις 
ίδιες λύσεις, όπου το υλικό συμφέρον και η κοινωνική τους θέση σπρώχνει πρακτικά τους 
µικροαστούς. Αυτή είναι γενικά η σχέση που υπάρχει ανάµεσα στους πολιτικούς και φιλολογικούς 
εκπροσώπους µιας τάξης προς την τάξη που εκπροσωπούν.”Σ 














φωτογραφία στο εξώφυλλο: Αἰοχαπάςί Βοαεῄεηκο, Εργατικός Σύλλογος (1925) 
Δρεπάνι χωρίς σφυρί δεν γίνεται, σφυρί χωρίς δρεπάνι είναι άνεφ ουσίας. 
Ανατολίτης 


Χρειάζεται Τούρκικη Μετάφραση, Χρειάζεται Αγγλική Μετάφραση, Αγκάρρα (Ομάδα), Ηλεκτρονικά 
Άρθρα, Δεκαετία 2010-2019, 2015, Απροσδιόριστη Τοποθεσία, Οργανωτικό Ζήτημα, ΑΚΕΛ 


ΕΓΟΠΙ: 

Πιτρς://πιονεππεηϊςαΓεῃἰνθ.οΓο/ - Κυπριακό Κινηματικό Αρχείο 
Ογρίις5ς Μονεπιεηῖς Αγεβμίνθ 

ΚΙΡΓΙ5 5Ο05γα| Ηαγοεκοί ΑιΓςπὶνί 


Ρεγηιαπεηϊ ΙἰΠΚ: 
Π[ῖρς://πιονοπιθοηϊςαΓςμῖνθ.ογο/άοκμ.ρΠρ2Ις4Ξ6Ι:ἰσίζαι:α0ΚαΓΓα:ςοπηπιμηϊσῖς 





|ασί αρααἴε; 2021/06/07 16:49 


Πιῖρς://πιονεπιεηϊςαΓςΠίνθΘ.ΟΓΟ/ Ργηῖθα οη 2021/06/07 17:52 


2021/06/07 17:52 61/66 Αριστερές Κριτικές του ΑΚΕΛ: Μια Πρόχειρη Συλλογή 


Η εργατική τάξη θα εκπροσωπηθεί από τον 
εργοδότη της; (Πλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Ιούνη του 2017 στην ηλεκτρονική σελίδα της 
Αγκάρρας. 


Περιεχόμενο 


10 Ιούνη, 2017 
Η εργατική τάξη θα εκπροσωπηθεί από τον εργοδότη της; 


«Τα κράτη δεν ασχολούνται πλέον µε την διοίκηση και αφοσιώνονται στην αστυνόμευση. Οι πρόεδροι 
μετατρέπονται σε διαχειριστές ξένων εταιριών. Οι Υπουργοί Οικονοµικών είναι καλοί διερµηνείς. Οι 
βιομήχανοι μετατρέπονται σε εισαγωγείς. Οι πολλοί εξαρτώνται ολοένα περισσότερο από τα 
περισσεύµατα των λίγων. Οι εργαζόµενοι χάνουν τις δουλειές τους. Οι αγρότες χάνουν την γη τους. 
Τα παιδιά χάνουν την παιδική τους ηλικία. Οι νέοι χάνουν την επιθυµία να πιστεύουν. Οι ηλικιωμένοι 
χάνουν την σύνταξή τους. “Η ζωή είναι λαχείο” ισχυρίζονται όσοι κερδίζουν» ΕαιΙ8Γᾶο (868πο 


Θα έλεγε κάποιος ότι η φιλοσοφία που συμπυκνώνει το πιο πάνω απόφθεγµα εκφράζει τους δεξιούς 
πολιτικούς χώρους, την αποθέωση του τεχνοκρατικού νεοφιλελεύθερου λόγου που συμπυκνώθηκε 
στην εποχή των µνημµονίων και της Τρόικας. 


Να όµως που φτάσαμε στην Κύπρο σε µια εποχή που το κόµµα που εκπροσωπεί την “Αριστερά” και 
την ιστορία του ντόπιου εργατικού κινήματος επιλέγει να εκπροσωπηθεί στην σημαντικότερη 
εκλογική αναμέτρηση του τόπου εδώ και δεκαετίες, τις Προεδρικές, µε ένα υποψήφιο το προφίλ του 
οποίου µέχρι πριν µια εβδομάδα θα χαρακτηριζόταν από την ίδια αυτή αριστερά σαν: νεοφιλελεύθερο 
τραπεζικό κατεστημένο, τζάκια της ελίτ και άλλα πολλά. 


Το πρόβλημα µε τον Μάικ Σπανό δεν είναι ότι ήταν ανώτατο στέλεχος της (οςα (οἱ Τουρκίας όπως 
λένε διάφοροι. Δεν θα µας έκανε διαφορά αν ήταν της (οεα (οἰᾷ Γαλλίας ή αν ήταν της Ρθρςἰ. Το 
ζήτημα είναι ότι ο συγκεκριμένος υποψήφιος είναι ο ορισµός του σύγχρονου κεφαλαιοκράτη αστού - 
νεοφιλελεύθερου µεγαλομάνατζερ, µε θητεία σαν (ΕΟ (Διευθύνων Σύμβουλο) σε τεράστιες 
πολυεθνικές, ιδρυτής και ιδιοκτήτης εταιρίων, ανώτατο τραπεζικό στέλεχος αλλά και (ΕΟ σε ένα 
από τους μεγαλύτερους ομίλους εταιριών στην Κύπρο (1 αηίϊίς). 


Ο ίδιος έχει αποκαλέσει στο πρόσφατο παρελθόν την Τρόικα σαν τους "ναυαγοσώστες µας”, το 
Μνημόνιο αναγκαίο “σοφρωνιστικό πρόγραμμα” και την µείωση του μισθολογικού κόστους 
απαραίτητη. Στην χθεσινή του τηλεοπτική εμφάνιση δήλωσε υπέρμαχος του μικρότερου κράτους, 
των ιδιωτικοποιήσεων, χαμηλότερων φόρων και ότι θα επιλέξει µια κυβέρνηση καθαρά τεχνοκρατών 
και βέβαια «Οι παράγοντες της παραγωγής θα πρέπει να συμφιλιώνονται και να συνεργάζονται. Δεν 
υπάρχει την σήμερον ηµέρα η αριστερή και η δεξιά όχθη του ποταμιού. Υπάρχει ο ποταμός και είναι 
καθαρός και ορµητικός» 

Κυπριακό Κινηματικό Αρχείο 


Ογργις Μονεππεηῖς ΑγεΠἰνθ 

Το ζήτημα δεν είναι προσωπικό, ο ίδιος θα μπορούσε να είναι ένας εξαίρετος, ηθικός και καλός 
άνθρωπος αλλά αυτό δεν είναι η ουσία. Το μάνατζμεντ του (οικονομικό και πολιτικό), ο 
τεχνοκρατικός λόγος, δεν θα μπορούσε να είναι κάτι άλλο από νεοφιλελεύθερο αφού έτσι λειτουργεί 
το κεφάλαιο στην εποχή µας και όχι σοσιαλδηµοκρατικά. Αλλιώς θα ήταν αποτυχηµένος σαν 
μάνατζερ. δη βέβαια υπάρχει το επιχείρηµα ότι το άτοµο δεν παίζει ρόλο αλλά το πρόγραµµα της 
διακυβέρνησης. Αν ακολουθήσουμε όµως αυτή την λογική, τότε οφείλουµε να πούμε ότι ούτε ένα 
προεκλογικό πρόγραµµα διακυβέρνησης (φτιαγμένο µε το κατάλληλο προφίλ τύπου Κόρμπυν στην 
Αγγλία) παίζει τον τελικό ρόλο αλλά η αστική τάξη, το κεφάλαιο και οι κινητήριες δυνάµεις του 
καπιταλισμού που έχουν την πραγματική εξουσία. Κάτι φυσικά που είδαµε µε τις αριστερές 
κυβερνήσεις µε την κοντινή εμπειρία του ΣΥΡΙΖΑ τα πρόσφατα χρόνια και την κατάληξη των 
προεκλογικών τους προγραμμάτων. 


Μένοντας λοιπόν στο επίπεδο (εν µέρει συμβολικό) της πολιτικής και εκλογικής αντιπροσώπευσης 
έχουµε το εξής φαινόμενο: Το κόµµα που εκπροσωπεί την “Αριστερά” να επιλέγει µε ένα αδιανόητο 
αφήγημα, ότι η εργατική τάξη θα εκπροσωπηθεί από τον εργοδότη της. 


Είναι ηλίου φαεινότερο ότι περισσότερο το αφήγηµα που βγαίνει προς τα έξω είναι αυτό που ξένισε 
και ξενίζει περισσότερο τον κόσµο µέσα και γύρω από το ΑΚΕΛ. Ότι πλέον δεν µπορεί ούτε 
αφηγηµατικά να κατεβάσει έναν θεωρητικά προοδευτικό άνθρωπο, εν µέρη τουλάχιστον “με τις 
αξίες της αριστεράς”, πράγµα που σηµαίνει πως πολύ δύσκολά µπορεί να στηριχθεί επιχείρηµα υπέρ 
της υποψηφιότητας. 


Η πολιτική αυτή δεν µπορεί να δικαιολογηθεί µε το δίληµµα και την κατηγορία που εκτοξεύεται 
απέναντι σε όσους κριτικάρουν: ή αυτόν ή τους δεξιούς. Πέρα από το προφανές ερώτηµα "σε τι 
διαφέρει ο (ΕΟ από τους δεξιούς”, υπάρχει κάτι πολύ πιο σοβαρό: Η ιστορική γνώση του πως η 
σοσιαλδημοκρατία µε αυτά τα διλήμματα συνέβαλε στην αύξηση του φασισμού και η τωρινή εμπειρία 
του πως η σοσιαλδημοκρατία και οι φιλελεύθεροι µε παρόμοιες στάσεις συνέβαλαν στην γιγάντωση 
της ακροδεξιάς σε ΗΠΑ, Γαλλία, Γερμανία και πολλές χώρες της Ευρώπης. Επιλέγοντας δηλαδή όχι 
απλά το τάχα μικρότερο κακό, αλλά την σόφρωνα και συνετή στάση υποστήριξης της αστικής 
πολιτικής στο όνοµα του κινδύνου της ακροδεξίας, αγνοώντας ότι η στάση αυτή (της απομάκρυνσης 
από την εργατική τάξη) είναι από τις βασικές αιτίες ακροδεξιάς ανόδου. 


Εδώ μπαίνει και το ζήτημα του Κυπριακού σαν ο βασικός λόγος για παύση της ταξικής πάλης και η 
επίσηµη επιλογή της αλτρουιστικής συνεργασίας µε το κεφάλαιο µέχρι την λύση. Μόνο που κάποιος 
δεν ειδοποίησε το κεφάλαιο το οποίο έβαλε της μηχανές της εκμετάλλευσης στο φουλ τα τελευταία 
χρόνια και άλλαξε πλήρως τις εργασιακές συνθήκες και τις ζωές των εργαζομένων σε μεσαιωνικές 
καταστάσεις. Όπως επίσης ελλοχεύει ο κίνδυνος, βλέποντας το Κυπριακό µέσα από στενά και όχι 
ταξικά γυαλιά, να χαθεί το δάσος ενώ βλέπουμε το δέντρο. 


Τι μηνύματα στέλνει αυτή η επιλογή; Πως έχουν κοινή γλώσσα µε τον υποψήφιο όπως δήλωσαν; Πως 
θα κρατήσεις τους εργαζόµενους µακρία από την επιρροή της λαικίστικης ακροδεξιάς; αυτούς που 
αφήνουν την ψυχή τους κάθε µέρα στην δουλειά υπό τις διαταγές αυτών που τώρα έχουν για 
υποψήφιους; Από τους νίκους µέχρι τους µαικ, η επιλογή που δίνεται σε αυτούς τους εργαζόμενους 
δεν είναι διαφορετική από την µόνη πραγματικά ελεύθερη επιλογή που µας έδωσε ο σύγχρονος 
καπιταλισμός: «οςᾶ «Οἰ8 ή ρθρ5!; 


Η µπάλα στις κομματικές οµάδες, να σώσουν οτιδήποτε αν σώζεται. 


Χρειάζεται Τούρκικη Μετάφραση, Χρειάζεται Αγγλική Μετάφραση, Αγκάρρα (Ομάδα), Ηλεκτρονικά 
Άρθρα, Δεκαετία 2010-2019, 2017, Απροσδιόριστη Τοποθεσία, ΑΚΕΛ 

Για άλλο ανυπόγραφο, άγνωστο και µη αρχειοθετηµένο µε άλλο τρόπο υλικό, πατήστε εδώ. 


Το Ακελικό Πρόβλημα (Φειδίας 
Χριστοδουλίδης) (Ηλεκτρονικό Άρθρο) 


Ιστορικό Σημείωμα 
Αυτό το ηλεκτρονικό άρθρο δημοσιεύτηκε στην ιστοσελίδα 'ΤΠ6 |μςίίςες ΡΓοίθεῖ' τον Μάη του 2021. 
Περιεχόμενο 


ΤΟ ΑΚΕΛΙΚΟ ΠΡΟΒΛΗΜΑ 
Μαγ 30, 2021 


Το τελευταίο διάστηµα παρατηρήθηκε σωρεία διαδικτυακών αναρτήσεων από άτοµα και οµάδες της 
κυπριακής εξωκοινοβουλευτικής αριστεράς που µας καλούν να ψηφίσουµε Ακέλ στις επερχόμενες 
βουλευτικές εκλογές. Οι λόγοι που προτάσσονται για αυτή τη ψήφο ποικίλουν. Οι πιο συγκρατηµένες 
αναρτήσεις µας λένε εµµέσως πλην σαφώς πως το Ακέλ είναι το μικρότερο κακό σε αυτές τις 
εκλογές, και το παρουσιάζουν ως τη µόνη οργανωμένη αριστερή πολιτική δύναμη που µπορεί να µας 
απαλλάξει από τη συναγερµική 'συμµορία΄’ που µας κυβερνά. Αναγνωρίζουν µεν πως το Ακέλ έχει 
διαχρονικές αδυναμίες, αλλά θεωρούν πως έχει γίνει προοδευτικότερο τα τελευταία χρόνια. 
Υπάρχουν όµως και αρκετές γραφικότερες αναρτήσεις που παρουσιάζουν τη ψήφο στο Ακέλ σαν ψήφο 
υπέρ της εργατικής τάξης και του ταξικού αγώνα, λέγοντάς µας πως νίκη του Ακέλ στις εκλογές θα 
δώσει έναυσμα για «ταξική αντεπίθεση» και θα φέρει τη «σοσιαλιστική προοπτική» πιο κοντά. Μας 
λένε ακόµα πως δεν είναι τις παρούσης να αναδείξουµε τα όποια λάθη και αδυναμίες του Ακέλ, 
καθώς έτσι αποδυναμώνουµε το Ακέλ και βοηθάµε άθελά µας τη δεξιά. 


Αυτό το μικρό κείµενο είναι µια απάντηση σε αυτές τις αναρτήσεις. Η θέση του είναι πως το Ακέλ 
είναι ένα αμιγώς αστικό, και άρα δεξιό, κόµµα, το οποίο είναι εχθρός της εργατικής τάξης και 
εµπόδιο στην προοπτική ταξικού αγώνα στην Κύπρο. Υποστηρίζει επίσης πως το γεγονός ότι η 
µεγάλη πλειοψηφία της εξωκοινοβουλευτικής αριστεράς υποστηρίζει Ακέλ στις επερχόμενες εκλογές 
μας δείχνει ότι και αυτή η αριστερά γίνεται άθελά της εµπόδιο στην προοπτική ταξικού αγώνα στην 
Κύπρο. 


Δεν χρειάζεται ιδιαίτερη προσπάθεια για να αναδειχθεί η χρεωκοπία του Ακέλ σαν αριστερό κόµµα 
της εργατικής τάξης. Το Ακέλ είναι µια δύναµη που τάχθηκε µε τον αντιδραστικό εθνάρχη Μακάριο 
σχεδόν από την αρχή της προεδρίας του και που συμμετείχε στις µισές κυβερνήσεις της Κυπριακής 
Δημοκρατίας, συνηθώς σε συνεργασία µε κόµµατα της δεξιάς. Το κύριο χαρακτηριστικό του Ακέλ 
είναι ότι διαχρονικά είναι ουραγός της Δεξιάς, είτε της ενωτικής, είτε της µακαριακής, είτε της 
φιλελεύθερης. Εδώ και 75 περίπου χρόνια το Ακέλ υποστηρίζει τις εκάστοτε εθνικιστικές πολιτικές 
της δεξιάς, από το ενωτικό δημοψήφισμα (το οποίο πρώτο εκείνο πρότεινε και βάλθηκε να 
οργανώσει) µέχρι το Όχι στο σχέδιο Ανάν και πιο πρόσφατα το Εθνικό Συμβούλιο Αναστασιάδη. 
Ανέκαθεν πορεύεται εθνικά και εθνικιστικά, αναβάλλοντας και αποφεύγοντας τον ταξικό αγώνα 
µέχρι να λυθεί το υποτιθέμενο ΄εθνικό πρόβλημα’. Πότε δεν είχε την πολιτική βούληση να σταθεί 
καθαρά ενάντια στον εθνικισμό και υπέρ της επανένωσης, πόσο µάλλον να έχει ριζοσπαστικά 

αιτήµατα σε σχέση µε καπιταλισμό κοκ. 


Η εξωκοινοβουλευτική αριστερά ισχυρίζεται πως χρειαζόμαστε ισχυρό Ακέλ ενάντια στη δεξιά και 
την ακροδεξιά. Αυτό που αποφεύγει να αναφέρει είναι ότι διαχρονικά είχαµε ισχυρό Ακέλ, µε το 
κόµµα να είναι πρώτο ή δεύτερο σε όλες τις εκλογές από την ίδρυση της Κυπριακής Δημοκρατίας, 
χωρίς αυτό να απειλήσει την ηγεμονία της δεξιάς στο νησί. Τόσα χρόνια δεν είδαµε ούτε ταξική 
αντεπίθεση ούτε προώθηση της σοσιαλιστικής προοπτικής. Το Ακέλ έφτασε να εκλέξει τον γενικό του 
γραμματέα πρόεδρο της ΄δηµοκρατίας’, και η διακυβέρνηση του απέδειξε πως το Ακέλ δεν έχει 
εναλλακτική κοινωνικοοικονοµική πρόταση από το νεοφιλελευθερισµό, εν τέλει οδηγώντας µας σε 
μνημόνιο. Στις τελευταίες εκλογικές αναμετρήσεις δεν είχε καν το θάρρος να κατεβάσει δικό του 
αριστερό υποψήφιο, κατεβαίνοντας µε τον τεχνοκράτη Μαλά, Και φλερτάροντας σοβαρά µε την 
υποστήριξη του νεοφιλελεύθερου επιχειρηματία Μάικ Σπανού. Βρέθηκε επίσης µπλεγμένο σε 
σκάνδαλα διαφθοράς πάνω από µια φορά, µε τελευταίο το σκάνδαλο µε τα διαβατήρια, ενώ 
ενστερνίστηκε πλήρως τα αυταρχικά αντι-συνταγµατικά µέτρα της κυβέρνησης Αναστασιάδη για 
τον κορωνοῖό µέχρι που η µαζικότητα του Ως Δαμέ έδειξε πως του συμφέρει να αλλάξει (λίγο) στάση. 


Στα επόµενα χρόνια το Ακέλ θα ολοκληρώσει τη µεταμόρφωσή του από αστικό κόµµα µε φιλολαϊκές 
πολιτικές σε αστικό κόµµα µε αντι-λαϊκές πολιτικές αλλά µε κοινωνικές ευαισθησίες. Η πολιτική του 
βάση δεν θα είναι τόσο τα φτωχότερα λαϊκά στρώματα αλλά οι προοδευτικοί και φιλελεύθεροι του 
νησιού. Καθώς η πολιτική κατάσταση της Κύπρου δεν θα βελτιωθεί, νέα λαϊκιστικα ή/και ακροδεξιά 
κόµµατα όπως το Ελάµθα συνεχίσουν να μεγαλώνουν, και µε φιλολαϊκό λόγο μπορούν να κερδίσουν 
πολλούς παραδοσιακούς Ακελικούς ψηφοφόρους. Ταυτόχρονα, η Κυπριακή εξωκοινοβουλευτική 
αριστερά θα ὠθείται όλο και περισσότερο προς το Ακέλ στο όνοµα του αντιφασισμού. Θα µετατραπεί 
έτσι στον πιο έντονο υποστηρικτή του κατεστημένου. 


Η προεκλογική περίοδος µας έδειξε το µεγάλο βαθµό στον οποίο η εξωκοινοβουλευτική αριστερά 
συνεχίζει να έχει αυταπάτες για το Ακέλ, ή που απλά δεν πιστεύει στον εαυτό της και τη δυνατότητά 
της να βγει από τη σκιά του Ακέλ. Παρόλο που ισχυρίζεται πως υποστηρίζει το Ακέλ κριτικά και πως 
αναγνωρίζει τις αδυναμίες του, στα αλήθεια ασκεί ελάχιστη κριτική προς αυτό. Αντ’ αυτού 
εξαντλείται σε κριτική και επίθεση στη δεξιά και ιδίως στην κυβέρνηση (κυρίως µέσω εύπεπτων 
ειρωνικών σχολίων και πἹθη]θ6ς που συνάδουν µε την αισθητοποίηση της πολιτικής στη σύγχρονη 
εποχή αντί µε την καλλιέργεια κριτικής σκέψης). Ξεπλένει έτσι τις τεράστιες ιστορικές ευθύνες του 
Ακέλ για τη σηµερινή πολιτική κατάσταση του τόπου, δηλαδή, για την επικείµενη διχοτόμηση, το 
συνεχιζόµενο νεοφιλελευθερισµό, και την παντελή έλλειψη αριστερής παιδείας και ταξικής 
συνείδησης της Κυπριακής εργατικής τάξης. 


Οι λόγοι που οδηγούν την εξωκοινοβουλευτική αριστερά στην υποστήριξη του Ακέλ είναι διάφοροι: 
κάποια άτοµα είναι συναισθηματικά συνδεδεμένα µε το Ακέλ από νεαρή ηλικία, αρκετοί ακολουθούν 
τη λογική του μικρότερου κακού, και υποψιάζοµαι πως πολλοί το υποστηρίζουν από απελπισία, 
έχοντας χάσει τη πίστη τους στη δυνατότητα ύπαρξης επαναστατικής αριστεράς στο νησί. Σε όλες 
τις περιπτώσεις όµως, το αποτέλεσµα είναι το ίδιο: τα εν λόγω άτοµα και οι εν λόγω 
οµάδες/συλλογικότητες άθελά τους στηρίζουν ένα κόµµα του κατεστημένου, καλλιεργούν αυταπάτες 
σε αυτό το κόµµα (και κατ’ επέκταση στο κατεστημένο), και εν τέλει εμποδίζουν την εργατική τάξη 
από το να συνειδητοποιήσει την ανάγκη να αυτό-οργανωθεί και να πάρει την τύχη της στα χέρια της. 
Το Ακέλ µπορεί να θεωρεί τα άτοµα αυτού του χώρου σαν δεδοµένους υποστηρικτές του, χωρίς να 
έχει σοβαρή πίεση να ακολουθήσει αριστερότερες πολιτικές. Ιδιαίτερα τώρα µε την άνοδο του Ελάµ 
και τη στροφή Δησύ δεξιότερα, εύκολα θα µπορεί να παρουσιάζεται ὡς το μικρότερο κακό που θα 
εμποδίσει την άνοδο του φασισμού. 


Άσχετα µε το αποτέλεσµα των εκλογών, το πρωταρχικό εμπόδιο για τη δηµιουργία επαναστατικής 
αριστεράς στην Κύπρο παραμένει το Ακέλ και οἱ δορυφόροι του στην εξωκοινοβουλευτική αριστερά, 

αφού θα προσπαθήσουν να σαµποτάρουν οποιαδήποτε προσπάθεια δημιουργίας νέας αριστερής 
κομμουνιστικής πολιτικής δύναμης, µε τον ένα ή τον άλλο τρόπο, είτε αυτός λέγεται ΄ΔΔΟ’ είτε 
λέγεται ΄αντιφασισµός’. Η εξωκοινοβουλευτική αριστερά έχει την πρωταρχική ευθύνη για την 
ανυπαρξία επαναστατικής αριστεράς στην Κύπρο, καθώς ήταν δικό της καθήκον να δημιουργήσει 
αυτή την αριστερά και απέτυχε να το πράξει. Πλέον σπάνια γίνεται λόγος για την προοπτική 
δημιουργίας νέας επαναστατικής αριστερής παράταξης στην Κύπρο, µε την εξωκοινοβουλευτική 
αριστερά να αρκείται στο να διακηρύττει πως η µόνη σοβαρή αριστερή δύναμη στο νησί είναι το 
Ακέλ. Ίσως αυτές οι διακηρύξεις να είναι ένας τρόπος της εξωκοινοβουλευτικής αριστεράς να 
αποκρύψει την αδυναμία και την απελπισία της, παρουσιάζοντας το Ακέλ σαν πιο αριστερό και 
ριζοσπαστικό από ότι είναι, αλλά το µόνο που καταφέρνουν είναι να καταδεικνύουν αυτή την 
αδυναμία και την απελπισία. 


Το καθήκον όσων θέλουν να νικηθεί πραγματικά ο εθνικισμός, ο αυταρχισµός, και η ακροδεξιά στο 
νησί είναι να κατανοήσουν τη φύση αυτών των φαινομένων, ιδιαίτερα τη ρίζα τους στον καπιταλισμό 
και στην αποτυχία της αριστεράς να τον αντιμετωπίσει. Ο εθνικισμός δεν νομιµοποιείται κατά κύριο 
λόγο από συγκεκριμένες αστικές πολιτικές δυνάµεις και πρόσωπα αλλά από τις χιλιάδες του απλού 
κόσμου που τον υποστηρίζουν και τον καθιστούν πολιτική δύναμη, γεγονός αναπόφευκτο νοούµενής 
της καπιταλιστικής πραγματικότητας εν απουσία µιας επαναστατικής αριστεράς. 


Χωρίς αριστερό υποψήφιο στις εκλογές, ο βαθµός που θα βοηθηθεί η εργατική τάξη από το εκλογικό 
αποτέλεσµα θα είναι στην καλύτερη ελάχιστος! στη χειρότερη δε θα βοηθηθεί καθόλου. Το πιο 
σηµαντικό που έχουµε να κάνουµε σαν αριστεροί σε αυτές τις εκλογές είναι να αναδείξουµε την 
αναγκαιότητα ύπαρξης αριστερής πολιτικής επιλογής µέσα στο αστικό σύστημα, και να αρχίσουµε να 
δουλεύουμε µε σκοπό τη δηµιουργία της πολιτικής δύναμης που θα µας παρέχει αυτή την επιλογή. 


Επιβάλλεται να οικοδοµήσουµε µια αριστερή πολιτική δύναμη που θα µπορεί να εκφράσει τα άµεσα 
συμφέροντα της εργατικής τάξης, αντιπαραβάλλοντας τις δικές της φιλολαϊκές μεταρρυθμίσεις 
στην αντιδραστικότητα της κυβέρνησης. Μια αριστερή πολιτική δύναμη που ταυτόχρονα θα 
καλλιεργήσει ταξική συνείδηση στον κόσµο και θα συνδέσει τους όποιους μεταρρυθµιστικούς αγώνες 
στο σήµερα µε την ανάγκη επαναστατικού μετασχηματισμού της κοινωνίας στο αύριο, σε συνεργασία 
µε αντίστοιχες δυνάµεις διεθνώς. 


Το δικό µας καθήκον σαν η νέα γενιά Κυπρίων αριστερών και κομμουνιστών είναι να διασφαλίσουµε 
πως δεν θα ξαναὐπάρξει συγκυρία όπου να µπορεί να παρουσιαστεί το Ακέλ σαν η µόνη αριστερή 
πολιτική δύναμη στον τόπο. 


ΚΑΜΙΑ ΨΗΦΟΣ ΣΤΟ ΑΚΕΛ! ΤΑΞΙΚΗ ΑΥΤΟΟΡΓΑΝΩΣΗ ΚΑΙ ΔΗΜΙΟΥΡΓΙΑ ΚΥΠΡΙΑΚΟΥ ΚΟΜΜΟΥΝΙΣΤΙΚΟΥ 
ΚΟΜΜΑΤΟΣ! 

